Lebanon'ge aa boduvazeeru ayyankurun anna hafthaagai\nލުބުނާންގައި އައު ބޮޑުވަޒީރެއް އައްޔަން ކުރުމުގެ މަސައްކަތް އަންނަ ހަފްތާ ތެރޭގައި ފަށަނީ\nމިއަންނަ ހޯމަ ދުވަހު އައު ބޮޑުވަޒީރަކު އައްޔަންކުރުމަށް މަޝްވަރާ ކުރާނެ\nއެގައުމުގެ ރައީސް މަޝްވަރާތަކަށް އިޖާބަދީފައި ނުވޭ\nމުޒާހަރާތައް ފެށުނީ ކޮރަޕްޝަން އިންތިހާއަށް އިތުރުވެގެން\nކ. މާލެ |5ޑިސެންބަރ 2019 | ބުރާސްފަތި 09:18 | 2,418\nލުބުނާންގެ މުޒާހަރާއެއްގެ ތެރެއިން - އަލްޖަޒީރާ\nލުބުނާންގައި އައު ބޮޑުވަޒީރެއް އައްޔަން ކުރުމުގެ މަސައްކަތް އަންނަ ހަފްތާ ތެރޭގައި ފަށާނެ ކަމަށް އެގައުމުގެ ސަރުކާރުން ބުނެފިއެވެ.\nއަލްޖަޒީރާގައި ރިޕޯޓުކޮށްފައިވާ ގޮތުން މީގެ މަހެއްދާ ދުވަސް ކުރިން ފެށުނު މުޒާހަރާތަކުގެ ސަބަބުން އެގައުމުގެ ބޮޑުވަޒީރު ސާދް ހަރީރީ އިސްތިއުފާ ދެއްވުމާ ގުޅިގެން މިއަންނަ ހޯމަ ދުވަހު އައު ބޮޑުވަޒީރަކު އައްޔަންކުރުމަށް މަޝްވަރާ ކުރުމަށް ވަނީ އެޖެންޑާ ކޮށްފައެވެ.\nނަމަވެސް ބޮޑުވަޒީރު ސާދް ހަރީރީ އިސްތިއުފާ ދެއްވި ނަމަވެސް ލުބުނާންގެ ރައީސް މައިކަލް އައުން ސުލްހައިގެ މަޝްވަރާތަކަށް އިޖާބަދީފައިނުވާ ކަމަށް ރިޕޯޓުތަކުން ބުނެއެވެ. އަދި ރައީސްއާ ބައިތުހިފައިގެން ތިއްބެވި ސަރުކާރުގެ ބޭފުޅުން މަޖިލީހަށް ދިއުމަށް ވަނީ ދެކޮޅު ހަދާފައެވެ.\nލުބުނާންގައި މުޒާހަރާތައް ފެށުނީ ކޮރަޕްޝަން އިންތިހާއަށް އިތުރުވެގެން ދިއުމާއި، އިސްތިއުފާ ދެއްވި ބޮޑުވަޒީރު ސާދް ހަރީރީ ގައުމުގެ ބައިތުލްމާލުން އަމިއްލަ ކަންކަމަށް ހަރަދު ކުރައްވަމުން ގެންދަވާ ކަމުގެ ތުހުމަތުތަކެއް ވެސް ވަނީކޮށްފައެވެ.


College/university thakugai kiyavaidheynee online koh – Iru\nކޮވިޑް-19 ފެތުރުން ވަރަށް ބޮޑުތަނުން އިތުރުވެފައިވާތީ، މާލެ ސަރަހައްދުގެ ޔުނިވާސިޓިތަކާއި ކޮލެޖުތަކުގެ ކިޔެވުން އޮންލައިންކޮށް ކުރިއަށް ގެންދަން ހެލްތު ޕްރޮޓެކްޝަން އެޖެންސީ (އެޗްޕީއޭ) އިން އަންގައިފިއެވެ.\nޑިރެކްޓާ ޖެނެރަލް އޮފް ފަބްލިކް ހެލްތު މައިމޫނާ އަބޫބަކުރު ސޮއިކުރައްވައި ނެރުނު އިއުލާނެއްގައި ބުނީ މިއަދުން ފެށިގެން ވަކި ގޮތެއް އަންގަންދެން މާލެ ސަރަހައްދުގައި ހުންނަ ޔުނިވާސިޓީތަކާއި ކޮލެޖުތަކަށް ދަރިވަރުން ހާޒިރުކޮށްގެން ކިޔަވައިދިނުމުގެ ބަދަލުގައި އޮންލައިންކޮށް ކިޔަވައިދޭން އަންގާ ކަމަށެވެ.\nރާއްޖޭގައި މިހާރު ކޮވިޑް-19 ގެ ހާލަތު އޮތީ ވަރަށް ނާޒުކު ފައްތަރެއްގައެވެ. އެގޮތުން ދުވާލެއްގެ މައްޗަށް އެ ބައްޔަށް ޕޮޒިޓިވްވާ މީހުންގެ އަދަދު 700 އިން މަތިވެފައިވާއިރު، އިއްޔެ އެކަނިވެސް އެ ބަލީގައި5މީހަކު ވަނީ މަރުވެފައެވެ. އަދި މިއަދު3މީހަކު މިހާތަނަށް ވަނީ ބަލީގައި މަރުވެފައެވެ. އެއާއެކު، ރައްކާތެރިކަމުގެ ފިޔަވަޅުތައް މާލެ ސަރަހައްދުގައާއި އަތޮޅުތެރޭގައި ދަނީ ވަރުގަދަ ކުރަމުންނެވެ.


America consulate ge masakkai Gudhus embassy ah | Mihaaru\nއެމެރިކާ އެމްބަސީ ގުދުސްގައި ހުޅުވީ މެއި މަހު. --ފޮޓޯ:އޭއެފްޕީ\n19 އޮކްޓޯބަރ 2018 - 21:44\nޚާރިޖީ ވަޒީރު މައިކް ޕޮމްޕެއޯ ވިދާޅުވީ އެ ގޮތަށް ހަމަޖެއްސީ މަސައްކަތްތައް ފަސޭހަ ކުރުމުގެ ގޮތުން ކަމަށެވެ. އަދި އެއީ ގުދުސް އާއި ހުޅަނގު އައްސޭރި އަދި ގާޒާ ސްޓްރިޕްއާ މެދު އެމެރިކާ އިން ގެންގުޅޭ ސިޔާސަތު ބަދަލުވުމެއް ނޫން ކަމަށް ވެސް ވިދާޅުވި އެވެ.\nއެމެރިކާގެ މި އަމަލް ފަލަސްތީނުން ވަނީ ކުށްވެރިކޮށްފަ އެވެ. ފަލަސްތީނުގެ ސީނިއާ އޮފިޝަލެއް ކަމަށްވާ ސާއިބް އުރައިގާތު ވިދާޅުވީ ޑޮނަލްޑް ޓްރަމްޕް ސަރުކާރުން ދަނީ ފަލަސްތީނުގެ ބިމުގައި "ގްރޭޓާ އިޒްރޭލް" އުފައްދަމުން ކަމަށެވެ.\nގުދުސްގައި ހުންނަ އެމެރިކާ ކޮންސިއުލޭޓުން މައިގަނޑު ގޮތެއްގައި ކުރަމުން ގެންދިޔައީ ފަލަސްތީނާ ގުޅޭ މަސައްކަތްތަކެވެ. ނަމަވެސް ފަލަސްތީން މީހުން ދެން ދާން ޖެހޭނީ ގުދުސްގައި ހުންނަ އިޒްރޭލް އެމްބަސީއަށެވެ. ފަލަސްތީން މީހުން ބުނެފައި ވަނީ މިއީ އެ ގައުމު އެކަހެރި ކުރަން ޓްރަމްޕް ސަރުކާރުން އަނެއްކާވެސް އެޅި ފިޔަވަޅެއް ކަމަށެވެ.\nއިޒްރޭލުގެ ވެރިރަށަކީ ގުދުސް ކަމަށް އެމެރިކާ އިން ބަލައިގަންނަކަން ޓްރަމްޕް އިއުލާން ކުރެއްވީ މިދިޔަ އަހަރުގެ ޑިސެމްބަރު މަހު އެވެ. ތެލް އަވީވުގައި ހުރި އެމެރިކާ އެމްބަސީ ގުދުސް އަށް ބަދަލު ކުރީ މެއި މަހު އެވެ. އޭގެ ފަހުން ޓްރަމްޕް ވަނީ ވޮޝިންޓަނުގައި ހުރި ފަލަސްތީނުގެ ޑިޕްލޮމެޓިކް މިޝަން ބަންދު ކޮށްފަ އެވެ.


Thafaathukolli 2020 - SunOnline\nގިނަ މީހުން ބޭނުންވަނީ މިއަހަރު ދެން މާޒީގެ ތެރެއަށް ދޫކޮށްލާށެވެ. ވިހިވިހީގެ މަތީން މުޅިން ހަނދާން ނައްތާލާށެވެ. އެކަމަކު މި އަހަރުގެ ހާސްކަމުން އެތައް އާ ކަމެއް އަހަރުމެންނަށް ބުނެދީފި އެވެ. ވިހިވިހިން ނަގައިދިން ފިލާވަޅުތައް ވަރަށް ގިނަ އެވެ. "ސަން"ގެ އަހަރީ އެޑިޝަން މި ހާއްސަ ކުރަނީ އެ ފިލާވަޅުތަކުގެ މަތިން ހަނދާން އާކުރާށެވެ. އެ ފިލާވަޅުތަކުން އާ އަހަރަށް ހިތްވަރެއް ހޯދާށެވެ.\nވަޒީފާ ގެއްލި މުރާލިކަން!\nވައްކަމުގެ އަޑު ގަދަވި\nދުޅަހެޔޮކަމުގެ ހަޔާތަކަށް އަލިވިލުނު\nކޮވިޑުގެ ނުރައްކަލުގެ ރަނގަބީލުގެ އަޑުގަދަވެ ރާއްޖެ ހާސްކަމުގެ ތެރެއަށް ގެންދިޔަ\nރާއްޖޭގައި ހިމަބިހި ފެތުރޭކަން އިއުލާންކޮށް ވެކްސިން ދޭން ފަށައިފި\nސީދާ ޗައިނާއިން ރާއްޖެއަށް ފްލައިޓްތައް އައުން މަނާކޮށްފި\nމުޅި ދުނިޔޭގެ ފަތުރުވެރިކަން ހުއްޓި ރާއްޖޭގެ އިގްތިސާދު މަރުވި\nކޮވިޑާ ހެދި ފަތުރުވެރިކަމުގެ އެންމެ ބޮޑު ފެއާ، އައިޓީބީ ކެންސަލްކޮށްފި\nމިއަދުން ފެށިގެން ކުދިންނަށް ވެކްސިން ނުދިނުމާ، ގްރޫމް ކުރުމަކީ ކުށެއް!\nރާއްޖެއަށް އަލުން ކޮމަންވެލްތުގެ މެންބަރުކަން ދީފި\nކޮވިޑަކީ މުޅި ދުނިޔެއަށް ފެތުރުފައިވާ ބަލިމަޑުކަމެއް ކަމަކަށްވެ މުޅި ދުނިޔެ ބިރުވެރިކަމެއްގެ ތެރެއަށް ވައްޓާލި\nކޮވިޑް19 އާ ގުޅިގެން އުމްރާ ކުރުން ހުއްޓާލައިފި\nކޮރޯނާވައިރަސް އަކީ "ޕޭންޑެމިކް" އެއްގެ ގޮތުގައި ޑަބްލިއުއެޗްއޯއިން ކަނޑައަޅައިފި\nރާއްޖޭގައި ސިއްހީ ކުއްލި ނުރައްކަލުގެ ހާލަތު އިއުލާންކޮށްފި\nމާލެ ތެރެއިން ފުރަތަމަ ކޮވިޑް ކޭސް ފެނި ރައްޔިތުން ވޭނީ ދިގު ފުރަބަންދަކަށް ދާން މަޖުބޫރުވި\nމާލެތެރެއިން ކޮވިޑުގެ ކޭސްއެއް ފެނި މާލެ ފުރަބަންދުކުރި\nކޮޮވިޑްޖެހިގެން މާލެއިން ފުރަތަމަ މީހާ މަރުވި\nއޯޑިއޯ، ވީޑިއޯކޮށް ސުޕްރީމް ކޯޓުގެ ޝަރީއަތްތައް ބާއްވަނީ\nފުރަބަންދާ އެކު އެތައް އާދަތަކާއި ދިރިއުޅުން އެ ފުށްމިފުށަށް ޖެހި އުންމީދުތައް އެކީ ގެއްލިދިޔަ\nމާލޭ ސަރަހައްދުގެ މިސްކިތްތައް ވެސް ބަންދުކުރި\nޕެޓްރޯލް ޝެޑުތަކަށް ކާޑުން ފައިސާދެއްކޭ ގޮތް ހަދައިފި\nސަފާރީ "ރޭޕް ކޭސް" އާ އެކު ޖިންސީ ގޯނާގެ ސަގާފަތުގެ ވާހަކަ އަލުން ދައްކަން ފަށައި، އެ މައްސަލަ ހައްލުކުރަން ސަރުކާރަށް ޕްރެޝަރުތައް ކުރިމަތިކުރުވި\nހައުސިން މިނިސްޓްރީ އުވާލައި، މަސައްކަތްތައް ޕްލޭނިންގެ ދަށަށް\nސަފާރީއެއްގައި ބިދޭސީ އަންހެނަކު ރޭޕްކުރި ކަމަށް ބުނާ މައްސަލަ ހޫނުވުން\nކޮވިޑުގެ ހަމަ ހިމޭންކަމަށް ފަހު ރާއްޖެ އަލުން ހަލަބޮލިވި. ބޯޑަރު އަލުން ހުޅުވި ޓޫރިޒަމަށް އުންމީދު ގެނައި. ދަރިވަރުން އެނބުރި ސުކޫލްތަކަށް ދިޔަ. ކޮވިޑުގެ ތެރޭގައި އެންމެ ހަރަކާތްތެރި މިނިސްޓަރު އަލީ ވަހީދު ވަކިކުރުންވީ ބޮޑު ސަޕްރައިޒަކަށް.\nއިސްތިއުފާ ނުދެއްވުމުން މިނިސްޓަރު އަލީ ވަހީދު ވަކިކޮށްފި\nރާއްޖޭގެ ބޯޑަރު ހުޅުވައިފި، ފުރަތަމަ ވެސް 104 ޓޫރިސްޓުން\nދިވެހިން ނިއު ނޯމަލްގެ ދިރިއުޅުމަށް އެނބުރެން ފެށި. މި އާ ދިރިއުޅުމުގައި ދިވެހިންނަށް އޮތީ މާސްކު އެޅުން. ކޮވިޑުގެ ތެރޭ ސަރުކާރުން ކުރި ހަރަދުތަކުގެ ބިތު ފަންގި ނެގި އެތައް ކަމެއް ފަލީހަތްވި.\nމާސްކު އެޅުން މަޖުބޫރުކޮށް ނާޅައިފި ނަމަ ޖޫރިމަނާ\nބާރުގަދަ ގޮވުމަކުން ލުބުނާނުގެ ވެރިރަށް ގުގުމާލައި އެތައް ގެއްލުމެއް\nއޮޑިޓް: ވެންޓިލޭޓަރާ ގުޅޭ ގޮތުން ހެދީ ދޮގު، ޑަބްލިއުއެޗްއޯގެ ލަފައެއް ނެތް\nއަންހެނުންނާއި ކުޑަކުދިންނަށް ޖިންސީ ގޯނާކުރުމުގެ މައްސަލަތަކުގެ އަޑުގަދަވެ ރައްޔިތުން މަޖިލީހުން އެކަން ހައްލުކުރަން ތާރީހީ ފިޔަވަޅެއް އެޅި.\nރޭޕް ކުރުމާއި ކުޑަކުދިންނަށް ޖިންސީގޯނާ ކުރުން ބޮޑު ކުށަކަށް ހަދާ އިސްލާހު ތަސްދީގުކޮށްފި\nއެންޑީއެމްއޭ އޮޑިޓް: ފެސިލިޓީތަކަށް ކާބޯތަކެތި ފޯރުކޮށްދިނީ އެތައް ގުނައެއް ބޮޑު އަގުގައި!\nއިންޑިއާއިން ރާއްޖެ އައި ފުރަތަމަ ކާގޯ ފެރީ ކުޅުދުއްފުށީގައި ބަނދަރުކޮށްފި\nކޮވިޑުގެ ނުރައްކަލަށް ބީރު ކަންފަތެއް ދެއްވަމުން ގެންދެވި ދުނިޔޭގެ އެންމެ ބާރުގަދަ ލީޑަރަށް ވެސް އެ ރޯގާގެ ވޭން ތަހައްމަލު ކުރަން ޖެހިވަޑައިގަތް. އަނބިމީހާ ރޭޕްކުރުމާ ދެކޮޅަށް ހައިކޯޓުގެ ވަރުގަދަ ނިންމުމެއް އައި.\nޓްރަމްޕް އަދި އަނބިކަނބަލުން ކޮވިޑް19 އަށް ޕޮޒިޓިވްވެއްޖެ\nއަނބިމީހާ ރޭޕްކުރުމުގެ ކުށް ސާބިތުވެ ޝާހު3އަހަރަށް ޖަލަށް\nއިތުބާރު ނެތްކަމުގެ ވޯޓު ނަގަން އުޅުމުން ހެލްތް މިނިސްޓަރު އަމީން އިސްތިއުފާދެއްވައިފި\nމަރުވެފައިވާ އިގްތިސާދު އަލުން ދިރުވުމަށް އަންނަ އަހަރަށް ސަރުކާރުން އާ ލަޑުދަނޑިތަކަކާ އެކު ރެކޯޑު ބޮޑު ބަޖެޓެއް މަޖިލީހަށް ހުށަހެޅި. އަދި ޓްރަމްޕްއަށް ނާކާމިޔާބުވެ އެމެރިކާގެ 46 ވަނަ ރައީސްއަކަށް ބައިޑެން ވެވަޑައިގަތް.\nއެމެރިކާގެ 46 ވަނަ ރައީސަކަށް ޖޯ ބައިޑެން އިންތިހާބު ވެއްޖެ\nފުޓުބޯޅަ ލެޖެންޑް މެރަޑޯނާ މަރުވެއްޖެ\nބަލިމަޑުކަމާ އެކުވެސް ރާއްޖެއިން ފަތުރުވެރިކަމުގައި އާ ލަނޑުދަނޑިތަކެއް ހާސިލްކޮށް ދުނިޔެއަށް ނަމޫނާ ދެއްކި. އިގްތިސާދަށް ދިރުން ލިބި އުންމީދުތައް އާވި. އަހަރު ނިންމާލީ އިންސާފު ގާއިމްވާނެ ކަމުގެ އުންމީދާ އެކު.\nފަސްލައްކަ ޓޫރިސްޓުންގެ އަމާޒު ހާސިލްކޮށްފި\nއިބްތިހާލް މަރާލިކަން ސާބިތުވެ، އާފިޔާ 20 އަހަރަށް ޖަލަށް ލާން ހުކުމްކޮށްފި\nވެކްސިން ހޯދުމަށް ކުރި ހަނގުރާމަ\nކުރީ ސަފުގެ ފަހުލަވާނުން\nކޮވިޑުގައި މަރުވި 48\nސަން އަށް ފަހުރުވެރި އަހަރެއް\nމުދިންބެ ގޯނާކުރީ 11 އަހަރުގައި، މުޅި ހަޔާތް ބިރާއި ވޭނުގައި!\nއިޖުތިމާއީ، ތާރީކާއި ސަގާފަތް، ފަންނުވެރިކަން\nމުޙައްމަދު މުޒައްޔިން ނާޒިމް\nތަހުގީގީ ނޫސްވެރިކަމުގެ ދާއިރާ\nބޮޑެތި ގޯސްތަކެއް! ދައުލަތަށް 10 މިލިއަން ރުފިޔާގެ ބުރައެއް\nމިއަހަރުގެ ހުރިހާ ކަމަކަށް ހުރަސްއެޅީ ކޮވިޑުގެ ވަބާ އެވެ. އިންސާނުންގެ ދިރިއުޅުމުގައި ކޮވިޑް އުޅެން ފެށިތާ އަހަރެއް ފުރޭއިރު އެ ވައިރަހާ ދެކޮޅަށް އިންސާނު ކުރާ ހަނގުރާމައިގައި ކާމިޔާބުތަކެއް އެބަ ހޯދެ އެވެ. ސައިންސުވެރިންގެ މަސައްކަތުން ކާމިޔާބު ވެކްސިނެއް ހޯދި އުންމީދު އާވެއްޖެ އެވެ. ވެކްސިނާ އެކު އިންސާނުން ކޮވިޑަށް އިމިޔުންވެ ކުރީގެ ދިރިއުޅުމަށް އެނބުރި ދެވޭނެ ކަމުގެ އިހުސާސްއެބަ ކުރެވެ އެވެ. އެއާ އެކު އިގްތިސާދުތަކުގެ އިންޖީނު ހިނގައިގަނެ އަންނަ އަހަރަކީ ވަޒީފާތަކާ އެކު ތިޔާގިކަން ބޮޑުވާނެ އަހަރެކެވެ. އާ އަހަރެއް ފަށަންވީ އުންމީދާ އެކު އެވެ. މާޔޫސްނުވާށެވެ.\nސަން މީޑިއާ ގްރޫޕްގެ އުފެއްދުމެއް


Maru Commission Ge Raeesaa Kamah Fareesha - Vaguthu\nމަރުކޮމިޝަންގެ ރައީސާ އަކަށް ފަރީޝާ\nމަރުކޮމިޝަންގެ ރައީސް ކަމަށް އައްޔަން ކުރެއްވި ފަރީޝާ ރައީސް ސާލިހާއެކު - ފޮޓޯ: ރައީސް އޮފީސް\nމަރާލާފައިވާ މީހުންނާއި ގެއްލުވާލާފައިވާ މީހުންގެ މައްސަލަތައް ތަހުގީގުކުރުމަށް ރައީސް އިބްރާހިމް މުހައްމަދު ސޯލިހު އުފައްދަވާފައިވާ ރިޔާސީ ކޮމިޝަންގެ ރައީސާ ކަމަށް ފަރީޝާ އަބްދުﷲ އައްޔަންކުރައްވައިފިއެވެ.\nއެ މަގާމަށް ފަރީޝާ އައްޔަންކުރައްވާފައި ވަނީ ރައީސުލްޖުމްހޫރިއްޔާގެ ހާއްސަ ގަރާރަކުންނެވެ.\nއެ ކޮމިޝަންގެ ރައީސް އަކަށް ކުރިން ހުންނެވީ ސުޕްރީމް ކޯޓުގެ ފަނޑިޔަރުކަމަށް 2019 ވަނަ އަހަރުގެ ޑިސެންބަރު މަސް ތެރޭގައި އައްޔަން ކުރެއްވި ހުސްނުއް ސުއޫދެވެ.\nރައީސް އިބްރާޙިމް މުޙައްމަދު ސޯލިހު، އެކުލަވާލެއްވި މި ކެމެޓީން އަންނަނީ ގިނަ މައްސަލަތަކެއް އިތުރަށް ތަޙުޤީޤު ކުރަމުންނެވެ. އޭގެ ތެރޭގައި މަޝްޙޫރު ދީނީ ޢިލްމުވެރިޔާ ޑރ.އަފްރާޝިމް ޢަލީ އާއި، ގެއްލިފައިވާ ނޫސްވެރިޔާ އަޙުމަދު ރިޟުވާންގެ މައްސަލަ އަދި ބްލޮގަރު ޔާމީން ރަޝީދުގެ މަރުގެ މައްސަލަވެސް ހިމެނެއެވެ.\nއެ ކޮމިޝަންގައި މިހާރު ތިބި މެންބަރުގެ ތެރޭގައި ހިމެނެނީ ފަރީޝާގެ އިތުރުން އަހުމަދު ނާޝިދާއި، މިސްބާހު އައްބާސެވެ.\nފެބުރުއަރީ 3, 2021 21:41\nކކަމެއްވާ ބައެެއް ނޫން.. ލާރި ކެވޭނީ.. 24 ގަޑިއިރު ނުވާތީ ވައުދު ނުފުއްދޭ\nފެބުރުއަރީ 3, 2021 23:05\nމިއަދު މީކުރިން ހަބަރެއްގައި ލިޔެފައި އޮތް ސަރުކާރުގެ ހަރަދުކުޑަކުރާ ވާހަކަ މީގެ ކަމެއްތޯ ؟ ލަފާކުރެވޭގޮތުގައި މަހަކު 450000 ރުފިޔާ ހަރަދު ތިޔަކުޑަ ކުރެއްވީ ސާބަސް ސޯލިބޭގެ އިބޫ އަށް\nފެބުރުއަރީ 3, 2021 23:25\nތިޔައީ އިސްލާޟްދީންވެސް ޤަބޫލްނުކުރާ މީހެއް އެފަދަ މީހަކަށް މަރުތަކުގެ ތަޙްޤީޤުކޮށް އިންސާފުހޯދާދެވޭނެބާ؟؟؟؟؟ލާދީނީ ވިސްނުމަކުން އިސްލާމް ދީނުގަވާ އިންސާފެއް ނުހޯދޭނެ\nފެބުރުއަރީ 3, 2021 23:44\nހެހެހެހެހެ... ތި ކޮމިޝަނައް ކިޔަންވީ ރައްޔިތުން ގުނބޯހައްދާ ކޮމިޝަން\nފެބުރުއަރީ 4, 2021 03:48\nއެމްޑީއެން މީހެއް ނޫން މީހަކު ހަމަ ނުފެންނަނީދޯ ކިބުލަށް\nފެބުރުއަރީ 4, 2021 07:03\nމިވެސް އެމް.ޑީ.އެން ގެ ދިފާއުގަ އުތެމައާ އެއްކޮށް ރިޕޯޓުތައް ހަދަން ނުކުތް މީހެއްދޯ. އަނދިރި ދައުލަތަކީ ކޮބާކަން ވަރަށް ސާފު.\nފެބުރުއަރީ 4, 2021 07:47\nވަގަކަ އޮށްޓަރު ހުރި ކަމެއް ކޮށްބަލަ.\nފެބުރުއަރީ 4, 2021 09:35\n(1) އިންޑިއާ ގައި މިފަދަ ބޮޑެތި މަރުމަރުގެ ކަންތައް ވަކިވަކި ސްޓޭޓް ތަކުން ކޮށެއް ނޫޅެއެވެ. ކަމުގެ ބޮޑު ކަމުންނެވެ. ބޮމްބޭ އަކީ ވަރަށް ބޮޑު ތަނެކެވެ. ނަމަވެސް ޝުޝާންތު ގެ މަރުގެ މައްސަލަ ބޮމްބޭ އަށް ނުވެގެން ޖެހުނީ ހުއްޓާށެވެ. ބޮމްބޭ ގެ ވަސީލަތް ތައް މަދުވެފައި، މިފަދަ މަރެއް ގެ ކަންކަން ބެލޭނޭ ކަމުވޮށިވެގެންވާ ހުނަރުވެރިން އެއޮއްބޮޑު ބޮމްބޭ ގައިވެސް ނެތީ ކަމަށް ދެކި، އެކަން ހުއްޓާ ސީ.ބީ.އައި ނުވަތަ ސެންޓްރަލް ބިއުރޯ އޮފް އިންޓެލިޖަންސް އާއި މައްސަލަ ޙަވާލު ކުރިއެވެ. ސީ.ބީ.އައި އަކީ ސީދާ ވެރިރަށް ޑެލްހީ ގެ އެކްސްޕާޓުން އެކުލެވޭ ބައެކެވެ. ވީމާ ރާއްޖޭގެ މި ކޮމިޓީ އަކީ، "ހުވަނދަކަށް" ވެސް ވާނެ ހެއްޔެވެ ؟ (2) ފަރީޝާ އަކީ ދިވެހިރާއްޖެ ދުށް ކެރޭ، ހީވާގި "ފަހުލަވާނެ"ކެވެ. ކްރައިމް އިންވެސްޓިގޭޓަރަކު، ފޮރެންސިކް އެކްސްޕާޓަކު ނެތް ކޮމިޓީ އެއްގައި ފަރީޝާ އަށް ކެއްކޭނެ ރިހަ އެއް އޮންނާނެ ހެއްޔެވެ ؟ އެންމެ ކުޑަމިނުން ޑޮކްޓަރަކު ވެސް ނެތެވެ. (3) އިންޑިއާ ގެ ޑެލްހީ ގެ އެހީ އާއި ނުލާ މިކަމެއް ނުވާނެއެވެ.\nފެބުރުއަރީ 4, 2021 09:51\nވާޒީފާ ނުދެވި ތިބި މީހުންނަށް ވަޒީފާ ދިނުން ނޫންކަމެއް ނެތް!!!


Covid-19: Lanka ge hurihaa fihaarathakeh bandhukohfi - Vaguthu\nލަންކާގެ ފިހާރަތަކެއް ހުރި ސަރަހައްދެއް - ފޮޓޯ:ހޮޓެލްސް.ކޮމް\nސްރީލަންކާގައި ހަލުވިކަމާއި އެކީ ކޮވިޑް-19 ފެތުރެމުން ދާތީ އެ ބަލި ކޮންޓްރޯލް ކުރުމަށް އަޅާ ފިޔަވަޅެއްގެ ގޮތުން އެޤައުމުގެ ހުރިހާ ފިހާރައެއް ބަންދުކުރަން ނިންމައިފި އެވެ.\nލަންކާ ފުލުހުންނާއި ހަވާލަދީ މީޑިޔާ ރިޕޯޓުތައް ބުނާގޮތުން މިރޭ 23:00 އިން ފެށިގެން ލަންކާގެ ހުރިހާ ފިހާރައެއް ބަންދުކުރާނެ އެވެ.\nސްރީލަންކާގެ ފުލުހުންގެ ތަރުޖަމާނު ޑީއައިޖީ އާޖިތް ރޮހާނާ ވިދާޅުވީ، ލަންކާގެ ހުރިހާ ފިހާރައެއް ބަންދުކުރުމަށްފަހު ދެން ފިހާރަތައް ހުޅުވާނީ ހޯމަދުވަހުގައި ކަމަށެވެ. އަދި މިހާރު ހުއްދަ ދެވިފައިވާނީ ޒަރޫރީ ބޭނުންތަކަށް ދަތުރުކުރުމަށް އެކަނިކަމަށް ފުލުހުންގެ ތަރުޖަމާނު ވިދާޅުވިއެވެ.\nސްރީލަންކާ ފުލުހުންގެ ތަރުޖަމާން\nކޮވިޑާއި ގުޅިގެން ލަންކާގައި ހަރުކަށި ފިޔަވަޅުތަކެއް އެޅިކަމުގައި ވިޔަސް ހޮސްޕިޓަލްތަކަށް ދިއުމަށާއި ބޭސްގަތުމަށް ހުއްދަ ދެވޭނޭ ކަމަށް އޭނާ ބުނެވެ. އަދި މިހާލަތުގައި އެންމެވެސް ގޭގައި މަޑުކުރުމަށް އޭނާ ވަނީ އެދިފަ އެވެ.\nފުލުހުންގެ ތަރުޖަމާނު ވިދާޅުވީ، ލަންކާގެ ބޭސްފިހާރަތަކުން ޑެލިވަރީކޮށްދިނުމުގެ ހިދުމަތަށް ހުއްދަ ދެވޭނޭ ކަމަށާއި އެމެޖެންސީ ނޫން ހާލަތްތަކުގައި ބޭރަށް ނުނިކުމަށް އެދޭ ކަމަށެވެ.\nއިންޑިޔާގައި ފެތުރިފައިވާ ކޮވިޑް-19 ގެ އާ ވައްތަރު ލަންކާއިންވެސް ފެނިފައިވާއިރު މިހާރު އެޤައުމުގައި ހަލުވިކަމާއި އެކީ ފެތުރެމުންދަނީ އެވައްތަރުގެ ކޮވިޑު ކަމަށް ވަރަށް ބޮޑަށް ބެލެވޭ ކަމަށް ސިއްހީ މާހިރުން ބުނެއެވެ.\nމެއި 13, 2021 19:29\nލަންކާވެސް ލޮކްޱައުންކުރަނީ ވަރައްދެރަ\nމެއި 13, 2021 20:24\nނާ ހަމަތެދެއްތަ ތީ. ވަގުތު މީހުން ގެ ހެޑަލައިން ކިޔާފަ ބައެއް މީހުންގެ ސްޓްރެސް ލެވެލް ވެސް މަތިވާނެ. ލަންކާ މިރޭ 11 އިން ހޯމަ ދުވަހުގެ ފަތިހު4ކާ ހަމައަށް ލޮކްޑައުން ދަނީ މީހުންނަށް ތައްޔާރުވާން ވަގުތު ދީފަ. އަދި ހޯމަ ދުވަހުން ފެށިގެން މެެއި 31 ގެ ނިޔަލަށް ރޭގަނޑު11 އިން ފަތިހު4ކަށް މަގުމަތީ އުޅުން މަނާ. މިދުވަސް ތަކު ބޭރަށް ނުކުންނަން ޖެހޭ ނަމަ ގޭބިސީއަކުން އެކަކު ނުކުމެ އެ ކުރަން ޖެހޭ ކަމެއް ކޮށްލާ ގެއަށް ވަންނަން ޖެހޭ.


SunOnline: Online koh baavva majileehuge furathama jalsaa maadhama\nއޮންލައިިންކޮށް ބާއްވާ މަޖިލީހުގެ ފުރަތަމަ ޖަލްސާ މާދަމާ\nކޮވިޑް-19ގެ ނުރައްކަލާ ގުޅިގެން އެކަމުން ރައްކާތެރިވުމަށް އަޅާ ފިޔަވަޅެއްގެ ގޮތުން ރައްޔިތުންްގެ މަޖިލީހުގެ ޖަލްސާތައް ހަފްތާއަކަށް މެދުކަނޑާލުމަށްފަހު، މާދަމާއިން ފެށިގެން އޮންލައިންކޮށް މަޖިލީހުގެ ޖަލްސާތައް ކުރިއަށް ގެންދަން ނިންމައިފިއެވެ.\nމަޖިލީހުގެ ޖަލްސާތައް އޮންލައިންކޮށް ކުރިއަށް ގެންދަން ނިންމީ މަޖިލީހުގެ މަސައްކަތްތައް މެދުކެނޑުމެއްނެތި ކުރިއަށް ގެންދިއުމަށެވެ.\nތަޅުމަށް ހާޒިރުނުވެ، މަޖިލީހުގެ ޖަލްސާތައް ކުރިއަށް ގެންދާނެ ގޮތަކާ ގުޅޭގޮތުން، މަޖިލީހުގެ ރައީސް މުހައްމަދު ނަޝީދު ވަނީ މި މަހުގެ 24 ވަނަ ދުވަހު މަޖިލީހުގައި މަޝްވަރާކުރައްވައިފައެވެ.\nއެ ދުވަހުގެ ބައްދަލުވުމުގައި ނިންމީ މެމްބަރުން ގޭގައި ތިބެގެން މަސައްކަތް ކުރުމަށެވެ. އަދި ގޭގައި ތިބެގެން އިންޓަނެޓު މެދުވެރިކޮށް މަސައްކަތް ކުރާނެ އުސޫލެއް މަޖިލީހުގެ އާންމު ކޮމިޓީން ވަނީ އެކުލަވާލައިފައެވެ.\nއެގޮތުން، އޮންލައިންކޮށް ބާއްވާ ރައްޔިތުންގެ މަޖިލީހުގެ ފުރަތަމަ ޖަލްސާ މައިކްރޯސޮފްޓް ޓީމްސް މެދުވެރިކޮށް މާދަމާ ހެނދުނު 11:00ގައި ބޭއްވުމަށް ވަނީ ހަމަޖެހިފައެވެ. ޖަލްސާ މަޖިލީހުގެ ޔޫޓިއުބް ޗެނަލުން ވަގުތުން ދުރަށް ދައްކާނެއެވެ.\nރައްޔިތުންގެ މަޖިލީހުގެ މެންބަރުން މަޖިލިސްކުރާ ގެއަށް ވަޑައިނުގެންނެވިނަމަވެސް، ޖަލްސާތަކަށް ހުށެހެޅޭ މައްސަލަތަކާއި ބިލުތަކަށް އޮންލައިންކޮށް ބަހުސްކުރުމާއި، ވޯޓުދިނުމާއި، އަދި ކޮމިޓީތަކުގެ މަސައްކަތާއި މަޖިލީހުގެ އެހެނިހެން މަސައްކަތްތައް ކުރިއަށްދާނެ ކަމަށް މަޖިލީހުން ބުނެއެވެ.\nރައްޔިތުންގެ މަޖިލީހުގެ މަސައްކަތްތައް އޮންލައިންކޮށް ކުރިއަށް ގެންދިއުމަށްޓަކައި މިދިޔަ ބުރާސްފަތި އަދި ހޮނިހިރު ދުވަހު ރައްޔިތުންގެ މަޖިލީހުގެ މެންބަރުންވަނީ މައިކްރޯސޮފްޓް ޓީމްސް މެދުވެރިކޮށް މަޖިލީހުގެ ޖަލްސާއެއްގެ ޓެސްޓް ސެޝަންތަކެއް ކުރިއަށް ގެންދަވާފައެވެ.\nއެންމެ ފަހުން މަޖިލީހުގެ ޖަލްސާއެއް ބޭއްވީމި މަހުގެ 18 ވީ ބުދަ ދުވަހު އެވެ. އެދުވަހުގެ ޖަލްސާގައި ރައީސް ނަޝީދު ވިދާޅުވީ މިފަދަ ހައްސާސް ދަނޑިވަޅެއްގައި ރައްޔިތުންގެ މަޖިލިސް ބަންދުނުކުރެވޭނެ ކަމަށާއި، ކޮންމެހެން ބާއްވަން ޖެހޭ ޖަލްސާތައް ބާއްވާނެ ކަމަށެވެ.


މިހިތުންނުފިލާނޭ….. – Esfiya\nއާދައިގެ މަތިން މިއަދުވެސް ޒީނާ ދިޔައީ އޭނާގެ ދޮށީ ދަރިފުޅު ރީހާގެ ސުކޫލް ގަޑި ނިމޭތީ އޭނާ ބަލައެވެ. ރީހާ އުޅެނީ ގްރޭޑް ދޭއްގައެވެ. ޒީނާ ސްކޫލް ދޮށަށް ދިޔައީ އޭނާގެ ހަގު ދަރިފުޅު ރީމާ ގޭގައި ބަހައްޓާފައެވެ. ރީމާގެ އުމުރުން އަދި ވީ އެންމެ ތިން އަހަރެވެ. ޒީނާގެ ފިރިމީހާ މަސައްކަތްކުރަނީ މާލެކައިރި ރިސޯޓެއްގައި ކަމުން ދެކުދިންގެ ހުރިހާ ކަމެއްހެން ކުރަމުން ދަނީ ޒީނާއެވެ. ޒީނާގެ މަންމަ ހައްވަ އުޅެނީ އެމީހުންގެ މުސްކުޅިގޭގައެވެ. ނަމަވެސް ވަރަށް ގިނައިން ޒީނާ އުޅޭގެއަށް ދެއެވެ.ހައްވަގެ ދިހަ ކުދިން ތިބޭއިރު ޒީނާއަކީ އެންމެ ހަގު ދަރިފުޅެވެ. ހައްވަގެ ލޮލުގެ ނޫރެވެ.ހިތުގެ ފިނިކަމެވެ. ޒީނާ އަކީ ވަރަށްވެސް ރީތި ދޮން މީހެކެވެ. އޭނާ ކައިވެނި ކޮށްގެން ވަކިން އުޅެން ބޭނުންވީ އެއްބަނޑު ކުދިން އެއްގެއެއްގައި އުޅޭނަމަ މައްސަލަ ބޮޑުވާނެތީއެވެ.އަދި އޭނާގެ މިނިވަންކަމަށް ބުރޫ އަރާނެތީއެވެ.އެހެންކަމުން ކުޑަ އަގަކަށް އެއް ކޮޓަރިއާއި ބަދިގެއެއް ހުރި އޭނާގެ ތިމާގެ މީހެއްގެ ގެއަށް ބަދަލުވީއެވެ. ޒީނާގެ މިހާރުގެ ފިރިމީހާ ޒީނާއާއި ބަލައިފައި ރީތި ނުވިނަމަވެސް އޭނައާއި އެކީ ޒީނާ އުޅެން ބޭނުންވީ އޭނަ ޒީނާދެކެ ވާލޮތްބެއްގެ ބޮޑުކަމުންނެވެ. ދެމީހުން ފޯނުން ދިމާވެ ކައިވެނި ކުރަން ބޭނުންވި އިރުގައިވެސް ހަސަނަކީ އެހާ ކަޅު މީހެއްކަމެއް ޒީނާއަކަށް ނޭނގެއެވެ. ޒީނާއަކީ ރީތިކަމަށް ވަރަށްވެސް ލޯބިކުރާމީހެކެވެ. މުޅި ހިރިލަންދޫގައިވެސް ރީތިކަމަށް މަޝްހޫރުމީހެކެވެ. ޒީނާއަކީ ފިރިހެނުންނާއި އެކީ ވަރަށްވެސް ބޮޑަށް ގުޅުން ބާއްވާ މީހަކަށްވިނަމަވެސް އެއްވެސް މީހަކު ޒީނާއާއިއެކު ކައިވެންޏާއި ހަމައަށް ދާކަށް ބޭނުމެއް ނުވެއެވެ. އެންމެންވެސް ބޭނުންވަނީ ވަގުތީ އުފަލެވެ. އެހެންކަމުން ޒީނާއަށްވުރެ ދިހައަހަރު ދޮށީ ހަސަނާއި ކައިވެނި ކުރީއެވެ. ހަސަނަކީ އައްޑުއަތޮޅު މީހެކެވެ.\nރީހާ ގޮވައިގެން އަވަހަށް ގެއަށް މިސްރާބްޖެހި ޒީނާއަށް ފަހަތް ބަލައިލެވުނީ ޒީނާއާއި ދިމާއަށް މީހަކު ބަލާހެން ހީވާތީއެވެ. ޒީނާގެ މެއަށް ހީވީ ގަނޑުފެން އެއްޗެއް އޮއްސާލިހެންނެވެ. ޒީނާއާއި އަރާހަމަކުރީ ޒީނާގެ ކުޑައިރުގެ ލޯބިވެރިޔާ އަހުމަދު އަކުރަމް އެވެ. ޒީނާ ލޯބިން ކިޔާނަމުންނަމަ “އަންމު” އެވެ. ގްރޭޑް 7ގައި އެއްކުލާހުގައި އުޅުމަށްފަހު އަހުމަދު ގެއްލުނީއެވެ. އަހުމަދަކީ ވިލިފުށީ މީހެކެވެ. އެއިރަކީ މޯބައިލް ފޯން ހުންނަ ޒަމާނަކަށް ނުވުމާއިއެކު ވާހަކަދެއްކޭނެ ގޮތެއްނެތެވެ. ލަދުރަކި ހިނިތުންވުމެއް އަހުމަދުއަށް ރައްދުކުރުމަށްފަހު އަވަހަށް ގެއަށް ދިޔައީ މަގުމަތީގައި މީހުން ގިނަކަމުންނެވެ. އެކިހިޔާލުތަކުގައި ހުރެ ދެކުދިންނަށް ބަތާއި ގަރުދިޔަ ކާން ދިނުމަށްފަހު އެނދުގައި އޮށޯއްވެލީ މާޒީގެ އެފޮނިފޮނިހަނދާންތައް އާކޮށްލުމަށެވެ. އަހުމަދަކީ ޒީނާގެ ފުރަތަމަ ލޮތްބެވެ. ދެމީހުން ސުކޫލްގައި އުޅުނު އިރު އުޅުނީ ރައްޓެހިވެގެންނެވެ. އަހުމަދު އެރަށަށް ކިޔަވަން އައިސްހުރީ އޭނަގެ މަންމަމެންގެ ރައްޓެއްސެއްގެ ގޭގައެވެ.\nޒީނާ ސްކޫލަށް ދަނީކަމަށްބުނެ އޭނަގެ މަންމަމެނަށް ވަގަށް ދަނީ އަހުމަދު އުޅޭގެއަށެވެ. އެގެއަށް ޒީނާދަނީ އަހުމަދުއުޅޭގޭ މީހުނަށްވެސް ނޭނގިއެވެ. އަހުމަދުގެ އެހީތެރިކަމާއިއެކުގައެވެ.މިދެމީހުން ސުކޫލަށްދަނީ މަދު ދުވަހަކުއެވެ. އަހުމަދުގެ ކޮޓަރީގައި ދެމީހުން އެތައް ވަގުތުތަކެއް ހޭދަކުރެއެވެ. އެކަކު އަނެކެއްގެ އުނގުތެރޭގައެވެ. ހަށިގަނޑަށް އުފަލާއި އަރާމު ހޯދުމުގައެވެ. އެތައް އަހުދަކާއި ވައުދެއް ވުމުގައެވެ.\nމިހެން އުޅުމުގެ ތެރޭގައި އެއްދުވަހަކު ޒީނާގެ ބޭބެއަށް ސްކޫލް އޮފީހުން ގުޅިއެވެ. ޒީނާ މާގިނައިން ސްކޫލަށް ސަލާންބުނާތީއެވެ.ސަބަބެއް އޮޅުންފިލުވާށެވެ. ޒީނާ މުދައްރުސުން ގާތުގައި ބުނަނީ ބަލިވެގެން ނާންނަނީ ކަމުގައެވެ. އެހެން ކަމުން އޭގެ އަނެއް ދުވަހު ޒީނާގެ ބޭބެ ނިންމީ ޒީނާއަށް ފާރަލުމަށެވެ. ޒީނާ ސްކޫލަށްދާން ނިކުންނަކަން އޭނާއަށް އެނގޭތީއެވެ. ޒީނާއަށް ފާރަލަމުންގޮސް ޒީނާގޮސް ވަންނަ ކަމަށްވީ ރަށުގެ އެއްކޮޅުގައި އަތިރިމަތީ ކައިރީ ހުރި ގެއަކަށެވެ.ޒީނާ އެގެއަށް ވަނީ އެގޭ ވަލުދޮރޯށިންނެވެ. އެއިރު އެތާ ކައިރީ ޒީނާއާއި ދާދި އެއްއުމުރެއްގެ ފިރިހެން ކުއްޖެއްވެސް ހުއްޓެވެ. ނަމަވެސް ދެމީހުންވެސް އެގެއަށްވަނީ ވަރަށް ވަގުވަގަށެވެ. ވުމާއިއެކު އިރުކޮޅެއް ފަހުން ޒީނާގެ ބޭބެ ވެސް އެގެއަށް ވަނެވެ. އެއީ އޭނާވެސް ކޮންމެވެސް ވަރަކަށް ވާހަކަދައްކާއުޅޭ ދެކެފަރިތަ ބައެއްގެ ގެއެކެވެ. ވުމާއިއެކު ޒީނާގެ ބޭބެ ޒާން މާދުރުދުރުން ނުފައްޓާ ސީދާ ކަންތައްތައް އޮތްގޮތުގެ ވާހަކަ ފެއްޓިއެވެ. އެގޭ ސަރީފާބުނިގޮތުންނަމަ އޭނަގެ ކުދިންތައްވަނީ ކިޔަވާނިމިފައެވެ.އެކަން ޒައިން އަށްވެސް އެނގެއެވެ. އެއިން ކުއްޖަކާ ޒީނާއާއި ގުޅުމެއް އޮތްކަމެއް އެނގިފައެއްނެތެވެ. ދެން އެގޭގައި އުޅެނީ އޭނާގެ ރައްޓެހި ވިލިފުށީ މުހަންމަދުބެއާއި ޒުލައިހާގެ ދޮށީ ފިރިހެން ދަރިފުޅެވެ. ނަމަކީ އަހުމަދު އަކުރަމެވެ. އަހުމަދުވެސް ސްކޫލަށް ނުދާވާހަކަ ސްކުލުން އެންގި ކަމަށް ވެއެވެ. ނަމަވެސް މިއަދުވެސް އޭނަ ޔުނީފޯމް ލައިގެން ނިކުތްކަމަށް ސަރީފާ ބުންޏެވެ. އެހެންނަމަވެސް ޒާންއަށް ޝައްކުވާކަމުގައިވާނަމަ އެގެ ބެލުމަށް ބުންޏެވެ. އެހެންކަމުން ގެ ބަލަންފެށިއެވެ. އެވަގުތު ސަރީފާގެ ފިރިމީހާ ހުސެއިން މަނިކުވެސް ގެއަށް އައިސްވަނެވެ. ކޮޓަރިތައް ބަލަމުންގޮސް އަހުމަދު އުޅޭކޮޓަރީގެ ތަޅުގައި ހިފިއިރު ހުރީ ތަޅުލައިފައެވެ. އެހެންކަމުން ޑަބަލް ތަޅުދަނޑި ހިފައިގެން އައިސް ހުޅުވިއެވެ. އެއިރު އަހުމަދު އޮތީ އޮށޯވެލައިގެންނެވެ. ސަރީފާ އޭނަގާތު ސްކޫލުންއައީ ކޮންއިރަކުތޯ އެހުމުން ބުނީ އިރުކޮޅެއް ކުރިން ބޮލަށްތަދުވާތީ ގެއަށް އައީ ކަމުގައެވެ. ކޮޓަރިތެރޭން އެއްވެސް މީހެއްގެ ހިލަމެއް ނުވެއެވެ. ނަމަވެސް އެގެއިން ނިކުތުމަށްފަހު ޒީނާގެ ބޭބެއާއި ހުސައިން މަނިކު ވާހަކަދައްކަން މަޑުކޮށްލިއެވެ.އިރުކޮޅެއްފަހުން ޒީނާ ނިކުމެގެން އަންނަތަން ފެނުނެވެ. މިތަން އެންމެ ފުރަތަމަ ފެނުނީ ހުސައިން މަނިކަށެވެ. ޒީނާގެ ބޭބެ ޒައިން އަށް ދެއްކުމުން އެއީ ޒީނާކަމަށް ބުންޏެވެ.\nއެހެނިހެން ދީނީ ލޯބި September 29, 2018


Addu City Councilhe SG magaamun ekaherikuri massaalaaigai CSC in gotheh nimmanee – adduLIVE\nއެސްޖީ ޝުޖާއު އެކަހެރިކުރި މައްސަލާގައި ގޮތެއް ނިންމަނީ\n1 May 11, 2022, 14:19 އަލީ ހުޒާމް\nއައްޑޫ ސިޓީ ކައުންސިލްގެ ސެކްރެޓަރީ ޖެނެރަލް މުހައްމަދު ޝުޖާއުގެ މައްޗަށް އިތުބާރުގެ ނެތްކަމުގެ ވޯޓެއް ނަގައި، ކައުންސިލްގެ މަަސައްކަތްތަކުން އޭނާ އެކަހެރިކޮށްފައިވާ މައްސަލަ މިހާރު ބަލަމުން އަންނަ ކަމަށާއި އެކަމާ މެދު ކުރިއަށް އޮތް ހަފުތާއެއްހާ ދުވަހުގެ ތެރޭގައި ގޮތެއް ނިންމާނެ ކަމަށް ސިވިލް ސާވިސް ކޮމިޝަނުން (ސީއެސްސީ) އިން މިއަދު ބުނެފި އެވެ.\nޝުޖާއު ކައުންސިލްގެ އެސްޖީގެ މަގާމަށް ކޮމިޝަަނުން އައްޔަންކުރީ މިދިޔަ ޑިސެމްބަރު މަހުގެ ފަހުކޮޅު އެވެ. އޭނަގެ މައްޗަށް އިތުބާރު ނެތް ކަމުގެ ވޯޓެއް ނަގައި، ކައުންސިލްގެ ބައްދަލުވުންތަކުން ވެސް އެކަހެރިކުރީ މީގެ މަހެއްހާ ދުވަސްކުރިންނެވެ. އަދި އިތިުބާރު ނެތް ކަމަށް ނިންމި ނިންމުމާ ގުޅޭ ގޮތުން ކައުންސިލުން ނިންމި ނިންމުންތަކާ ބެހޭ ލިޔެކިޔުންތައް ސީއެސްސީ އަށް ހުށަހަޅާފައިވާތީ އެ އެއްޗެހި ދިސާރާކުރަމުން އަންނަ ކަމަށް ކޮމިޝަނުން ބުންޏެވެ.\nސީއެސްސީން "އައްޑޫ ލައިވް" އަށް މިއަދު ވިދާޅުވީ އެސްޖީއާ މެދު ކައުންސިލުން ނިންމި ނިންމުންތައް މިހާރު ދިރާސާކުރަމުން އަންނާތީ އެކަމާ ގުޅޭ ގޮތުން އަންނަ ހަފުތާގެ ތެރޭގައި ގޮތެއް ނިންމާނެ ކަމަށެވެ.\nޝުޖާއު މަގާމުން އެކަހެރިކޮށް އެސްޖީ ނަންގަވަން ޖެހޭ ޒިންމާތައް ކައުންސިލުން މިހާރު ހަވާލުކޮށްފައި ވަނީ އެސިސްޓެންޓް ޑިރެކްޓަރު މުހައްމަދު ލުތުފީއާ އެވެ.\nޝުޖާއުގެ މައްޗަށް ކައުންސިލުން ނެގި އިތުބާރުގެ ވޯޓާ ގުޅިގެން ވަރަށް ގިނަ ބައެއްގެ ފާޑުކިޔުންތައް ކައުންސިލަށް އަމާޒުވެ، ބައެއް ކައުންސިލަރުންގެ އިލްމީ ފެންވަރާ މެދު ވެސް ގިނަ ބަޔަކު ސުވާލު އުފައްދާފައިވެ އެވެ.\nޝުޖާއުގެ މައްޗަށް އިތުބާރު ނެތްކަމުގެ މައްސަލަ ކައުންސިލަށް ހުށަހެޅީ މަރަދޫ ދާއިރާގެ ކައުންސިލަރު އަހުމަދު ނާދިރެވެ. ގިނަ ބަޔަކު ތުހުމަތުކުރާ ގޮތުގައި އެސްޖީ މަގާމުން އެކަހެރިކުރީ ކައުންސިލުން "އަޑިއަޑިން ހިންގަން ބޭނުންވާ ޖަރީމާތަކަށް" އެސްޖީގެ ފަރާތުން އެއްބާރުލުން ނުލިބޭތީ އެކަމުގެ ބަދަލު ހިފުމެއްގެ ގޮތުންނެވެ.\nޝުޖާއު އަކީ ސަރުކާރުގެ އެކި ވަޒީފާތަކުގައި 20 އަހަރަށް ވުރެ ގިނަ ދުވަސް މަސައްކަތްކުރައްވައި ގިނަ ތަޖުރިބާތަކެއް ހޯއްދަފައިވާ ބޭފުޅެކެވެ. އިނގިރޭސިވިލާތުގެ ސްޓެފޯޑް ޔުނިވާސިޓީން މާސްޓާސް އޮފް ސައިންސް އިން ޓެކްނޮލޮޖީން މެނޭޖްމެންޓް ހާސިލުކުރައްވާފައިވާ ޝުޖާއު ވަނީ އެސްޓީއޯގައި ވެސް 21 އަހަރު ވަންދެން މަތީ މަގާމުތަކެއް ފުރުއްވައިިފަ އެވެ. އަދި\nމޯލްޑިވް ގޭހާއި މޯލްޑިވްސް ޕޯޓްސް އޮތޯރިޓީގައި ވެސް އޭނާ މަސައްކަތްކުރައްވާފައިވެ އެވެ.\nޝުޖާއު ގެންދަވަނީ މިހާރު ފްރެންޗް އައިޕީއީ ސްކޯލަޝިޕްގެ ދަށުން މެލޭޝިއާގެ ކޮލެޖަކުން ޕީއެޗްޑީ ވެސް ހާސިލުކުރައްވަމުންނެވެ.


ނަން ކިއުމާއި އުފަންދުވަހުގެ ސެޓްފިކެޓް ހެދުމުގެ ހިދުމަތް އަވަސްކޮށްފިން: މާލޭ ސިޓީ ކައުންސިލް\nކުދިންނަށް ނަން ކިޔުމާއި އުފަން ދުވަހުގެ ސެޓްފިކެޓު ހެއްދުންފަދަ ހިދުމަތްތައް އެއްދުވަހާއި ތިން ދުވަހާ ދޭތެރޭ ދެމުން އަންނަ ކަމަށް މާލޭ ސިޓީ ކައުންސިލްއިން ބުނެފިއެވެ.\nއެ ކައުންސިލް މެމްބަރު ސަމާއު ޝަރީފް "ސަން"އަށް ވިދާޅުވީ ކުރިން އާންމުކޮށް ހަތް ދުވަސް ތެރޭގައި ދެމުން އައި ހިދުމަތްތައް ކަމަށްވާ ނަން ކިޔުމާއި އުފަން ދުވަހުގެ ސެޓްފިކެޓު ދިނުމުގެ ހިދުމަތް މިހާރު އެކަމަށް ހުށަހަޅާ ދުވަހު ވެސް ދެމުން އަންނަ ކަމަށެވެ. ހަމައެއާއެކު އެންމެ ލަސްވެގެން އެ ހިދުމަތްތައް ތިން ދުވަހުގެ ތެރޭގައި ދެމުން އަންނަ ކަމަށް ސަމާއު ވިދާޅުވިއެވެ.\n"އަދިވެސް އިއުލާންކޮށްފައި އަދި އަންގާފައި ވެސް އޮންނަ ރަސްމީ ޑޭޓަކީ ހަތް ދުވަސް، އެކަމަކު އެހެން އޮތް ނަމަވެސް އަޅުގަނޑުމެން މިހާރު ތިން ދުވަސްތެރޭ ގިނަވެގެން ހިދުމަތްދެން،" ސަމާއު ވިދާޅުވިއެވެ.\nމީގެ ޒަމާންތަކެއް ކުރިން ފެށިގެން ދާދިފަހަކާއި ޖެހެންދެން އެ މަސައްކަތް ކުރަމުން ދިޔައީ ލޮގްފޮތުން ލިޔަމުން ކަމަށާއި އެކަން ޒަމާނީ ކުރުމަށް ދަނީ ގިނަ މަސައްކަތްތަކެއް ކުރަމުން ކަމަށް ވެސް ސަމާއު ވިދާޅުވި އެވެ. އެތައް ބައެއްގެ މީހުންގެ މައުލޫމާތު ލިޔެފައި ހުރީ ފޮތްފޮތާއި ފައިލްތަކުގައިކަމުން އެ ޒަމާނީ ގޮތަކަށް ރައްކާކުރުމަށް އެންސީއައިޓީއާއި ވާހަކަ ދައްކަމުން އަންނަ ކަމަށާއި އޭރުން ހުރިހާ ކައުންސިލްއެއް ޑިޖިޓަލްކޮށް ގުޅާލެވޭނެ ކަމަށް ސަމާއު ވިދާޅުވި އެވެ.\nނަން ކިޔުމުގެ ހިދުމަތް ހޯދާ ފަރާތްތަކަށް ފަސޭހަގޮތްތަކެއް ހަމަޖައްސައިދިނުމުގެ ގޮތުން ހުރަވީ ބިލްޑިން ބޭރުގައި ނަން ލިސްޓާއި ނަމުގެ މާނަ ބަލާލެވޭ ސިސްޓަމެއް ރޯދައިގެ ކުރިން ބެހެއްޓުމަށް ވެސް ނިންމާފައިވާ ކަމަށް ސަމާއު ވިދާޅުވިއެވެ. މިއާއެކު މި ހިދުމަތް ހުޅުމާއިން ލިބޭނެ އިންތިޒާމް ރޯދައިގެ ކުރިން ހަމަޖެއްސުމުގެ މަސައްކަތް ކުރަމުން އަންނަ ކަމަށް ވެސް ސަމާއު ވިދާޅުވި އެވެ.


މަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތުގެ ތެރެއިން ށ. ފުނަދޫ ޕޮލިސް ސްޓޭޝަނާއި ގދ. ތިނަދޫ ޕޮލިސް ސްޓޭޝަން އަދި ގއ. ކަނޑުހުޅުދޫ ޕޮލިސް ޑެސްކުން ހިންގި މަސްތުވާތަކެތީގެ އޮޕަރޭޝަން ތަކެއްގައި ބަޔަކު ހައްޔަރުކޮށްފިއެވެ.\nއެ އޮޕަރޭޝަން ތަކުގައި ހައްޔަރު ކޮށްފައިވަނީ 24 އަހަރުގެ މީހަކާއި 26 އަހަރުގެ ދެ މީހުންގެ އިތުރުން 31 އަހަރުގެ މީހެކެވެ. މި ހަތަރު މީހުންނަކީ ވެސް ދިވެހި ފިރިހެނުންނެވެ.\nމި މީހުންގެ ތެރެއިން 31 އަހަރުގެ މީހާ ހައްޔަރުކޮށްފައިވަނީ މަސްތުވާތަކެތި ގެންގުޅޭކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ށ. ފުނަދޫ ޕޮލިސް ސްޓޭޝަނުން ހިންގި އޮޕަރޭޝަނުގައި، އޭނާ ދިރިއުޅޭ ގެ ކޯޓު އަމުރެއްގެ ދަށުން ބަލައި ފާސްކުރުމަށްފަހު މި މަހުގެ 19 ވަނަ ދުވަހުއެވެ. އޭނާ ފުލުހުންގެ ބެލުމުގެ ދަށަށް ގެނެސް ބަލައިފާސްކުރިއިރު މަސްތުވާތަކެތި ކަމަށް ޝައްކުކުރެވޭ އެއްޗެއްހުރި 17 ކަރުދާސްކޮޅާއި މަސްތުވާތަކެތި ކަމަށް ޝައްކުކުރެވޭ އެއްޗެއްހުރި ހަތަރު ސެލޯފިންކޮޅު ފެނިފައިވެއެވެ. އަދި އެ ގޭގެ ގޯތި ތެރެއިން މަސްތުވާތަކެތި ކަމަށް ޝައްކުކުރެވޭ އެއްޗެއްހުރި ފަސް ސެލޯފިންކޮޅު ފެނިފައިވެއެވެ.\nއޭގެ އިތުރުން، ގދ. ތިނަދޫގައި މަސްތުވާތަކެތި ގެންގުޅެ އެތަކެތީގެ ވިޔަފާރި ކުރާކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ކޯޓު އަމުރެއްގެ ދަށުން ތިން ގެއެއް ބަލައިފާސްކޮށް 24 އަހަރުގެ މީހަކާއި 26 އަހަރު ދެ މީހުން ހައްޔަރު ކޮށްފައިވެއެވެ. މި މީހުން ހައްޔަރު ކޮށްފައިވަނީ މި މަހުގެ 18 ވަނަ ދުވަހުގެ ވަގުތެއްގައެވެ. އެ އޮޕަރޭޝަނުގައި، އެ ތިން މީހުން ދިރިއުޅޭ ގެ ބަލައިފާސްކޮށް މަސްތުވާތަކެތި ކަމަށް ޝައްކުކުރެވޭ އެއްޗެއްހުރި ފިލްމު ހުސްކުރި ދެ ދަޅާއި މަސްތުވާތަކެތި ކަމަށް ޝައްކުކުރެވޭ އެއްޗެއްހުރި ފަސް ރަބަރު ޕެކެޓު ހޯދާފައިވެއެވެ.\nގދ. ތިނަދޫން ފުރައިގެން ގއ.ކަނޑުހުޅުދުއަށް ދަތުރުކުރި ފެރީއެއްގައި މަސްތުވާތަކެތި ގެންދާކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ވެސް މަސްތުވާތަކެތީގެ އޮޕަރޭޝަނެއް ހިންގާފައިވެއެވެ. މި މަހު 16 ވަނަ ދުވަހު ހިންގިއެ އޮޕަރޭޝަނުގައި އެ ފެރީ ބަލައިފާސްކުރިއިރު މަސްތުވާތަކެތި ކަމަށް ޝައްކުކުރެވޭ އެއްޗެއްހުރި 15 ރަބަރު ޕެކެޓާއި މަސްތުވާތަކެތި ކަމަށް ޝައްކުކުރެވޭ އެއްޗެއްހުރި ދެ ރަބަރުކޮޅު ހޯދާފައިވެއެވެ.


Dhemafirin gulhuvumahtakaa sihuru hedhumuge hukum\nNovember 5, 2015 November 22, 2015 އަބޫ އަބްދުﷲ\t0 Comments\tކައިވެނި, އަންހެން, ފިރިހެން, ދެމަފިރިން, ލޯބި, ގުޅުވުން, ސިޙުރު\nމިއީ ޙަރާމްވެގެންވާކަމެކެވެ. އަދި [މިފަދައިން ކަންކުރުމަށް]ހުއްދަވެގެން ނުވެއެވެ. މިއަށް ކިޔަނީ عَطْف އެވެ. [ދިވެހިބަހުންނަމަ: އިސްތިރިއެވެ.] އަދި ދެމަފިރިން ދުރުކުރުވުމަށް ހަދާ އެއްޗަށް ކިޔަނީ صَرْف އެވެ. [ދިވެހިބަހުންނަމަ: ވަރިތޮޅިއެވެ.] އެއީވެސް ޙަރާމްކަމެކެވެ. އަދި ކުފުރަކަށާއި އަދި ޝިރުކަކަށް އެކަންވެދާނެއެވެ. ﷲ ތަޢާލާ ވަޙީކުރެއްވިއެވެ.\n﴿…وَمَا يُعَلِّمَانِ مِنْ أَحَدٍ حَتَّىٰ يَقُولَا إِنَّمَا نَحْنُ فِتْنَةٌ فَلَا تَكْفُرْ فَيَتَعَلَّمُونَ مِنْهُمَا مَا يُفَرِّقُونَ بِهِ بَيْنَ الْمَرْءِ وَزَوْجِهِ وَمَا هُم بِضَارِّينَ بِهِ مِنْ أَحَدٍ إِلَّا بِإِذْنِ اللَّـهِ وَيَتَعَلَّمُونَ مَا يَضُرُّهُمْ وَلَا يَنفَعُهُمْ وَلَقَدْ عَلِمُوا لَمَنِ اشْتَرَاهُ مَا لَهُ فِي الْآخِرَةِ مِنْ خَلَاقٍ… ﴾ [ سورة البقرة ١٠٢] މާނައީ: “… ތިމަންމެން ވާކަން ކަށަވަރީ އިމްތިހާނެއް ކަމުގައޭ، ފަހެ (އެ ދަސްކޮށްގެން) ކާފަރުނުވާށޭ ވިދާޅުވެ (ނަޞޭޙަތްދެއްވުމަށް ފަހުގައި) މެނުވީ، އެއްވެސް މީހަކަށް އެ ދެ މަލާއިކަތުން އުނގަންނަވައެއް ނުދެއްވައެވެ. ފަހެ، މީހާޔާއި އެމީހާގެ އަނބިމީހާޔާ ދެމެދު ދުރުކޮށް ވަކިކުރާނޭގޮތް އެ ދެ މަލާއިކަތުންގެ ކިބައިން އެއުރެން އުނގެނި އުޅުނެވެ. الله ގެ އިޛުނަފުޅާލައިގެން މެނުވީ، އެއްވެސް މީހަކަށް އެއިން ގެއްލުމެއް ދެނިވި ބަޔަކު ކަމުގައި އެބައިމީހުން ނުވެއެވެ. އެބައިމީހުން އެ އުނގެނެނީ އެބައިމީޙުންނަށް ގެއްލުންދޭ، އަދި އެބައިމީޙުންނަށް މަންފާއެއް ނުކުރާ ކަންތަކެވެ. ހަމަކަށަވަރުން، އެތަކެތި ބަލާގަތް މީހަކަށް އާޚިރަތުގައި އެއްވެސް މިންވަރެއް ނެތްކަން، އެބައިމީހުންނަށް ކަށަވަރުކޮށް އެނގިފައިވެއެވެ…”\n← ކީރިތި ޤުރުއާނުގެ އާޔަތްތައް ފާރުފަދަ ތަންތަނުގައި ހިއްޕުމުގެ ޙުކުމް\nސިޙުރުގެ ސަބަބުން ވާހަކަ ދެއްކުމަށް އުނދަގޫވެއްޖެނަމަ ކުރެވިދާނެ ފަރުވާ →


Addu City ge Hithadhoo avashu Kasabaa dhan'dugai nunimihuri masakkaiy kohdheyne faraatheh hoadhumah\nއައްޑޫސިޓީގެ ހިތަދޫ އަވަށު ކަސަބާދަނޑުގައި ނުނިމިހުރި މަސައްކަތް ކޮށްދޭނެ ފަރާތެއް ހޯދުމަށް\nއައްޑޫސިޓީގެ ހިތަދޫ އަވަށު ކަސަބާދަނޑުގައި ނުނިމިހުރި ބައެއް މަރާމާތުގެ މަސައްކަތް ކޮށްދޭނެ ފަރާތެއް ހޯދުމަށް ކުރެވުނު ނަންބަރު: (IUL)426-AA/426/2017/39އިޢުލާނަށް އެކަށީގެންވާ ވަރަށް ބިޑް ހުށަހެޅިފައިނުވާތީ އިޢުލާން ބާޠިލްކޮށް މިފުރުސަތު އަލުން ހުޅުވާލަމެވެ.\nވީމާ މިއިދާރާއިން ދޭ މަޢުލޫމާތާއި އެއްގޮތަށް މި މަސައްކަތް ކުރުމަށް ޝައުގުވެރިވާ ފަރާތްތަކުން 06 އެޕްރީލް 2017 ބުރާސްފަތި ދުވަހުގެ ހެނދުނު 11:00 އަށް މި އިދާރާއަށް ވަޑައިގެން މަޢުލޫމާތު ސާފުކުރެއްވުމަށް ފަހު 12 އެޕްރީލް 2017 ވާ ބުދަ ދުވަހުގެ ހެނދުނު 11:00 އަށް މިއިދާރާއަށް ވަޑައިގެން އަންދާސީ ހިސާބު ހުށަހެޅުއްވުން އެދެމެވެ. މަޢުލޫމާތު ސާފުނުކުރާ ފަރާތްތަކަށް އަންދާސީ ހިސާބު ހުށަހެޅުމުގެ ފުރުސަތު ނުދެވޭނެއެވެ.\nސުންގަޑި: 2017-04-06 11:00:00


Row house ehge ceiling halaaku kohgen vadhe, vagah negi saamaanu thah hoadhaifi\nކުޅުދުއްފުށީ ޕޮލިސް ސްޓޭޝަން-- ފޮޓޯ؛ ކުޅުދުއްފުށީ ލައިވް\nރޯހައުސެއްގެ ސީލިންގު ހަލާކުކޮށްގެން ވަދެ، ވަގަށް ނެގި ސާމާނުތަކެއް ފުލުހުން ހޯދައިފި\nހދ. ކުޅުދުއްފުށީ މާފަލު ހިޔާ ސަރަހައްދުގައި ތަރައްގީކޮށްފައިވާ ރޯ ހައުސްތަކުގެ ތެރެއިން ރޯ ހައުސްއެއްގެ ޓިނުތައް ނަގައި ސީލިންގު ހަލާކުކޮށްލައިގެން ވަދެ އެތަނުން ވަގަށް ނެގި އަގު ބޮޑެތި ސާމާނުތައް ފުލުހުން ހޯދައި ވެރިފަރާތާ ހަވާލުކޮށްފި އެވެ.\nއެ ރޯހައުސްތަކުގައި އަދި މީހުން ދިރިއުޅެން ފަށާފައި ނުވާއިރު އެތަނުން ވަގަށް ނަގާފައިވަނީ އެ ރޯ ހައުސް ލިބުނު މީހާ އެތަނުގައި ބަހައްޓާފައި ހުރި ތިން އެއާކޯނާއި އޮޓޯ މެޝިނަކާއި ސޯފާއެއްގެ އިތުރުން ގޭސް އުނދުނެކެވެ.\nކުޅުދުއްފުށީގައި ހިންގަމުން އަންނަ ކުޅުދުއްފުށީ އޮންލައިނުގައި ބުނާ ގޮތުގައި ވަގަށް ނެގި ސާމާނު ވިއްކަން އުޅޭ ކަމުގެ މައުލޫމާތު މިމަހުގެ ހަ ވަނަ ދުވަހު ފުލުހުންނަށް ލިބިފައިވާއިރު ފުލުހުން މިހާރު ވަނީ އެ ސާމާނު ހޯދާފަ އެވެ. އެގޮތުން އެތަކެތި ހޯދިއިރު ދޮންނަ މެޝިން ބޭނުންކޮށްފައިވާ ކަމަށް ވެސް ވެއެވެ.\nއެ މައްސަލައާ ގުޅިގެން ފުލުހުން މިހާރު ވަނީ ހަތަރު މީހަކު ހައްޔަރުކޮށްފަ އެވެ. އެއީ 26 އަހަރާއި 34 އަހަރުގެ ފިރިހެނެއްގެ އިތުރުން 28 އަހަރުގެ ދެ ފިރިހެނުންނެވެ.\nމިއަހަރުގެ މިހާތަނަށް ވައްކަމުގެ 2759 މައްސަލައެއް ފުލުހުންނަށް ރިޕޯޓުކޮށްފައިވާކަން ފުލުހުންގެ ތަފާސްހިސާބުތަކުން ދައްކަ އެވެ.\nވައްކަން ހދ. ކުޅުދުއްފުށި ފުލުހުން\nކުޅުދުއްފުށި ތިފެންވަރަށްދިޔައިމަ ކުރިއިޙުތިރާމާއި ޤަދަރު ވެއްޓިއްޖެ. ކުޅުދޫއްފުށީމީހުން މިހިސާބަށްދިޔަކަމެއް ނެދެނެހުރީމު. ވަރަށް ދެރަވެއްޖައިން.\nތިމީސްމީހުނަށް ކަލްމެން އަދަބުދީ!


SunOnline: Kudhi viyafaari thakah 283 million rufiyaa dhookoffi\nއައިޝަތު ފަރީޙާ 22 Sep 2020, 15:29\nމޭ 12، 2020: ބަޔަކު ފިހާރައަކުން ވިޔަފާރި ކުރަނީ -- ސަން ފޮޓޯ/ ފަޔާޒު މޫސާ\nކޮވިޑް19ގެ ސަބަބުން މާލީ ދަތިކަން ކުރިމަތިވެފައިވާ ކުދި އަދި މެދުފަންތީގެ ވިޔަފާރިތަކަށާއި އަމިއްލަ މަސައްކަތްކުރާ ފަރާތްކަކަށް އެސްއެމްއީ ޑިވެލޮޕްމެންޓް ފައިނޭންސް ކޯޕަރޭޝަން (އެސްޑީއެފްސީ) މެދުވެރިކޮށް 283.2 މިލިއަން ރުފިޔާ ދޫކޮށްފިއެވެ.\nފިނޭންސް މިނިސްޓްރީއިން އާންމުކޮށްފައިވާ ތަފާސްހިސާބުތަކަށް ބަލާއިރު މިމަހުގެ 17 ވަނަ ދުވަހުގެ ގެ ނިޔަލަށް 1،720 ފަރާތަކަށް ވަނީ ލޯނު ދޫކޮށްފަ އެވެ. އެހާތަނަށް 3،456 ފަރާތުން ލޯނަށް އެދި ހުށަހަޅާފައިވާ ކަމަށާއި 557 ފަރާތެއްގެ އެޕްލިކޭޝަން އެކި ސަބަބުތަކާހުރެ ރިޖެކްޓް ކޮށްފައިވާކަން ފިނޭންސްގެ ތަފާސް ހިސާބުތަކުން ފެނެ އެވެ.\nއެސްޑީއެފްސީ މެދުވެރިކޮށް މިހާތަނަށް ޓޫރިޒަމް ދާއިރާގައި ހަރަކާތްތެރިވާ ކުދި އަދި މެދުފަންތީގެ 227 ވިޔަފާރިއަކަށް 51.9 މިލިއަން ރުފިޔާ ދޫކުރަން ނިންމާފައިވާ އިރު ދަތުރުފަތުރުގެ ދާއިރާ އަށް 19.2 މިލިއަން ރުފިޔާ ދޫކުރަން ނިންމާފައިވެ އެވެ. އެއީ ޖުމްލަ 74 ވިޔަފާރިއަކަށެވެ.\nފިނޭންސްގެ ތަފާސްހިސާބުތަކަށް ބަލާއިރު އަމިއްލަ މަސައްކަތްކުރާ 1،671 މީހަކު ވަނީ ލޯނު އެހީއަށް އެދިފަ އެވެ. އޭގެ ތެރެއިން 575 ފަރާތަކަށް، 17.2 މިލިއަން ރުފިޔާ ދޫކުރަން މިހާތަނަށް ވަނީ ނިންމައިފަ އެވެ.\nމީގެ އިތުރުން ދަނޑުވެރިކަމުގެ ދާއިރާގައި މަސައްކަތްކުރާ 12 ވިޔަފާރިއަކަށް 2.1 މިލިއަން ރުފިޔާ، ކޮންސްޓްރަކްޝަން ދާއިރާގެ 180 ވިޔަފާރިއަކަށް 50.5 މިލިއަން ރުފިޔާ، މަސްވެރިކަމުގެ ދާއިރާގެ 21 ވިޔަފާރިއަކަށް 4.1 މިލިއަން ރުފިޔާ، މެނުފެކްޗަރިން ނުވަތަ އުފެއްދުންތެރިކަމުގެ ދާއިރާގެ 99 ވިޔަފާރިއަކަށް 17.5 މިލިއަން ރުފިޔާ ދޭން ވަނީ ނިންމައިފަ އެވެ.\nފިނޭންސްގެ ތަފާސްހިސާބުތަކަށް ބަލާއިރު އަމިއްލަ މަސައްކަތްކުރާ 283 އަންހެނަކު ލޯނަށް އެދިފައިވެއެވެ. މީގެ ތެރެއިން 103 މީހަކަށް، ޖުމްލަ 3.1 މިލިއަން ރުފިޔާގެ ލޯނު ދޫކުރަން ނިންމާފައިވެއެވެ.\nއަދި އަންހެނުން ހިންގާ 404 ވިޔަފާރިއަކަށް 103.8 މިލިއަން ރުފިޔާގެ ލޯނު ދޫކުރަން ނިންމާފައިވެއެވެ.\nކޮވިޑާ ގުޅިގެން އެންމެ ކުދި، ކުދި، އަދި މެދުފަންތީގެ ވިޔަފާރިތަކަށާއި އަމިއްލަ މަސައްކަތްކުރާ ފަރާތްތަކަށް ދިމާވެފައިވާ މާލީ ދަތިތަކުން އަރައިގަތުމަށް އިތުރު ފުރުސަތު ފަހިކޮށްދިނުމަށް "ކޮވިޑް 19 ވިޔަފާރި އެހީ"ގެ ނަމުގައި ފިނޭންސް މިނިސްޓްރީއާ ގުޅިގެން އެސްޑީއެފްސީ އިން ތައާރަފު ކުރި ލޯނު ސްކީމުގެ ދަށުން 500،000 ރުފިޔާ އާއި ހަމައަށް ލޯނު ދޫކުރެ އެވެ.


Chicking ge restaurant eh pavilion gai hulhuvaifi | Mihaaru\nފަސްޓް ލޭޑީ ފާތުމަތު އިބްރާހީމް، ޗިކިން ރެސްޓޯރެންޓް ހުޅުއްވައިދެއްވަނީ.-- ފޮޓޯ: އަހުމަދު ނިޝާދު/މިހާރު\n17 ޖޫން 2018 - 22:39\nހަވާ އެރުވުމާ އެކު ބޭއްވި ކުލަގަދަ ހަފުލާއެއްގައި މިތަން ހުޅުއްވައިދެއްވީ ރައީސް އަބްދުﷲ ޔާމީންގެ އަނބިކަނބަލުން ފާތުމަތު އިބްރާހީމް އެވެ. ޕެވިލިއަންގެ އެންމެ ތިރީ ބައިގައި ހެދި ރެސްޓޯރެންޓް ހުޅުއްވައިދެއްވުމަށް ފަހު ފަސްޓް ލޭޑީ ވަނީ އެ ތަނުގެ ކެއުން ތަޖުރިބާ ކުރައްވައިފަ އެވެ.\nޕެވިލިއަންގައި ފުރަތަމަ ހުޅުވީ އޮސްޓްރޭލިއާގެ މަޝްހޫރު ގްލޯރިއާ ޖީންސް ކޮފީސްގެ ފްރެންޗައިޒް ރެސްޓޯރެންޓެކެވެ. އެ ރެސްޓޯރެންޓް ހުންނަނީ ޕެވިލިއަންގެ ދެ ވަނަ ބުރީގަ އެވެ.\nGloria Jean's Coffee aa eku pavilion hulhuvaifi\nޗިކިންގެ ރެސްޓޯރެންޓް ހުޅުވަން ބޭއްވި ރަސްމިއްޔާތަށް ފަހު އާންމުންނަށް އެތަން ހުޅުވާޅުމުގެ ކުރިން ވެސް އެތަނުގެ ކެއުންތައް ތަޖުރިބާ ކޮށްލުމަށް ގިނަ ބަޔަކު ކިއު ހަދައިގެން ތިއްބެވެ.\nމިނިސްޓަރުންނާއި ވިޔަފާރިވެރިން ބައިވެރިވި ރަސްމިއްޔާތުގައި އެމްޑަބްލިއުއެސްސީގެ މެނެޖިން ޑިރެކްޓަރު ފަޒުލް ރަޝީދު ވިދާޅުވީ، ޕެވިލިއަންގެ ފުރަތަމަ ބުރީގައި އިތުރު ފްރެންޗައިޒް ރެސްޓޯރެންޓެއް ވަރަށް އަވަހަށް ހުޅުވާނެ ކަމަށެވެ. އެގޮތުން ދެން ހުޅުވާނީ، އިންޑިއާގެ މަޝްހޫރު ފްރެންޗައިޒް މޮންތީ މަހަލްގެ ރެސްޓޯރެންޓެއް ކަމަށް ވެސް ފަޒުލް ވިދާޅުވި އެވެ.\nމި ރަސްމިއްޔާތުގައި ހައުސިން މިނިސްޓަރު ޑރ. މުހައްމަދު މުއިޒް ވިދާޅުވީ، މީގެ އަހަރުތަކެއް ކުރިން ރަސްފަންނު ސަރަހައްދު އޮތީ މީހުންނާ ވަރަށް ވަކިން، ބޭނުން ނުކުރާ ސަރަހައްދެއްގެ ގޮތުގައި ކަމަށާއި ނަމަވެސް އެކަން މިހާރު ބަދަލުކޮށްލެވިއްޖެ ކަމަށެވެ.\nޗިކިން ރެސްޓޯރެންޓް ހުޅުވަން މިރޭ ބޭއްވި ރަސްމިއްޔާތުގައި ހަވާ އަރުވަނީ.-- ފޮޓޯ: އަހުމަދު ނިޝާދު/މިހާރު\nރަސްފަންނުގެ ޕެވިލިއަންގައި ހުޅުވަމުން އަންނަނީ ދުނިޔޭގެ ފެންވަރުގެ ފްރެންޗައިޒް ރެސްޓޯރެންޓުތައް ކަމަށާއި، އެކަމުގެ ސަބަބުން ރަސްފަންނަކީ ދުނިޔޭގެ ފެންވަރުގެ ތަނަކަށް ބަދަލުވެގެން ގޮސްފައިވާ ކަމަށް ވެސް ޑރ. މުއިއްޒު ވިދާޅުވި އެވެ.\nޕެވިލިއަންގައި ފްރެންޗައިޒް ރެސްޓޯރެންޓުތައް ހިންގާ ކުންފުނި، ސިބްކޯ އިން ބުނީ، ޗިކިންގެ ރެސްޓޯރެންޓެއް ވަރަށް އަވަހަށް ހުޅުމާލޭގައި ހުޅުވަން ހަމަޖެހިފައިވާ ކަމަށެވެ. އަދި މޮންތީ މަހަލްއާ އެކު ޕެވިލިއަންގެ އެއް ވަނަ ބުރީގައި މޫވެންޕިކް ހުޅުވާނެ ކަމަށް ވެސް އެ ކުންފުނީގެ އިސް އޮފިޝަލަކު ވިދާޅުވި އެވެ.\nޗިކިން ރެސްޓޯރެންޓް ހުޅުވަން ބޭއްވި ރަސްމިއްޔާތުގައި ފަސްޓް ލޭޑީ ފާތުމަތު އިބްރާހީމް އާއި މިނިސްޓަރު މުއިއްޒު (ވ) އަދި ސިބްކޯގެ ޗެއާމަން މުހައްމަދު ޝަވީދު (ކ).-- ފޮޓޯ: އަހުމަދު ނިޝާދު/މިހާރު\nޗިކިން އިން 15 ގައުމެއްގައި 143 އަށް ވުރެ ގިނަ ރެސްޓޯރަންޓް ހިންގަ އެވެ. ކޮންމެ ގައުމެއްގައި ވެސް ޗިކިންގެ އައުޓްލެޓްތަކުން ވިއްކާނީ ހަލާލު ކާނާ އެވެ.\nޕެވިލިއަން ހިންގަން އެމްޑަބްލިއުއެސްސީން މިދިޔަ އަހަރުގެ އޮގަސްޓް މަހު ހުޅުވާލި ބިޑް ކާމިޔާބުކުރީ ސިބްކޯ ޕްރައިވެޓް ލިމިޓެޑުންނެވެ. އެ ތަން ހިންގާނެ ފަރާތެއް ހޯދަން އޭގެ ކުރިން ހުޅުވާލި ބިޑް ކާމިޔާބުކުރީ ބްރަދާސް ކޭޓަރިން އެވެ. ނަމަވެސް އެ ކުންފުންޏާ އެކު ހެދި އެއްބަސްވުން އުވާލުމަށް ފަހު އަލުން ބިޑަށް ހުޅުވާލުމުން ތިން ކުންފުންޏަކުން ބިޑް ހުށަހެޅި އެވެ. އޭގެ ތެރޭގައި ސިބްކޯގެ އިތުރުން ހުޅުމާލޭގައި ހުންނަ މެންހަޓަން ފިޝް މާކެޓް ރެސްޓޯރަންޓާއި ރާނބާ ރެސްޓޯރަންޓް ހިންގާ ސިލްވަ ސްޕޫން ޕްރައިވެޓް ލިމިޓެޑް ހިމެނެ އެވެ.\nމާލެ ކެފޭ/ރެސްޓޯރެންޓް އަވަސް ކާނާ އެމްޑަބްލިއުއެސްސީީ ކުރީގެ ފަސްޓް ލޭޑީ ފާތުމަތު އިބްރާހީމް ރަސްފަންނު ބީޗް މެމްބަރު އިބްރާހިމް ފަޒުލް ރަޝީދު (ފެލިދޫ)\n29 ކޮމެންޓް, 96 ރިއެކްޝަންސް\nދުނިޔޭގެ ލައްކަ ގިނަ ގައުމުތަކަށް ދަތުރު ކުރެވިއްޖެ. ދުވަހަކު ވެސް ތިޔަ ޗިކިން ބްރޭންޑެއް ނުދެކެން. އަދި އަޑެއްވެސް ނާހަން. ދެން މީހުން ހެއްދިޔަސް މީ ބޮޑުވަރު.\nއެހެންވީމަ ދަތުރެއް ނުކުރެވުނުތާ ދުނިޔޭގެ ގިނަ ގައުމު ތަކަކަށް!!\nނުކުޅެދޭ ކުދިންގެ ނަން ބޭނުންކޮށްގެން ހަވާއަރުވާފައި ރެސްޓޯރެންޓު ހުޅުވުން މީބޮޑުވަރު އޮޅުވާނުލިޔަސް ކުރާނެލަމެއް ކުރޭ\nރައްޔިތުންގެ ލާރިން ރަށްޔިތުންނަށްޓަކައި އޭ ކިޔާފައި މާލޭގެ ޕްރައިމް ލޮކޭޝަންތަކުގައި ހުރި ހުސްބިންތައް ތަރައްޤީކޮށްފަ، އެތާނހެ ކާރީގައި ހުރި ތަންތަނުގައި މިވެރިންގެ ކޮންޑޯ ހެދީމަ ވިއްކާ ޔުނިޓްތަކުގެ ވެލިއު މަތިވީއެންނު. ބްރިޖްއަޅާ ލޮކޭޝަނުން ބިމަކާއި ރައީސްމީހާގެ ގެއާ އަދި ނަގުދު ފައިސާ ދީފަ ބަދަލު ކޮށްލުމަށްފަހު އެތަނުގައިވެސް 20 ބުރީގެ އިމާރާތެއް، އޭރުން މާލޭގެ އެންމެ އަގު ބޮޑު އެޕާޓްމަންޓްއަށްވީ، ހުރިހާ ކަމެއް ހަމަ ރައްޔިތުންނަށްޓަކައި ކޯލަ. މުއީޒު ހުރޭ އަތްޖަހަން، އޭރުން އަދި އިތުރު ދެން ގަނެވޭނެ ހުޅުމާލޭން ބިމެއް.\nތިއަނބުރާ ގޭސްގަނޑުގެ ނަތީޖާ ވޯޓުން ވަރަށް ހިތިކޮށް މެޑަމަށް ދައްކާނެ.\nޕެވިލިއަން ހެދީ އާދައިގެ ރައްޔިތުންނަށް ފަސޭހަައަކަށް. ނިމުންއިރު ބޮޑުންގެ ވިޔަފާރި ޖަގަހައެއް.\nމިނިސްޓަރު މުއިޒު ކުރާހާވެސް ކަމަކީ ރިބަންކެންޑުމާ ކުކުޅު ކެއުން ތޯ، މިނިސް ޓުރީގެ މޭންޑޭޓުގަ ހުރިކަންކަން ބަހައްޓާފަ މިއުޅެނީ ރެސްޓޯރެންޓު ޕާކުތައް ހުޅުވޭތޯ .އައިނެއް އަޅައިންނެން ނަމަވެސް ގޮސް މާލޭގެ މަގުތައް ބަލަލާބަލަ، ހުރިހާމަގެއް މުއިޒުގެ މޭސްތިރި ކަމުގަ އެހެރީ ހަލާކު ކޮއް ސުންނާފަތި ކޮއްފަ. ނުވީތާކައް ގެދޮރު ހެދުމައް ވެސް އެބަ އުންދަގޫކުޜޭ، ގެޔެއް ނުހެދޭ މުލީމާލެވަށާ ފެން ހޮޅިއަޅައިގެން ނޫނީ، މިވެސް ދެން ރައްޔިތުން ޖީބު ހުސްކުރަން ކުރައްވާ ބޭކާރު ހަރަދު\nޖަންކު ފުޑު ތަނެއްހުޅުވީމަވެސް އުފާތަކުރަންވ؟\nފުރަތަމަ ވަނަ ބުރިތޯ ނޫނީ އެއްވަނަބުރިތޯ\nރޭގަ ތިތަން ރަސްމީކޮށް ހުޅުވުމުގެ ކުރިން ޓޭކްއަވޭ އިން ކުކުޅުކޮޅެއްގަނެގެން ކާލީ ކަލޯގެޔާ ހާދަ ނުބައޭ މޭރީބްރައުން ކުކުޅުވެސް އެއަށްވުރެ ސަތޭކަގުން މީރު\nކުރިންވެސް ކަން ވި އުސޫލުން މި ކަންވަނީ. ކުރިންވެސް ރާއްޖޭގެ ވިޔަފާރިތައް އޮތީ އެއްބައެއްގެ އަތްމަތީ. މިހާރުވެސް މިވަނީ ހަމަ އެހެން. ތިޔަ ސަވީދު އަކަށާ އާމިރު މަންސޫރަކާ ދެތިން މީހުންނަށް ނޫނީ މިހާރު ފްރަންޗައިޒް ހިންގޭ ކަމަކަށް ނުވޭ. ކޮންމެ ބައެއް ބިޑު ކުރިއަސް މިމީހުންނަށް. ކުރިން ޖީ6ހުރިތާ ފަހުން ހިންގި ސެމްޕަލް ކެފޭ ބަޑަށްލީމާ އެންމެ ރަނގަޅު އަގު އޮތް ފަރާތް ދޫކޮށްލާފަ މިހާރުވަނީ ސަވީދުއަށް އެތަން ދީފަ. މިނޫން ބައެއް ދެއް މަގައުމުގަ އުޅޭނެ ކަމެއްނެތް.\nއަޅާނުލާ. ވޯޓުން ބަލިކުރީމަ ވީނު.


Hulhumale' Gai Male' City Council Idhaaraa Ge Hidhumaithah Dhinumah Unit Eh Gaaim Kurany - Vaguthu\nހުޅުމާލޭގައި މާލެ ސިޓީ ކައުންސިލް އިދާރާގެ ޙިދުމަތްތަށް ދިނުމަށާއި އިދާރީ އޮފީސް ހިންގުމަށް ޔުނިޓެއް ހަމަޖެއްސުމަށް މިއަދު ވަނީ މާލޭ ސިޓީ ކައުންސިލާއި ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) އާއި ދެމެދު އެއްބަސްވުމެއްގައި ސޮއި ކޮށްފިއެވެ.\nމި އެއްބަސްވުމުގައި މާލެ ސިޓީ ކައުންސިލްގެ ފަރާތުން ސޮއި ކުރައްވާފައި ވަނީ މާލެ ސިޓީގެ މެޔަރ ޑރ. މުހައްމަދު މުއިއްޒުއެވެ. އަދި އެޗްޑީސީގެ ފަރާތުން ސޮއިކުރައްވާފައި ވަނީ އެކޯޕަރޭޝަންގެ މެނޭޖިންގެ ޑިރެކްޓަރ ސުހައިލް އަޙުމަދެވެ.\nއެޗްޑީސީން ވިދާޅުވީ، މި އެއްބަސްވުމުގެ ދަށުން އެޑްމިނިސްޓްރޭޓިވް އޮފީސް ސްޕޭސްގެ ގޮތުގައި ހުޅުމާލެ އަމީން އެވެނިއު މޭޕަލް ޓަވަރުގެ ޔުނިޓް (އޭ.އެމް-1-05) ސިޓީ ކައުންސިލްގެ ޙިދުމަތްތަށް ފޯރުކޮށްދިނުމަށް ވަނީ ކަނޑައަޅާފައި ކަމަށެވެ.\nމީގެ ސަބަބުން އަލަށް އެކުލަވާލެވުނު ކައުންސިލާއި ޤާނޫނަށް ގެނެވެނު ބަދަލުތަކާއި އެކު ދެފަރާތުން ގުޅިގެން ރައްޔިތުންގެ ލާބައަށް މަސައްކަތް ކުރުމަށް ގިނަ ފަސޭހަތަކެއް ދެ ވުޒާރާއަށާއި ރައްޔިތުންނަށް ލިބިގެންދާނެ ކަމުގައި ގަބޫލު ކުރެވޭ ކަމަށް އެޗްޑީސީން ވަނީ ބުނެފައެވެ.\nމީީގެ އިތުރުން ރައްޔިތުންނާއި، ޙާއްސަކޮށް ހުޅުމާލޭގައި ދިރިއުޅުއްވާ ފަރާތްތަކަށް ލިބެންޖެހޭ ހިދުމަތްތަކުގެ ފެންވަރު ރަނގަޅުކޮށް ކުރިމަގުގައި ވެސް އިތުރު ހިދުމަތްތައް ފޯރުކޮށްދިނުމުގައި ކައުންސިލް އާއި އެކު ގުޅިގެން ކުރެވެން ހުރި ހުރިހާ މަސައްކަތެއް ކުރުމަށް އެކޯޕަރޭޝަން ތައްޔާރަށް އޮތްކަން މިފުރުޞަތުގައި ވަނީ ފާހަގަ ކޮށްފައެވެ.\nހުޅުމާލެ ފޭސް ދޭއްވެސް ހިމެނޭ ގޮތަށް ހުރިހާ މަގެއްގައި ސީސީޓީވީ ހަރުކުރަނީ


ސީނިއަރ މެޑިކަލް އޮފިސަރ / މެޑިކަލް އޮފިސަރގެ މަޤާމަށް މީހަކު ހޯދުމަށް\n1. ދިވެހިރާއްޖޭގެ ޕެންޝަނާއިބެހޭ ޤާނޫނުގެ ދަށުން ލިބިދެވޭ ޕެންޝަން ކޮންޓްރިބިއުޝަން.\n2. ސިވިލް ސަރވިސްގެ މުވައްޒަފުންނަށް ހަމަޖެހިފައިވާ އުސޫލުން އިތުރުގަޑީގެ ފައިސާއާއި މަޤާމަށް ކަނޑައެޅިފައިވާ އެހެނިހެން އިނާޔާތްތައް.\nބަލިހާލަތު ދެނެގަތުމަށް ބޭނުންވާ ތަހުލީލުތައް ކުރުމަށް އެންގުމާއި އެ ތަހުލީލުތަކުގެ ނަތީޖާ ބަލާ ފަރުވާ ކުރިއަށް ގެންދިއުން.\nބަލިމީހާއަށް ބޭސް ލިޔެދިނުމާއި ފަރުވާ ކުރުމާއި ކައުންސިލިންގ ދިނުމާއި ބަލިތަކުން ރައްކާތެރިވުމަށް އިރުޝާދު ދިނުމާއި، ބަލިމީހާގެ ހާލަތު ގަވައިދުން މޮނިޓަރ ކުރުން.\nފަރުވާއަށް ބޭނުންވާ ޑޮކްޓަރީ ޕްރޮސީޖަރތަކާއި އޮޕަރޭޝަންތައް ކުރުމުގައި އެހީތެރިވެދިނުން.\nއާއްމު ޞިއްޙަތު ރައްކާތެރިކުރުމަށް ކުރެވޭ މަސައްކަތްތަކުގައި އާއްމުން ހޭލުންތެރި ކުރުމަށް ހިންގާ ޕްރޮގަރާމްތައް ރޭވުމުގައާއި ހިންގުމުގައި ބައިވެރިވުން.\nޑޮކްޓަރުންގެ އިންޗާރޖްގެ ހައިސިއްޔަތުން މަސައްކަތް ކުރަންޖެހިއްގެނަމަ، ޑިއުޓީ ރޯސްޓަރ ތައްޔާރުކޮށް ކޮންމެ ހަފްތާއެއް ފެށުމުގެ ކުރިން މުވައްޒަފުން ފެންނާނެހެން ބެހެއްޓުމާއި، އެ މުވައްޒަފުންގެ މަސައްކަތްތައް ސްޕަވައިޒްކޮށް އެކަށޭނަ ފީޑްބެކްދިނުން.އަދި ޑޮކްޓަރުންގެ މަސައްކަތްތައް އެކަށީގެންވާ ހަރުދަނާ ގޮތަކަށް ބަހާލުމުގެ އިތުރުން ޑޮކްޓަރުންގެ އިތުރުގަޑީ މަސައްކަތްތައް އެޕްރޫވް ކުރުން.\nރިފަރ ކުރަންޖެހޭ ހާލަތްތަކުގައި ފަރުވާއަށް ބޭނުންވާ ޙާއްސަ ސެންޓަރުތަކާއި ހޮސްޕިޓަލްތަކަށް ބަލިމީހާ ރިފަރކުރުން.\nމާބަނޑު ދުވަސްވަރާ ވިހެއުމުގެ ތެރޭގައާއި ވިހެއުމުގެ ފަހުން ދިމާވެދާނެ ނުރައްކާތެރި ހާލަތްތައް ދެނެގަނެ، ފަރުވާކޮށް އަދި ރިފަރ ކުރަންޖެހޭ ޙާލަތްތަކުގައި ރިފަރކުރުން.\nބަލިމީހާގެ ޞިއްޙީ މައުލޫމާތު ލިޔެ ރެކޯޑްކޮށް މި މައުލޫމާތުގެ މައްޗަށް ބިނާކޮށް ސްޕެޝަލިސްޓް ޑޮކްޓަރުންގެ ލަފާގެ މަތިން މެދުނުކެނޑި ފަރުވާ ކުރިއަށް ގެންދިއުމާއި ޓީމުގެ އެހެން ޞިއްޙީ ހިދުމަތްތެރިންނާ ހިއްސާކުރުން.\nޤާނޫނީ އަދި ފަންނީ ވާޖިބު އަދާކުރުމުގެ ގޮތުން ފޯރުކޮށްދޭންޖެހޭ މައުލޫމާތާއި، ވިހާ މަރުވާ މީހުންގެ މައުލޫމާތާއި އަދި ނޯޓިފައި ކުރަންޖެހޭ ބަލިތަކުގެ މައުލޫމާތު ކަމާބެހޭ ދައުލަތުގެ އިދާރާތަކާ ހިއްސާކޮށް ދިރާސާތަކާއި ތަހުގީގުތަކުގައި އެހީތެރިވުން.\nއިންސާނުންނަށް ކުރިމަތިވާ ޙާއްޞަ ޞިއްޙީ ހާލަތްތަކާއި ބަލިތަކުގެ އަސްލު ދެނެގަތުމާ ބެހޭ ދިރާސާތައްކޮށް އެބަލިތަކުގެ ފަރުވާއާއި ރައްކާތެރިވުމާ ބެހޭ ދިރާސާތައްކޮށް ސައިންޓިފިކް ރިޕޯޓަތަކުގައި ޝާއިރުކުރުން.\nއެކިއެކި ހާނިއްކަ ލިބިގެން ޞިއްޙީ ޙިދުމަތް ހޯދުމަށް އަންނަ ފަރާތްތަކަށް ފަރުވާ ދިނުމާއި، ތަހުޤީޤީ އިދާރާތަކަށް ބޭނުންވާ މައުލޫމާތު ފޯރުކޮށް ދިނުން.\nމަސައްކަތަށާއި ވެރިންނަށް އިޚްލާސްތެރިވެ އަދި ހަވާލުކުރެވޭ މަސައްކަތްތައް ފުރިހަމައަށް އަދާކުރުން\n(ސީނިއަރ މެޑިކަލް އޮފިސަރ)\nސީނިއަރ މެޑިކަލް އޮފިސަރ، ސީ.އެސް 14-4 ގްރޭޑްގައި2އަހަރު މަސައްކަތްކޮށް މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން %85 އިން މަތިން މާކްސް ހޯދާފައިވުން.\nސީނިއަރ މެޑިކަލް އޮފިސަރ، ސީ.އެސް 14-3 ގްރޭޑްގައި2އަހަރު މަސައްކަތްކޮށް މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން %85 އިން މަތިން މާރކްސް ހޯދާފައިވުން.\nސީނިއަރ މެޑިކަލް އޮފިސަރ، ސީ.އެސް 14-2 ގްރޭޑްގައި2އަހަރު މަސައްކަތްކޮށް މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން %85 އިން މަތިން މާކްސް ހޯދާފައިވުން\nމޯލްޑިވްސް މެޑިކަލް އެންޑް ޑެންޓަލް ކައުންސިލް ގަބޫލުކުރާ ބޭސިކް މެޑިކަލް ޑިގްރީއެއް ހާސިލްކޮށްފައިވުމާއެކު ޓީޗިންގ ހޮސްޕިޓަލެއްގައި މަދުވެގެން 1 އަހަރުދުވަހުގެ އިންޓަރންޝިޕް ފުރިހަމަކޮށްފައި ވުމާއެކު، މޯލްޑިވްސް މެޑިކަލް އެންޑް ޑެންޓަލް ކައުންސިލްގައި ރަޖިސްޓްރީކޮށް ޕްރެކްޓިސް ކުރުމުގެ ހުއްދަ ލިބިފައިވުމާއެކު މެޑިކަލް އޮފިސަރެއްގެ މަޤާމުގައި މަދުވެގެން 10 އަހަރުގެ ތަޖުރިބާ ލިބިފައިވުން.\nމެޑިކަލް އޮފިސަރ، ސީ.އެސް12-4 ގްރޭޑްގައި2އަހަރު މަސައްކަތްކޮށް މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން 85% އިން މަތިން މާކްސް ހޯދާފައިވުން\nމެޑިކަލް އޮފިސަރ، ސީ.އެސް12-3 ގްރޭޑްގައި2އަހަރު މަސައްކަތްކޮށް މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން 85% އިން މަތިން މާކްސް ހޯދާފައިވުން\nމެޑިކަލް އޮފިސަރ، ސީ.އެސް12-2 ގްރޭޑްގައި2އަހަރު މަސައްކަތްކޮށް މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން 85% އިން މަތިން މާކްސް ހޯދާފައިވުން\nމެޑިކަލް އޮފިސަރ، ސީ.އެސް12-1 ގްރޭޑްގައި2އަހަރު މަސައްކަތްކޮށް މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން 85% އިން މަތިން މާކްސް ހޯދާފައިވުން\nމެޑިކަލް ޑިގްރީއެއް ހާސިލްކޮށްފައިވުމާއެކު، މޯލްޑިވްސް މެޑިކަލް އެންޑް ޑެންޓަލް ކައުންސިލް ޤަބޫލުކުރާ ޓީޗިންގ ހޮސްޕިޓަލެއްގައި މަދުވެގެން 1 އަހަރުދުވަހުގެ އިންޓަރންޝިޕް ފުރިހަމަކޮށްފައިވުމާއެކު، މޯލްޑިވްސް މެޑިކަލް އެންޑް ޑެންޓަލް ކައުންސިލްގައި ރަޖިސްޓްރީކޮށް ޕްރެކްޓިސް ކުރުމުގެ ހުއްދަ ލިބިފައިވުން\n1. ފުރިހަމަކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމު (މި ފޯމް ސިވިލް ސަރވިސް ކޮމިޝަންގެ ވެބްސައިޓް އަދި ހެލްތް މިނިސްޓްރީގެ http://health.gov.mv ވެބްސައިޓުންނާ ދ. އަތޮޅު ހޮސްޕިޓަލްގެ އޮފީހުން ލިބެން ހުންނާނެއެވެ. )\n3. ވަޒީފާއަށް އެދޭ ފަރާތުގެ ދިވެހި ރައްޔިތެއްކަން އަންގައިދޭ ކާޑުގެ ދެފުށުގެ ލިޔުންތައް ފެންނަ، އަދި ލިޔެފައިވާ ލިޔުންތައް ކިޔަން އެނގޭ ފަދަ ކޮޕީއެއް ނުވަތަ އައި.ޑީ ކާޑު ގެއްލިފައިވާނަމަ، އެ ފަރާތެއްގެ އުފަންދުވަހުގެ ސެޓްފިކެޓް، ޕާސްޕޯޓު ނުވަތަ ޑްރައިވިންގ ލައިސަންސް.\n4. ސިވިލް ސަރވިސްއަށް / ސަރުކާރަށް ޚިދުމަތްކުރުމުގެ އެއްބަސްވުމެއް އޮތް މުވައްޒަފުން ކުރިމަތިލާ މަޤާމަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާމެދު އިއުތިރާޒެއް ނެތްކަމަށް، ވަޒީފާ އަދާކުރާ އޮފީހުން ދޫކޮށްފައިވާ ލިޔުން\n(ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު / ލެވެލް ކަނޑައަޅައި ތައްގަނޑު ޖަހާފައިވާ، ރާއްޖެއިން ބޭރުގެ މަތީ ތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސެޓުފިކެޓްތަކުގެ ކޮޕީއާއި ޓްރާންސްކްރިޕްޓުގެ ކޮޕީ؛ ނުވަތަ: ސެޓްފިކެޓް ނެތް ހާލަތްތަކުގައި، ކޯސް ފުރިހަމަ ކުރިކަމުގެ ލިޔުމުގެ ކޮޕީއާއި، މޯލްޑިވްސް ކޮލިފިކޭޝަން އޮތޯރިޓީން ދޫކޮށްފައިވާ އެމް.ކިއު.އޭ އެސެސްމެންޓް ރިޕޯޓްގެ ކޮޕީ އަދި ޓްރާންސްކްރިޕްޓް ކޮޕީ.\n(ށ) މަތީ ތައުލީމުދޭ، ރާއްޖޭގެ މަރުކަޒަކުން ދޫކޮށްފައިވާ ތައުލީމީ ސެޓުފިކެޓުތަކުގެ ކޮޕީއާއި ޓްރާންސްކްރިޕްޓްގެ ކޮޕީ؛ ނުވަތަ ކޯސް ފުރިހަމަ ކުރިކަމުގެ ލިޔުމުގެ ކޮޕީއާއި ޓްރާންކްރިޕްޓްގެ ކޮޕީ.\n6. މަސައްކަތު ތަޖުރިބާގެ ލިޔުންތަކުގެ ކޮޕީ:\n(ހ) ސިވިލް ސަރވިސްގެ ވަޒީފާއެއްގައި، ދައުލަތުގެ މުއައްސަސާއެއްގައި، ސަރުކާރު ހިއްސާވާ ކުންފުންޏެއްގައި ވަޒީފާ އަދާކޮށްފައިވާނަމަ އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި( އަހަރާއި މަހާއި ދުވަސް އެނގޭގޮތަށް)، ވަޒީފާގެ މަސްއޫލިއްޔަތުތައް (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީ ނަމަވެސް)ވަކިވަކިން ބަޔާންކޮށް އެ އޮފީހަކުން ދޫކޮށްފައިވާ ލިޔުން.\n(ށ) އަމިއްލަ ކުންފުންޏެއްގެ ނުވަތަ އަމިއްލަ އިދާރާއެއްގައި ވަޒީފާ އަދާކޮށްފައިވާނަމަ އަދާކޮށްފައިވާ ވަޒީފާ، ވަޒީފާ އަދާކުރި މުއްދަތާއި (އަހަރާއި މަހާއި ދުވަސް އެނގޭގޮތަށް)، ވަޒީފާގެ މަސްއޫލިއްޔަތުތައް (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީ ނަމަވެސް) ވަކިވަކިން ބަޔާންކޮށްފައިވާ އަދި މަސައްކަތްކޮށްފައިވާ ތަނުގެ މުވައްޒަފުންގެ އަދަދު ބަޔާންކޮށް އެ އޮފީހަކުން ދޫކޮށްފައިވާ ލިޔުން.\n(ނ) ޤައުމީ ނުވަތަ ބައިނަލްއަޤުވާމީ ޖަމްއިއްޔާ/ ޖަމާއަތެއްގައި މަސައްކަތް ކޮށްފައިވާނަމަ، އަދާކޮށްފައިވާ ވަޒީފާ، އަދި ވަޒީފާ އަދާކުރި މުއްދަތާއި (އަހަރާއި މަހާއި ދުވަސް އެނގޭގޮތަށް)، ވަޒީފާގެ މަސްއޫލިއްޔަތުތައް (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީ ނަމަވެސް) ވަކިވަކިން ބަޔާންކޮށް އެ ތަނަކުން ދޫކޮށްފައިވާ ލިޔުން ( މި ލިޔުމުގައި އަދާކޮށްފައިވާ މަޤާމަކީ މުސާރަދެވޭ މަޤާމެއްކަން ނުވަތަ ނޫންކަން ބަޔާންކޮށްފައި އޮންނަންވާނެއެވެ. ނުވަތަ ބަދަލުގައި އެކަން ބަޔާންކޮށް އެ ތަނަކުން ދޫކޮށްފައިވާ ރަސްމީ ލިޔުމެއް ހުށައަޅަން ވާނެއެވެ).\n(ރ) އުވާލާފައިވާ ދައުލަތުގެ އިދާރާއެއްގައި، ނުވަތަ އަމިއްލަ ކުންފުންޏެއް ނުވަތަ އަމިއްލަ އިދާރާއެއްގައި، ނުވަތަ ޤައުމީ ނުވަތަ ބައިނަލްއަޤުވާމީ ޖަމްއިއްޔާ/ ޖަމާއަތެއްގައި މަސައްކަތް ކޮށްފައިވާނަމަ، އަދާކޮށްފައިވާ ވަޒީފާ އަދި ވަޒީފާގެ މުއްދަތާއި (އަހަރާއި މަހާއި ދުވަސް އެނގޭގޮތަށް)، ވަޒީފާގެ މަސްއޫލިއްޔަތުތައް (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީ ނަމަވެސް) ވަކިވަކިން ބަޔާންކޮށް އެ އޮފީހަކުން ދޫކޮށްފައިވާ ލިޔުން ލިބެން ނެތްނަމަ، ވަޒީފާ އަދާކުރިގޮތް އަންގައިދޭ ރެފަރެންސް ޗެކް ފޯމު.\nމަޤާމަށް އެދި ހުށައަޅަންޖެހޭ ތަކެތި ހުށައަޅާނީ 10 މެއި 2021 ވާ ހޯމަ ދުވަހުގެ 13:00 ގެ ކުރިން ދ. އަތޮޅު ހޮސްޕިޓަލްގެ އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީ-މެއިލް ([email protected]) މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމިވަޒީފާއަށް އެދި ހުށައަޅާ ފަރާތްތަކުގެ ތެރެއިން ތަޢުލީމީ ފެންވަރާއި ތަޖުރިބާއަށް ބަލައި، ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތިން މާކްސް ލިބޭފަރާތްތައް ޝޯޓްލިސްޓް ކުރެވޭނެއެވެ.\nމިމަޤާމަށް މީހަކު ހޮވުމަށް ބޭއްވޭ އިންޓަރވިއު އަދި އިމްތިހާނު އޮންނާނީ، 11 މެއި 2021 ން 27 މެއި 2021 އާ ދެމެދު ދ. އަތޮޅު ހޮސްޕިޓަލްގައެވެ. ވުމާއެކު މިވަޒީފާއަށް ކުރިމަތިލާ ފަރާތްތަކުން، މި މުއްދަތުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nއިންޓަރވިއު ބާއްވާތާ ރަސްމީ ބަންދު ނޫން3ދުވަހުގެ ތެރޭގައި "ވަޒީފާއަށް ކުރިމަތިލީ ފަރާތްތަކަށް ޕޮއިންޓް ލިބުނު ގޮތުގެ ޝީޓް (A2 ފޯމު)" އާންމުކޮށް ފެންނާނެހެން މިމަރުކަޒުގެ ނޯޓިސްބޯޑްގައި އާންމު ކުރެވޭނެއެވެ. ވަޒީފާއަށް ކުރިމަތިލީ ފަރާތްތަކަށް ޕޮއިންޓް ދެވިފައިވާ ގޮތާމެދު ޝަކުވާއެއް އޮތްނަމަ A2 ފޯމު އާންމުކުރާ ދުވަހުން ފެށިގެން ރަސްމީ ބަންދުނޫން3ދުވަހުގެ ތެރޭގައި އެ ޝަކުވާއެއް މި އިދާރާއަށް ހުށައަޅަންވާނެއެވެ.\nމި އިޢުލާނާއި ގުޅިގެން މަޢުލޫމާތު ސާފުކުރައްވަން ގުޅުއްވާނެ ނަމްބަރަކީ 6760560އެވެ. އީ-މެއިލް ކުރާނީ [email protected])) އަށެވެ. ސިވިލް ސަރވިސްގެ ވަޒީފާތަކަށް މީހުން ހޮވުމާއި ޢައްޔަނުކުރުމުގެ މިންގަނޑުތަކާއި އުޞޫލުތައް އަދި އެއުޞޫލުތަކާ ގުޅުންހުރި އެންމެހާ ލިޔުންތައް ސިވިލް ސަރވިސް ކޮމިޝަންގެ ވެބްސައިޓްގެ ޑައުންލޯޑްސްގެ "އައްޔަންކުރުމުގެ އުޞޫލާގުޅޭ" (http://www.csc.gov.mv/dv/recruitment-usoolu) އިން ލިބެން ހުންނާނެއެވެ.\nސުންގަޑި: 10 މޭ 2021 1300


Vaccine Nujehiyas Kudhin Vahdhaa Schooleh Addu Gai - Vaguthu\nކޮވިޑް-19: ކުޅުދުއްފުއްޓަށް ހިތްހަމަޖެހުމެއް! - 8 ގަޑިއިރު ކުރިން\nވެކްސިން ނުޖެހިޔަސް ކުދިން ވައްދާ ސްކޫލެއް އައްޑޫގައި\n9 މަސް ކުރިން ( ޖެނުއަރީ 12, 2020 )\nއައްޑޫސިޓީ - ވަގުތު އިމޭޖެސް: އިބްރާހިމް ޝާބިލް\nވެކްސިން ނުޖެހިޔަސް ކުދިން ވައްދާ ސްކޫލެއް އައްޑޫ ސިޓީގައި ހުންނަ ކަމަށް ކުޑަކުދިންގެ ހާއްސަ ޑޮކްޓަރު އަހުމަދު ފައިސަލް ވިދާޅުވެއްޖެއެވެ.\nއޭނާ މިހެން ވިދާޅުވީ، ދޮޅު އަހަރު ފަހުން ރާއްޖެއިން ހިމަބިހި ފެނުމާއި ގުޅިގެން ބައެއް މީހުންގެ ކަންބޮޑުވުންތަކާއި ގުޅޭގޮތުން ވާހަކަދައްކަމުންނެވެ.\nޑރ. ފައިސަލްއަކީ ހިމަބިހި ރާއްޖެއިން ފެނުނުކަން ސަމާލުކަމަށް ގެނައި އެކަކެވެ. އޭނާ ދަނީ ހިމަބިއްސާއި ގުޅޭގޮތުން އާއްމުން ހޭލުންތެރި ކުރުމަށް މީސް މީޑިއާ ޕްލެޓްފޯމްތަކުގައި މައުލޫމާތު ފޯރުކޮށްދެމުންނެވެ.\nއެގޮތަށް އިއްޔެ މީހަކު ސްކޫލްތައް ހުޅުވުމާއި ގުޅޭގޮތުން ކުރި ސުވާލަކަށް ޖަވާބުދެއްވަމުން ޑރ. ފައިސަލް ވިދާޅުވީ، ސްކޫލްށް ވައްދަނީ ވެކްސިން ޖަހާ ހަމަކޮށްފައި ކަމަށެވެ.\n"އިރާދަކުރެއްވިއްޔާ ވެކްސިން ޖަހާފައި ތިބި ކުދިންނަށް މީގެ ނުރައްކަލެއް އަދި އެކުދީންގެ ސަބަބުންއެހެން މީހުންނަކަށްވެސް ނެތް". ޑރ. ފައިސަލް ވިދާޅުވިއެވެ.\nއޭނާ ވިދާޅުވީ،މައްސަލައަކަށް ވަނީ ވެކްސިން ނުޖަހާ ސްކޫލަށް ކުދިން ވައްދާތީ ކަމަށެވެ.\n"އައްޑޫގައި ހުންނާނެ ސްކޫލެއް ވެކްސިން ނުޖަހާ ވައްދާ. އެކަމަކު އެ ސްކޫލަކީ ގިނަ އަދަދެއްގެ ކުދިން ވެކްސިން ނުޖަހާ އުޅޭ ސްކޫލެއް". ކޮން ސްކޫލެއް ހާމަ ކުރުމެއްނެތި ޑރ. ފައިސަލް ކުރި ޓްވީޓުގައި ވެއެވެ.\nއޭނާ ވަނީ، ވެކްސިން ނެތި މާލޭ އާއި ރަށްރަށުގައިވެސް އަޑިއަޑިން ސްކޫލްތަކަށް ކުދިން ވައްދާކަމުގެ ތުހުމަތުކޮށްފައެވެ.\nޑރ. ފައިސަލް މިގޮތަށް ވިދާޅުވިއިރު، ސްކޫލްތަކުުގެ ގްރޭޑް 1 އަށް ވައްދާ ކުދިން ވެކްސިން ފުރިހަމަ ކުރަން ޖެހެއެވެ.\nމައުލޫމާތު ލިބިފައިވާގޮތުގައި ހިމަބިހި ފެނިފައިވަނީ އުމުރުން ހަތަރު މަހުގައި ވެކްސިން ދިނުން ހުއްޓާލާފައިވާ ކުއްޖެއްގެ ގައިންނެވެ. އެ މައުލޫމާތު އެ ހޮސްޕިޓަލުން ދީފައެއް ނުވެއެވެ.\nރާއްޖެ އިން ހިމަބިހި ނައްތާލާފައިވާކަމަށް މީގެ ކުރިން ދުނިޔޭގެ ސިއްހަތާއި ބެހޭ ޖަމިއްޔާ (ޑަބްލިވްއެޗްއޯ) އިން ވަނީ ވިދާޅުވެފައެވެ. އަދި ރާއްޖެ އިން ހިމަބިހި ނައްތާލާފައިވާ ކަމުގެ އެވޯޑުވެސް ރާއްޖެއާ ވަނީ ހަވާލުކޮށްފައެވެ. އެ އެވޯޑް ރާއްޖެ އާ ހަވާލުކޮށްފައި ވަނީ 2017 ވަނަ އަހަރުގެ ތެރޭގައެވެ.\nރަޝިޔާގެ ވެކްސިން: ދެ އަހަރަށް ކޮވިޑް-19 އިން ރައްކާތެރިކޮށްދޭ ކަމަށް ބުނެފި\nކޮވިޑް-19 ރަޝިއާއިން ދެވަނަ ވެކްސިނެއް އުފައްދައިފި\nކޮވިޑް ވެކްސިން އުފައްދަން ބައިމިލިއަން މިޔަރު މަރާލާނެކަމަށް ބުނެފި\nޖެނުއަރީ 12, 2020 10:05\nރާއްޖޭގެ ހުރިހާ ސްކޫލަކަށް ވެސް ވެކްސިން ނުޖަހާ ކުދިން ވައްދާ.\nޖެނުއަރީ 12, 2020 13:27\nވެކްސިން ނުޖަހާ ހުރުމަކީ ކުއްޖަކު އަސާސީ ތަޢުލީމުން މަހުރޫމްވާން ޖެހޭ ސަބަބެއް ކަމުގައި ނުދެކެން.\nޖެނުއަރީ 12, 2020 15:35\nދެން އެ ސްކޫލް އެންމެން ދަރިވަރުންވެސް ހިމެނޭހެން ސްޓިކާ ޖަހަންވީނު. ކޮންފަދަ ބޮޑު ނަސީބެއް ލައްވާލާފަ ތިއޮތީ.\nޖެނުއަރީ 12, 2020 10:07\nވެކްސިން ފުރިހަމަނުކޮށް ކުދިން ސްކޫލަށް ވެއްދުން އެއީ ގާނުނުން މަނާކަމެއް ނޫން.\nޖެނުއަރީ 12, 2020 10:37\nރާޢްޖޭގެ ސްކޫލް ތަކުގައި ވެކްސިން އަށް މާބޮޑަު ސަާލުކަމެއް ނުދޭ. ވެކްސިން ހަމަވިއަސް ނުވިއަސް ސްކޫލު ތަކުން ޖާގަދޭ. ޕަބުލިކް ހެލްތު ޔުނިޓު ތަކުން އެއްމެ އެކަށީގެންވާ ގޮތަށް ކަންކަން ބަލަމުން ނުދާކަން އަދި ވެސް ފާގަވޭ. ބައެއް ހެލްތު ވޯކަރުން އެއްވެސް މަސައްކަތެއް ނުކޮށްތިބެ މުސާރަ ނަގާ، އެހީތެރިވަނީ ހޮސްޕިޓަލް ތަކުގެ ސީނިއަރ ވެރިން، ކަމެއް ގޯސްވީމާ ގޮވާނެކަމެއް ނެތް\nޖެނުއަރީ 12, 2020 10:42\nއެހެންވީމަ ހަރުކަށި ފިކުރުގެ މީހުން އައްޑޫގައި ގިނަވާހަކަތާ މި އާރޓިކަލްއިން ފާހަގަމިވަނީ... ކޮބާތަ ހަރުކަށިފިކުރު ނައްތާލަން ގޮވާ ބައިގަނޑު\nޖެނުއަރީ 12, 2020 13:22\nހަގީގަތައް ބަލަން ޖެހޭ އެއްކޮޅަށް ބުރަނުވެ ހަގީގަތާއި ކުރިމަތިލާން ޖެހޭ އައްޑޫގައި ކުދިން ވެކްސިން ދިނިމުން މަހުރޫމު ކޮށްގެން އުޅޭ ހަރުކަށި ފިކުރުގެ މީހުން އެބަތިބި ޕްރީ ސްކޫލްގެ ކިޔެވުމުން މަހްރޫމްކޮށް ދަރިން އެބަގެންގުޅޭ ކަމާބެހޭ ފަރާތްތަކަށް މިކަންތައް ރިޕޯޓް ކުރުމުން އެއްވެސް ފިޔަވަޅެއް ނާޅާ\nޖެނުއަރީ 12, 2020 11:25\nވެކްސިނަކީ ހަގީގަތުގައި ބޮޑުވިޔާފާރިއެއް.\nތިޖެހިޔަސް މަރު ނުޖެހިޔަސް މަރު.\nޖަހައިގެން ގޮތްނޭގޭ އެތަށްގޮތެއް އެބަދިމާވޭ.\nތިނުޖަައި އުޅުނު ޖީލްތަކުގެ މީހުން އެކަކު އަނެކަކަށް އިހްތިރާމްކުރޭ، އޯގާތެރިކަމާއި އެކު މީހުންނާއި މުއާމަލާތް ކުރޭ.\nބުލީކުރުން އެއީ ދަންނަކަމެއްވެސްނޫން.\nވީމާ ތަފާތު އެބަފެނޭ.\nމިޒަމާނުގައި މައިން ދަރިންނަށް އެއްގޮތަކަށްވެސް ގާތުން ނުދީ ގެރިކިރު ދީދީ ދަރިންވެސް އެގޮތަށް ހޭނިފައި މިއޮތީ.\nޖެނުއަރީ 12, 2020 12:40\nބޮޑައް ގެރިކިރެއްނޫން. ގޮތްނޭގޭ ސަރުބީ އަޅާފަ ހުންނަ ގެރިކިރު. އޭގެ ސަބަބުން ދަރިންގެ އަޚުލާގައް ވަރައް ނުބައި އަސަރުކުރޭ\nޖެނުއަރީ 12, 2020 15:10\nތިކަހަލަ ވާނުވާ ނޭގޭ މީހުން ގިނަވާތީ ގަޢުމު ފަސާދަވަނީ!!ރޯނުއެދުރު!!\nއެއިޑްސް ބަލި ފެނުނީ އެމެރިކާއިންނެވެ. އެކަމަކު އެބަލި އެންމެ ބޮޑަށް ފެތުރުނީ އެފްރިކާގައެވެ. އދ. ގެ ވެކްސިން ޕްރްގްރާމް ތެރެއިން ކަޅުނަސްލުގެ އާބާދީ މަދުކުރަން ޤަސްދުގައި އެފްރިކާއަށް އެއިޑްސް ފެތުރީއެވެ. މިއީ ހަޤީޤަތެވެ. .\nޖެނުއަރީ 12, 2020 15:11\nޖެނުއަރީ 12, 2020 11:33\nވެކުސިން ނުޖެހިއަސް، އަސާސީ ތަޢުލީމް އިން މަޙުރޫމް ކުރެވޭނެތަ؟\nޖެނުއަރީ 12, 2020 15:14\nފުރަތަމަ ހެލްތް ދެން ކިޔެވޭނީ! ރޯނުއެދުރުނުވަމާތޯ!!!\nޖެނުއަރީ 12, 2020 11:42\nތިކަމަށް މީހުންހޭލުންތެރި ނުވާކަން ތީގެން އެގެނީ!އިހުގައި ފޫޅުކަޑަނީ ކުރަފަތް ނުކައްކާ ! ޢޭގެން ޖެހެނީ ޓެޓެނަސް! ޙިމަބިހި ވެކްސިން ކޮންމެވެސް ސަބަބަކާހެދިނުޖެހި ތިބޭ ކުދިންނަށް ޖެހުމަށް ވެކްސިންދޭ ދުވަސްތައް އިހުގައި ސްކޫލް ތަކުގައި ހެލްތުން ބާއްވާ! ޒިންމާ ނުއުފުލިއަސް މިހާރަކު މައްސަލައެއްނޯވެ. ޢިޚުލާސްތެރި ތެދުވެރި ވެރިން މިހާރަކުނެތް! މިމުޖުތަމައުގައި ވެސް އެފަދަމީހުންނަކަށް ފުރުސަތެއްވެސް ނެތް!\nޖެނުއަރީ 12, 2020 12:01\nރާއްޖޭގެ ހުރިހާ ސްކޫލަކަށް ވެކްސިން ނުޖަހާ ކުދިން ނުވައްދާ ، ބައެއްސްކޫލްތަކަށް ވައްދަނީ\nޖެނުއަރީ 12, 2020 12:18\nލާދީނީ އެއްޗިއްސްތައް ހާދަ ފޯރިއެއް އެބަހުއްޓޭދޯ.\nޖެނުއަރީ 12, 2020 13:10\nކުދިން ވެކްސިން ނުޖަހާ ސުކޫލަށް ވެއްދުމަކީ ހެލްތު ވާކަރުންގެ މައްސަލަ އެއް ނޫން...ސްކޫލަށް ލާން ވީމަ މިއަންނަނީ ފޯމު ފުރަން ...ވިހާތަނުން ގޮސް ހޮސްޕިޓަލް ތަކުގަ އެނދުގަ ތިއްބަ ޖަހަން އުޅުނަސް ނުޖަހާ ދެން އެއީ ހެލްތުވާކަރުން ކަމެއްތޯ...؟؟؟؟\nޖެނުއަރީ 12, 2020 13:15\nނަމާދު ވަގުތު ފާއިތު ވާއިރު ކުދީން ލައްވާ ނަމާދު ނުކުރުވާ ސްކޫލް އެއް ހުރިތޯ ވެސް ބަލާލުން ރަނގަޅެވެ. މައްސަލަ އެއް ނޫނެވެ.\nޖެނުއަރީ 12, 2020 13:17\nއައްޑޫ ހިތަދޫ ހިރާ ސްކޫލަށް ގޮސް ބަލާ މިހާރުވެސް ކިތައް ކުދިން ތިބިތޯ މައުލޫމާތައްޓަކައި ބުނެލީ ވެކްސިން ނުޖަހާ ބަރުދަން ނުބަލާ ހެދިބޮޑުވަމުންދާ ގޮތުގެ ޗާޓް އޮތް ތަނެއްވެސް ނޭގޭ ކުދިން އެ ސްކޫލްގައި ތިބޭނެ\nޖެނުއަރީ 12, 2020 14:19\nއަހަރެންގެ ކުދިން މިވެއްދީ ހުރާ ސުކޫލަށް. ވެކްސިން ކާޑު ވެސް ގެންދަން ޖެހުނު.\nހިރާ ސްކޫލް މީހާ\nޖެނުއަރީ 12, 2020 16:31\nވަރަށް ޔަގީން ކަމާއެކު މި ބުނަނީ ހިރާގަ ވެކްސިން ނުޖަހާ އެންމެ ކުއްޖަކުވެސް ނުހުންނާނެ. ބަލަން ބޭނުން ވަންޏާ އަޔަސް ހެޔޮ. ނޭނގޭ ވާހަކަ ނުދައްކާ.\nޖެނުއަރީ 12, 2020 13:34\nޑރ. ފައިސަލް އަށް އެމްޑީޕީ ސަރުކާރުން ދަރުމަވަންތަ ހޮސްޕިޓަލުން ރަނގަޅު މަޤާމަކާއި މުސާރައިގެ ކުރިއެރުން ދޭނެ ބަލަން ތިބޭތި. އެމްޑީޕީ އަޑީގައި ތިބެ ކުރުވާކަމެެއް ވެކްސިން ނުދީ ހުރި ކުއްޖަކަށް ހިމަބިހި ބަލި ޖެހުނު ކަމަށް ދެއްކުން. ޙަޤީޤަތެއް ނެތް އަސްލެއްނެތް ވާހަކަތަކެއް. ބޭނުމަކީ ރައްޔިތުންގެ ހިތް ތަކުގައި އެހެން މީހުންނާއި މެދު ދެކޭގޮތް ބަދަލުކުރުން. ހިމަބިހި 2010 ވަނަ އަހަރުން ފެށިގެން ރާއްޖެއިން ފެނިފައިވޭ. ޙަޤީޤަތް ހެއްކާއި އެކު ދައްކަންޖެހޭ\nޖެނުއަރީ 12, 2020 14:24\nއަދި ރަނގަޅު، ފައިސަލް ކުރެން އަހާލަން ހާރޑް އިމިއުނިޓީއަކީ ކޮބައިތޯ. 1970 އިންފެށިގެން ހިންގަމުން މިއައި ވެކްސިން ޕްރޮގުރާމުގެ ނަތީޖާއަކީ ހަމަ މިއީތޯ. ނޫސްތައް ބަލަމުން ދިރާސާކުރަމުން ދާމީހުނަށް ރޭކާލާނެ މިވާގޮތް. މީ މާކެޓިން ސްޓްރެޓެޖީއެއް. ކުޑަކުދިން ގެ ދެ ޑޮކްޓަރަކު އިސްތިހާރުވުމުގެ ވާދަވެރިކަމެއް. ދެން ހުރިމީހާ ހުންނާނެ އޭޑީކޭގަ.\nޖެނުއަރީ 12, 2020 13:35\nޑރ. ފައިސަލް އަށް އެމްޑީޕީ ސަރުކާރުން ދަރުމަވަންތަ ހޮސްޕިޓަލުން ރަނގަޅު މަޤާމަކާއި މުސާރައިގެ ކުރިއެރުން ދޭނެ ބަލަން ތިބޭތި. އެމްޑީޕީ އަޑީގައި ތިބެ ކުރުވާކަމެެއް ވެކްސިން ނުދީ ހުރި ކުއްޖަކަށް ހިމަބިހި ބަލި ޖެހުނު ކަމަށް ދެއްކުން. ޙަޤީޤަތެއް ނެތް އަސްލެއްނެތް ވާހަކަތަކެއް. ބޭނުމަކީ ރައްޔިތުންގެ ހިތް ތަކުގައި އެހެން މީހުންނާއި މެދު ދެކޭގޮތް ބަދަލުކުރުން. ހިމަބިހި 2010 ވަނަ އަހަރުން ފެށިގެން ރާއްޖެއިން ފެނިފައިވޭ. ޙަޤީޤަތް ހެއްކާއި އެކު ދައްކަންޖެހޭ.\nޖެނުއަރީ 12, 2020 13:45\nޑރ ފައިސަލް ދޮގު މައުލޫމާތު މުޖުތަމަޢުގައި ތިޔަ ފަތުރަނީ އެމްޑީޕީ އަދި އެމްޑީއެން އިން ކިހާ ފައިސާއެއް ދީގެން ތޯ؟\nޖެނުއަރީ 12, 2020 13:50\nލ. ކަލައިދޫ ސްކޫލަށްވެސް ކުދިންވައްދަނީ ވެކްސިން ނުޖަހާ\nޖެނުއަރީ 12, 2020 14:29\nއަނެއްކާ އަނެއް ވާހަކަ، ދެން މީނަގެ ނަޒަރުގަ ވެކްސިން ނުޖަހާކުއްޖެއް ވިއްޔާއްޔާ ކިޔެވުން މަނާކުރަންދޯ މިޖެހެނީ. ބަލަގަ އައިންސްޓައިންއާއި ނިއުޓަންވެސް ތިބީ ތިއެއްޗެއް ޖަހައިގެނެއްނޫން.\nޖެނުއަރީ 12, 2020 14:54\nނަޝީދު އަށް ބައިއަތު ހިފާފަ ހުރި މީހެއް ފައިސަލް އަކީ.\nޖެނުއަރީ 12, 2020 15:49\nޔޫރަޕުގެ ބޮޑެތި ޤައުމުތަކުގައި ވެސް ވެކްސިން ޖެހުން މަޖުބޫރު ކޮއްފައި ނުވޭ ބައްލަވާ ވިކިޕީޑިއާ\nޖެނުއަރީ 12, 2020 18:46\nހިމަ ބިއްސަށްވުރެ މާ ނުރައްކާތެރި ބަލިތައް އެބަ އުޅޭ ވެކްސިން ދޭންވީ އެއް ނޫން މިހުރިހާ ބަލިތަކުން ދިފައުވާން. ޑެންގޫ މާ ނުރައްކާތެރި ހަމަ ވެކްސިން ޖަހަންވީނުން ކީއްވެ ނުޖަހާ ވައްދަނީ.. މީހުންނަށް ނޭގޭ ހަޤީޤަތަކީ ތި ވެކްސިން ޖަހައިގެން އޯޓިޒަމް ފަދަ ބަލިތައް ޖެހޭ ކަން އަދި ކޮންމެ ކުއްޖަކީ ވެކްސިން އަށް ޕޮޒިޓިވް ވާ ކުއްޖެއް ނޫންކަން.\nހިމަ ބިއްސަށްވުރެ މާ ނުރައްކާތެރި ބަލިތައް އެބަ އުޅޭ ވެކްސިން ދޭންވީ އެއް ނޫން މިހުރިހާ ބަލިތަކުން ދިފައުވާން. ޑެންގޫ މާ ނުރައްކާތެރި ހަމަ ވެކްސިން ޖަހަންވީނުން ކީއްވެ ނުޖަހާ ވައްދަނީ.. މީހުންނަށް ނޭގޭ ހަޤީޤަތަކީ ތި ވެކްސިން ޖަހައިގެން އޯޓިޒަމް ފަދަ ބަލިތައް ޖެހޭ ކަން. ކޮންމެ ކުއްޖަކީ ވެކްސިން އަށް ޕޮޒިޓިވް ވާ ކުއްޖެއް ނޫންކަން. .\nޖެނުއަރީ 12, 2020 19:13\nޑރ.ފައިސަލް އަށް އެމްޑީޕީ އިން ހާއްސަ އެވޯރޑެއް ލިބޭނެ.ވެކްސިން ނުޖެހުމަކީ ކުދީން ތައުލީމު އުގެނުމުން މަހްރޫމް ވާން ޖެހޭނެ ކަމެއް ނޫން.ވެކްސިން ޖެހީމަ މަރުވެސް ނުވާނެ ދޯ.


މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 22 ޖަނަވަރީ 2020 ގެ 14:00 ގެ ކުރިން، ހުވަދޫ ސްކޫލްއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 23 ޖަނަވަރީ 2020އާއި 30 ޖަނަވަރީ 2020އާ ދެމެދު، ހުވަދޫ ސްކޫލުގައެވެ.


ކުރީގެ ސަރުކާރުގެ މާޒީގެ ސަފްޙާތައް ހިރަފުސް ފޮޅާ ބަލާއިރު އަމަލާ ބަހާ ދިމާނުވެ ހުންނާތީ މިސަރުކާރާ މެދު ވެސް ބައެއް މީހުން ނާއުންމީދުވޭ – ޝިފާޤް މުފީދު – Maldivian Democratic Party\nކުރީގެ ސަރުކާރުގެ މާޒީގެ ސަފްޙާތައް ހިރަފުސް ފޮޅާ ބަލާއިރު އަމަލާ ބަހާ ދިމާނުވެ ހުންނާތީ މިސަރުކާރާ މެދު ވެސް ބައެއް މީހުން ނާއުންމީދުވޭ – ޝިފާޤް މުފީދު\nވޭތުވެދިޔަ ސަރުކާރުގެ މާޒީގެ ސަފްޙާތައް ނަގާ، ހިރަފުސް ފޮޅާ ބަޅާއިރު އަމަލާ ބަހާ ދިމާނުވެ ހުރުމުގެ ސަބަބުން މިސަރުކާރާމެދު ވެސް ބައެއް މީހުން މާޔޫސްވެ ނާއުންމީދުވާ ކަމުގައި އެމްޑީޕީ ޕާލަމެންޓްރީ ގްރޫޕްގެ މެންބަރު އަދި ފުވައްމުލަކު މެދު ދާއިރާގެ މެންބަރު ޝިފާޤް މުފީދު ވިދާޅުވެއްޖެއެވެ.\nއެމްޑީޕީން މިދިޔަ ހުކުރު ދުވަހުގެރޭ އުތުރު ޕްރޮވިންސްގެ ބ. ތުޅާދޫގައި ބޭއްވި ފޯރިގަދަ އާންމު ޖަލްސާގައި ވާހަކަދައްކަވަމުން ޝިފާޤް ވިދާޅުވީ މިސަރުކާރަކީ ކުރީގެ ސަރުކާރާ ޚިލާފަށް އަމަލާ ބަހާ ދިމާވާނެ ސަރުކާރެއް ކަމަށާއި، މާޒީގައި ހިތި ތަޖުރިބާ ދީފައި ތިބި ބައެއްގެ ފަރާތުން މުސްތަޤްބަލުގައި ރަގަޅުކަމަކަށް އުއްމީދު ނުކުރާކަމަށެވެ. އަދި މާޒީއަކީ އަލުން އަނބުރާ އިއާދަވާ އެއްޗެއް ނޫން ކަމަށާއި، މާޒީއާ މެދު ނުވިސްނައި މުސްތަޤްބަލާ މެދު ވިސްނުމަށް ޝިފާޤް ގޮވާލެއްވިއެވެ.\nޝިފާޤް އިތުރަށް ވިދާޅުވީ އެމްޑީޕީގެ ފަރާތުން ތުޅާދޫގެ ރައްޔިތުން އެދޭ ކަންތައްތަކެއް އެބަހުރިކަން އެނގިވަޑައިގަންނަވާ ކަމަށާއި، އޭގެ ތެރޭގައި ރަށް ގިރުމުގެ މައްސަލައާއި، ލަފާފުރުމާއި ބިން ހިއްކުމުގެ މަސައްކަތް އަވަސްކުރުން އެއީ ތުޅާދޫގެ ރައްޔިތުން މިހާރުން މިހާރަށް އެންމެ ބޭނުންވާ ކަންތައްތަކުގެ ގޮތުގައި ފާހަގަކުރެވިފައިވާ ކަންތައް ކަމުގައި ޝިފާޤް ވިދާޅުވިއެވެ. އަދި ތުޅާދޫގެ ބިންހިއްކާ ނިމޭއިރު ތުޅާދޫގެ ޒުވާނުން އެދޭ ސްޓޭޑިއަމް، އިރާދަކުރެއްވިއްޔާ އެޒުވާނުންނަށް ލިބިގެންދާނޭ ކަމަށް ޝިފާޤް ވިދާޅުވިއެވެ.\nމި ޖަލްސާގައި ވާހަކަދެއްކެވި ހުރިހާ ބޭފުޅުން ވެސް ވަނީ އެޑިއުކޭޝަން މިނިސްޓަރ ޑރ. މުސްޠަފާ ލުތުފީގެ ތައުލީމީ ސިޔާސަތަށް ވަރަށް ބޮޑަށް ތަޢުރީފްކޮށް ވާހަކަ ދައްކަވާފައެވެ. އެގޮތުން މުސްޠަފާ ލުތުފީ ތަޢުލީމި ދާއިރާ ހަރުދަނާ ކުރުމަށް ކުރައްވަމުން ގެންދަވާ މަސައްކަތަށް ޝިފާޤް ވެސް ވަރަށް ބޮޑަށް ތާޢީދުކޮށް ވާހަކަދެއްކެވިއެވެ.


Councilarun huvaakurun mi mahuge 17 vana dhuvahu - vNews.mv\nކައުންސިލަރުން ހުވާކުރުން މިމަހުގެ 17 ވަނަ ދުވަހު\nރިފާޢަތު Male' | 04 May 2021, 19:58\nއަލަށް އިންތިޚާބުވި ކައުންސިލަރުން ހުވާކުރާ ތާރީޚް އިއުލާންކޮށްފިއެވެ.\nލޯކަލް ގަވަރމަންޓް އޮތޯރިޓީ ކޮށްފައިވާ ޓްވީޓެއްގައި ވަނީ ސިޓީ، އަތޮޅު، އަދި ރަށު ކައުންސިލަރުން ހުވާކުރުން މިމަހުގެ 17 ވާ ހޯމަ ދުވަހު ބާއްވަން ނިންމާފައިވާ ކަމަށެވެ.\nމިމަހުގެ 17 ވަނަ ދުވަހު ކައުންސިލަރުން ހުވާ ކުރާނެ ކަމަށް އެލްޖީއޭއިން ހާމަކޮށްފައިވާއިރު އަންހެނުންގެ ތަރައްގީއަށް މަސައްކަތްކުރާ ކޮމެޓީއަށް އިންތިޚާބުވި މެމްބަރުންނާމެދު ނިންމާގޮތެއް އެލްޖީއޭއިން އަދި މިހާތަނަށް ހާމަކޮށްފައެއް ނުވެއެވެ.\nއަލަށް އިންތިޚާބުވި ކައުންސިލަރުންނާއެކު ރާއްޖޭގެ ރަށްތައް ލާމަރުކަޒީ ކުރެވިގެން ދިޔުމަކީ ސަރުކާރުގެ އަމާޒެކެވެ.\nއެގޮތުން އެލްޖީއޭއިންވެސް އަންނަނީ މިކަންކަމަށް ރައްޔިތުން އަދި ކައުންސިލަރުން އަހުލުވެރިކުރުމަށް ތަފާތު އެކި ޕްރޮގްރާމުތައްވެސް ހިންގަމުންނެވެ.\nއެގޮތުން ލާމަރުކަޒީ ނިޒާމާ ގުޅޭ 101 ސުވާލާއި ޖަވާބު ހިމެނޭ ފޮތެއްވެސް ދާދިފަހުން އެލްޖީއޭއިން ވަނީ ނެރެފައެވެ.\nމިފޮތަކީ، ލާމަރުކަޒީ ނިޒާމާއި ދިވެހިރާއްޖޭގައި ލާމަރުކަޒީ ނިޒާމް ބައްޓަންވެފައިވާ ގޮތާއި، ލާމަރުކަޒީ ގާނޫނުގެ ދަށުން އުފެދިފައިވާ ކައުންސިލްތަކާއި، އެކައުންސިލްތަކަށް އިންތިޚާބުކުރެވޭ ކައުންސިލަރުންނާއި އަދި މިނިޒާމާއި ރައްޔިތުންނާއި ހުރި ގުޅުމާއި ގުޅޭގޮތުން މުހިއްމު މައުލޫމާތުތަކެއް އާއްމުންނަށް ފޯރުކޮށްދިނުމުގެ މަގްސަދުގައި 101 ސުވާލާއި ޖަވާބުގެ މައްޗަށް ތައްޔާރުކޮށްފައިވާ ފޮތެކެވެ.\nމިފޮތުގެ ސަބަބުން އަލަށް އިންތިޚާބުވެފައިވާ ކައުންސިލަރުންނާއި އަންހެނުންގެ ތަރައްގާއަށް މަސައްކަތްކުރާ ކޮމިޓީތަކުގެ މެމްބަރުންނަށްވެސް ލާމަރުކަޒީ ނިޒާމާ ގުޅުންހުރި ތަފާތު އެކި ސުވާލުތަކުގެ ޖަވާބު ލިބިގެންދާނެ ކަމަށްވެސް އެލްޖީއޭއިން ބުނެއެވެ.\nމިފަދަ ފޮތެއް އެލްޖީއޭއިން ނެރެފައިވާއިރު، ސަރުކާރުން ދާދިފަހުން ވަނީ ދިވެހިރާއްޖޭގެ އިދާރީ ދާއިރާތައް ލާމަރުކަޒީ އުސޫލުން ހިންގުމުގެ ގާނޫނަށް ގެނައި އިސްލާހުތަކާއެކު ކައުންސިލްތަކަށް މާލީގޮތުން ބޮޑެތި ބާރުތަކެއް ވަނީ ދީފައެވެ.\nއެގޮތުން ރަށުގެ އިހްތިސާސްގެ ތެރޭގައި ހިމެނޭ ވަސީލަތްތަކުން ލިބޭ އާމްދަނީގެ 40 އިންސައްތަ ކައުންސިލްތަކަށް ލިބުމާއި، މުނިސިޕަލް ޚިދުމަތްތަކުން ލިބޭ އާމްދަނީ އެއްްކޮށް ކައުންސިލްތަކަށް ދިނުން ހިމެނެއެވެ.\nއަދި "ބްލޮކް ގްރާންޓް" ނުވަތަ ހިލޭ އެހީ ދޭ ގޮތުގައި ކައުންސިލްތަކަށް ޑޮމެސްޓިކް ރެވެނިއުގެ5އިންސައްތަ ދައުލަތުގެ ބަޖެޓުން ދިނުންވެސް ހިމެނެއެވެ.\nލޯކަލް ކައުންސިލް ލޯކަލް ގަވަމެންޓް އޮތޯރިޓީ ރާއްޖެ ސިޔާސީ


Kulhudhuffushi Online - MNDF in Uthuruge 11 rasheh ga silent drillge harakaaithah dhahkaalaifi\nއެމްއެންޑީއެފުން އުތުރުގެ 11 ރަށެއްގައި ސައިލެންޓް ޑްރިލްގެ ހަރަކާތްތައް ދައްކާލައިފި\nއަބްދުލް ވާހިދު ޙަސަން - 1 އަހަރު ކުރިން - 28 ނޮވެމްބަރ 2017\nކުޅުދުއްފުށީގައި ކުރިއަށްގެންދިޔަ ޑްރިލެއްގެ ތެރެއިން--\nޤައުމީ ދުވަހުގެ މުނާސަބަތުގައި އެމްއެންޑީއެފުން އުތުރުގެ 11 ރަށެއްގައި ބޭއްވި ސައިލެންޓް ޑްރިލްގެ ހަރަކާތްތައް މިއަދު ނިންމާލައިފި އެވެ.\nއާންމު ރައްޔިތުންގެ ވަރަށް ބޮޑު ތަރުހީބެއް ލިބިގެންދިޔަ މި ސައިލެންޓް ޑްރިލް ހަރަކާތްތައް ބާއްވާފައި ވަނީ ނޮވެންބަރު މަހުގެ 19 ވަނަ ދުވަހުން ފެށިގެން ނޮވެންބަރު މަހުގެ 27 ވަނަ ދުވަހުގެ ނިޔަލަށެވެ.\nއެގޮތުން އެންއެންޑީއެފްގެ ސައިލެންޓް ޑްރިލް ޓީމު ސައިލެންޓް ޑްރިލް ހަރަކާތްތައް ބާއްވާފައި ވަނީ ހއ.އުތީމު، ހއ.ދިއްދޫ، ހއ. ބާރަށް، ހއ. އިހަވަންދޫ، ހދ. ކުޅުދުއްފުށި، ހދ. ހަނިމާދޫ، ހއ. ހޯރަފުށީގެ އިތުރުން ހއ. ކެލާ، ހދ. މަކުނުދޫ އަދި ށ. ކޮމަންޑޫ، އާއި ށ.މިލަންދޫގަ އެވެ.\nޤައުމީ ދުވަހުގެ މުނާސަބަތުގައި ސައިލެންޓް ޑްރިލްގެ ހަރަކާތްތައް ދައްކާލުމަށްޓަކައި ސައިލެންޓް ޑްރިލް ޓީމް އުތުރުގެ ބައެއް ރަށްރަށަށް ކުރި މި ޒިޔާރަތުގައި އެ ރަށްރަށުގެ ރައްޔިތުންގެ ފަރާތުން އެ ޓީމަށް ވަނީ ހޫނު މަރުހަބާއެއް ކިޔާފައެވެ. ހާއްސަ ގޮތެއްގައި ރަށްރަށުގެ ކައުންސިލުތަކުން ވަނީ އެމްއެންޑީއެފްގެ ސައިލެންޓް ޑްރިލް ޓީމަށް ވަރަށް ބޮޑު އެއްބާރުލުމެއް ދީފަކަމަށް އެމްއެންޑީއެފް ފާހަގަކުރެއެވެ.\nއެމްއެންޑީއެފް ސައިލެންޓް ޑްރިލް ޓީމު އެމްއެންޑީއެފް ނޮދަން އޭރިއާގެ ބައެއް ރަށްރަށަށް ކުރެއްވި ޒިޔާރަތުގައި އެޓީމުގެ މެމްބަރުން ވަނީ ބައެއް ރަށްރަށުގެ ހާއްސަ އެހީއަށް ބޭނުންވާ ކުދިން ތިބި ގޭގެއަށް ޒިޔާރަތްކޮށް އެކުދިންނާ ބައްދަލުކޮޮށް ފޮޓޯ ނެގުމުގެ ފުރުސަތު ދީފައެވެ. އެގޮތުން ދިއްދޫ އަދި އިހަވަންދޫއަށް ކުރި ޒިޔާރަތުގައި އެރަށްރަށުގެ ހާއްސަ އެހީއަށް ބޭނުންވާ ކުދިން ތިބި ގޭގެއަށް ސައިލެންޓް ޑްރިލް ޓީމު ޒިޔާރަތްކޮށްފައި ވެއެވެ.\nކުޅުދުއްފުށީ ހޮސްޕިޓަލުގައި އޮތް ހާލު ބޮޑު ބަލިމީހެއް ހެލިކޮޕްޓަރުގައި މާލެ ފޮނުވާލައިފި\nނޮޅިވަރަންފަރުގެ ދަނޑުވެރިކަން ކުރާ ސަރަހައްދުގައި ރޯވި އަލިފާންގަނޑު ނިންވާލައިފި\n5 އަހަރު ތެރޭ ހުރިހާ އަތޮޅެއްގައި ފަޔަ ސްޓޭޝަން ގާއިމް ކުރާނީ\nޤައުމީ ދުވަހާ ގުޅުވައިގެން މާދަމާ ކުޅުދުއްފުށީގައި އެމްއެންޑީއެފްގެ ޑްރިލް ދައްކާލަނީ\nއިންޑިޔާއިން ރާއްޖެއަށް އައި ބޯޓެއްގެ ބުރަފަތީގައި ވަލެއް އޮޅި ސިފައިން ހަރަކާތްތެރިވަނީ\nނޮޅިވަރަންފަރަށް ޕިކްނިކް ދަތުރުދާނެ ވަކި ސަރަހައްދުތަކެއް ކަނޑައަޅައި، ފީ އެއް ނަގަނީ


ލިތުއޭނިއާ ކޮޅަށް ލަނޑުޖެހުމަށްފަހު ޕޯޗުގަލްގެ ކެޕްޓަން ކްރިސްޓިއާނޯ ރޮނާލްޑޯ އުފާ ފާޅުކުރަނީ. --ފޮޓޯ: ގެޓީ އިމޭޖަސް\nޔޫރޯ ކޮލިފައިންގައި ރޭ ކުޅުނު މެޗުގައި އަމިއްލަ ދަނޑުގައި ޕޯޗުގަލްގެ ކެޕްޓަން ކްރިސްޓިއާނޯ ރޮނާލްޑޯ ވައްދާލި ހެޓްރިކާއެކު ލިތުއޭނިއާ އަތުން 6-0 އިން އެ ޓީމު ހޯދީ ބޮޑު މޮޅާއެކު އަންނަ އަހަރުގެ ޔޫރޯ ފުޓްބޯޅަ މުބާރާތަށް ކޮލިފައިވުމާއި ގާތަަށް ޖެހިލައިފިއެވެ.\nރޭގެ މެޗުތަކަށްފަހު ގްރޫޕް ބީ ގެ އެއްވަނައިގައި އުޅެނީ ޔޫރޯ ފުޓްބޯޅަ މުބާރާތަށް ކޮލިފައިވެފައިވާ ޔޫކްރޭން އެވެ. އެ ޓީމަށް ކުޅުނު ހަތް މެޗުން 19 ޕޮއިންޓް ލިބިފައިވާއިރު، އޭގެ ފަސް ޕޮއިންޓް ފަހަތުން ދެވަނައިގައި އޮތީ ޕޯޗުގަލް އެވެ. ތިންވަނައިގައި އޮތް ސާބިއާ އަށް ލިބިފައިވަނީ 13 ޕޮއިންޓެވެ.\nކޮލިފައިންގެ ފަހު މެޗުތައް ދެން އޮތްއިރު، އާދިއްތަ ދުވަހު ޕޯޗުގަލް ރަށުންބޭރުގައި ނުކުންނާނީ ލަގްޒެމްބާގާ ދެކޮޅަށެވެ. ސާބިއާ އަމިއްލަ ދަނޑުގައި ކުޅޭނީ ޔޫކްރޭނާ އެވެ. ޔޫރޯ އަށް ކޮލިފައިވާނީ ކޮންމެ ގްރޫޕެއްގެ އެއްވަނަ އާއި ދެވަނަ މަގާމަށްދާ ޓީމެވެ. ތިންވަނަ އަށް ދާ ޓީމު ޖެހޭނީ ޕްލޭއޮފް ކުޅޭށެވެ.\nޕޯޗުގަލްގެ ދަނޑުގައި ރޭ ކުޅުނު މެޗުގައި އެ ޓީމުން ކާމިޔާބުކުރި6ލަނޑުގެ ތެރެއިން ފުރަތަމަ ހާފުގައި ޖެހުނީ ދެލަނޑެވެ. އެ ޓީމުން މި މެޗުގައި ޖެހި ހަ ލަނޑުގެ ތެރެއިން، ރޮނާލްޑޯ ވަނީ ހެޓްރިކް ހަދައި ގައުމީ ޓީމަށް މިހާތަނަށް 98 ގޯލް ހަމަކޮށްފައެވެ. ގައުމީ ޓީމަށް އެންމެ ގިނަ ލަނޑު ޖަހައިދީގެން އީރާނުގެ ކުރީގެ ފޯވާޑް އަލީ ދާއީ ހަދާފައިވާ ރެކޯޑާ ހަަމަކުރަން ރޮނާލްޑޯ އަށް ބޭނުންވަނީ އެންމެ 11 ގޯލެވެ.\nމީގެއިތުރުން، ރޭގެ މެޗުގައި ހެދި ހެޓްރިކާއެކު ގައުމީ ޓީމަށް ވަނީ ނުވަ ހެޓްރިކް ހަމަކޮށްފައެވެ. އަދި މިއީ އޭނާގެ ކެރިއަރުގައި ހެދި 55 ވަނަ ހެޓްރިކެވެ. އެ ޓީމުގެ އަނެއް ލަނޑުތައް ޖަހައިދިނީ ޕިޒީ އާއި ގޮންކާލޯ ޕަސިއެންސިއާ އަދި ބެނާޑޯ ސިލްވާ އެވެ.\nކޮލިފައިންގައި ރޭ ކުޅުނު އެހެން މެޗުތަކުގެ ނަތީޖާ އަށް ބަލާއިރު، ގްރޫޕް ބީ ގައި ހިމެނޭ ސާބިއާ ވަނީ އަމިއްލަ ދަނޑުގައި 3-2 އިން ލަގްޒެމްބާގް ބަލިކޮށްފައެވެ. ގްރޫޕް އެޗްގައި ހިމެނޭ އަލްބޭނިއާ ވަނީ 2-2 އިން އެންޑޯރާއާ އެއްވަރުކޮށްފައެވެ.\nކްރިސްޓިއާނޯ ރޮނާލްޑޯ ޕޯޗުގަލް ޔޫރޯ ޔޫރޯ ކޮލިފައިން\nOctober 12, 2019 13:24:09


"Gedhoruverikurun" mashroou ge 704 flat insure kohdheyne faraatheh hoadhanee - AO News\nސަރުކާރުގެ “ގެދޮރުވެރިކުރުން” މަޝްރޫޢުގެ ދަށުން ހުޅުމާލޭގައި ޤާއިމްކޮށްފައިވާ 704 ފްލެޓްތައް އިންޝުއަރކޮށްދޭނެ ފަރާތެއް ހޯދަން އިއުލާންކޮށްފި އެވެ.\nހައުސިންގ މިނިސްޓްރީން އިއްޔެ ކުރި އިއުލާނެއްގައި ބުނެފައި ވަނީ އެ ފްލެޓްތައް އިންޝުއަރކުރުމުގެ މަސައްކަތަށް ބީލަން ހުށަހެޅުމުގެ ދަޢުވަތު އެކަމަށް ޝަރުތު ހަމަވާ ހުރިހާ ފަރާތްތަކަށް ހުޅުވާލާފައިވާ ކަމަށެވެ.\nހައުސިންގ މިނިސްޓްރީން ބުނީ އެ މަސައްކަތަށް ޝައުގުވެރިވެލައްވާ ފަރާތްތަކުން އެ މިނިސްޓްރީ އަށް ވަޑައިގެން ބިޑް ހުށަހެޅުއްވުމަށް ރަޖިސްޓަރ ކުރެއްވުމަށް އެދޭ ކަމަށާއި، ބިޑް ހުށަހެޅުމަށް ރެޖިސްޓަރ ނުކުރައްވާ ފަރާތްތަކަށް އަންދާސީ ހިސާބު ހުށަހެޅުމުގެ ފުރުޞަތު ނޯންނާނެ ކަމަށެވެ.\nއެ މަސައްކަތަށް ބިޑް ހުށަހެޅުއްވުމަށް ރަޖިސްޓަރކުރުން އޮންނާނީ މިއަދު ހެނދުނު 8:30 އިން މާދަމާ މެންދުރުފަހު 12:45 އާއި ހަމައަށް އެ މިނިސްޓްރީގެ ރިސެޕްޝަނުންނެވެ. އަދި އެ މަސައްކަތުގެ ޕްރީ ބިޑް ބައްދަލުވުން މާދަމާ 13:00 ގައި ހައުސިންގ މިނިސްޓްރީގެ މީޓިންގ ރޫމް 04 ގައި އޮންނާނެ ކަމަށާއި، ބިޑް ހުށަހެޅުން އޮންނާނީ މާޗު 11 ވަނަ ދުވަހު 13:15 ގައި އެ މިނިސްޓްރީގައި ކަމަށްވެސް އެ އިއުލާނުގައި ބުނެފައި ވެއެވެ.\nއެ މަސައްކަތަށް ހުށަހަޅުއްވާ ޖުމްލަ އަގު 250,000/- (ދެލައްކަ ފަންސާސް ހާސް) ދިވެހި ރުފިޔާއަށްވުރެ ބޮޑުނަމަ، އެ މަސައްކަތަށް ބިޑް ސެކިއުރިޓީގެ ގޮތުގައި 10،000ރ. ގެ ބިޑް ސެކިއުރިޓީއެއް ހުށަހަޅުއްވަން ޖެހޭނެ ކަމަށާއި، ބިޑް ސެކިއުރިޓީގެ މުއްދަތަކީ ބިޑް ހުޅުވާ ތާރީޚުން ފެށިގެން 120 ދުވަސް ކަމަށްވެސް އިއުލާނުގައި ބުނެފައި ވެއެވެ.\nޗައިނާ ސަރުކާރުގެ ލުއި ލޯނެއްގެ ދަށުން ޗައިނާ މެޝިނަރީ އިންޖިނިއަރިން ކޯޕަރޭޝަންއާ (ސީއެމްއީސީ) އާ ހަވާލުކޮށްގެން އެޅި އެ 704 ފްލެޓްގައި މީހުން ދިރިއުޅެން ފެށީ 2018 ވަނަ އަހަރުގެ ތެރޭގައެވެ. އެ ފްލެޓްތަކަކީ ތިން ކޮޓަރިއާއެކު އެޓޭޗްޑް ފާޚާނާ ހިމެނޭ ފްލެޓްތަކެކެވެ.\nހައުސިންގ މިނިސްޓްރީހުޅުމާލެ ފްލެޓްބޯހިޔާވަހިކަންގެދޮރުވެރިކުރުން\n47 ފްލެޓަށް 800 އަށް ވުރެ ގިނަ މީހުން ކުރިމަތިލައިފައި – ފުވައްމުލައް ސިޓީ ކައުންސިލް\n“ހިޔާ” މަޝްރޫޢުގެ ދާއިމީ ލިސްޓްތައް އެކުލަވާލުމަށް ޝަކުވާ ހުށަހަޅަން ހުޅުވާލައިފި\nހިތަދޫންވެސް ދިރިއުޅުމަށް 300 ގޯތި ދޫކުރަން ނިންމައިފި


އުރީދޫ މޯލްޑިވްސްގެ މެނޭޖިންގ ޑިރެކްޓަރ އަދި ޗީފް އެގްޒެކެޓިވް އޮފިސަރ، ޚާލިދު އަލް-ހަމާދީ، 2022 ވަނަ އަހަރުގެ ވަރލްޑް ކަޕް ރަސްމީ ބޯޅަ، “އަލް ރިހްލާ” ރައީސުލް ޖުމުހޫރިއްޔާގެ އޮފީހުގައި ބޭއްވުނު ބައްދަލުވުމެއްގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް އަށް އަރުވައިފިއެވެ.\nމި ބައްދަލުވުމުގައި ޚާލިދު އަދި ރައީސް އިބްރާހީމް މުޙައްމަދު ޞާލިޙް ވަނީ ޑިޖިޓަލް ދިވެހި ރާއްޖެއެއް މެދުވެރިކޮށް ޑިޖިޓަލް ރާއްޖެއެއް ބިނާކުރުމަށް ސަރުކާރާއި އެހެނިހެން މުއައްސަސާތަކާއި ގުޅިގެން ކުރަމުންގެންދާ މަސައްކަތްތަކާއި ގުޅޭގޮތުން މަޝްވަރާކުރައްވާފައެވެ.\nމި މަޝްވަރާގައި އުރީދޫއިންވަނީ 5ޖީ ކަވަރޭޖް ރާއްޖޭގެ އެކި ކަންކޮޅުތަކަށް ފުޅާކުރުމާއި، ޕީސް ކޭބަލް ވިއުގަމެދުވެރިކޮށް ޔޫރަޕާއި ސިންގަޕޫރާ ރާއްޖެ ގުޅުވައިދީ، ޤައުމީ ޓެލެކޮމް އިންފްރާސްޓްރަކްޗަރ ވަރުގަދަކުރުމާއި، އެކި އެކި ދާއިރާތަކަށް އީޖާދީ ޚިދުމަތްތައް ތަޢާރަފްކުރުމަށް ކުރަމުންދާ މަސައްކަތަށް އަލި އަޅުވާލައިފައެވެ.\n2022 ވަނަ އަހަރުގެ ވޯލްޑް ކަޕްގެ އޮފިޝަލް “އަލް ރިހްލާ” ރަސްމީކޮށް ތައާރަފްކުރިއިރު އެޑިޑާސްއިން ވަނީ މި ބޯޅައަކީ ވޯލްޑް ކަޕްގެ ތާރީހުގައިވެސް އެންމެ ދުވެލި ބާރު ބޯޅަ ކަމުގައި ބުނެފައެވެ.\nއަލް ރިހްލާ ބޯޅަ އުރީދޫއިން ރައިސުލް ޖުމްހޫރިއްޔާއަށް އަރުވައިފައިވަނީ ގަތަރުގައި ބޭއްވުމަށް ހަމަޖެހިފައިވާ ވޯލްޑް ކަޕް 2022 ގެ ދިވެހި ސަޕޯޓަރުންނަށް ހަނދާން ނައްތާނުލެވޭ ފަދަ ކުލަގަދަ، ފޯރިގަދަ ތަޖުރިބާތަކެއް ހޯދައިދިނުމަށް އުރީދޫއިން ދޭ އަހައްމިއްޔަތުކަމުގެ ރަމްޒެއްގެ ގޮތުންނެވެ. މީގެ އިތުރުން އުރީދޫއިން ވަނީ މި އަހަރުގެ އެންމެ އިންތިޒާރުކުރެވޭ މި ހަރަކާތުގެ ފޯރީގައި ބައިވެރިވެވަޑައިގެން ގަތަރުގައި މެޗެއް ބަލާލުމަށް ރައީސުލްޖުމްހޫރިއްޔާއަށް ދައުވަތު އަރުވާފައެވެ.\n“ފުޓްބޯޅައަކީ ވަކި އުމުރެއްގެ މީހަކަށް ބެލުމެއް ނެތި، ނުވަތަ ސަޕޯޓްކުރާ ޓީމަކަށް ބެލުމެއް ނެތި، މުޖުތަމައުގައި އެއްބައިވަންތަކަން އުއްފައްދާ ފޯރިގަދަ ކުޅިވަރެއް. ދިވެހިންގެ ހިތްތަކުގައި ޙައްސަ ލޯތްބެއް އުފެދިފައިވާ ކުޅިވަރެއް. އެހެންކަމުން ފީފާ ވޯލްޑް ކަޕް ޤަތަރު 2022 ގެ އޮފިޝަލް މިޑްލް އީސްޓް އަދި އެފްރިކާ ޓެލެކޮމިއުނިކޭޝަން އޮޕަރޭޓަރގެ ހައިސިއްޔަތުން އުރީދޫ އިން ވަނީ 22 ވަނަ ވަރލްޑް ކަޕް މުބާރާތުގެ ފޯރިގަދަ ތަޖުރިބާއެއް ރާއްޖޭގެ އެކި ކަންކޮޅުތަކުގައިވާ މުޖުތަމަޢުތަކަށް މަގުފަހިކޮށްދިނުމުގައި އަޅުގަނޑުމެން ދެމިތިބޭނެކަމުގެ ޔަޤީންކަން އަރުވަން. އެގޮތުން މި ފުޓްބޯޅަ ސީޒަނުގައި ކަސްޓަމަރުންނަށް ވަރަށް ހާއްސް ފުރުސަތުތަކާއި ހަރަކާތްތައްވަނީ ރޭވިފައިވާކަންވެސް ފާހަގަށްލަން.” އުރީދޫ މޯލްޑިވްސްގެ އެމްޑީ އަދި ޗީފް އެގްޒެކެޓިވް އޮފިސަރ، ޚާލިދު އަލް ހަމާދީ ވިދާޅުވި އެވެ.\nފީފާ ވޯލްޑް ކަޕް ގަތަރު 2022 ގެ އޮފިޝަލް މިޑްލް އީސްޓް އެންޑް އެފްރިކާ ޓެލެކޮމިއުނިކޭޝަން އޮޕަރޭޓަރުގެ ގޮތުގައި އިއުލާނުކުރީ 2021 ވަނަ އަހަރުގެ ނޮވެމްބަރު މަހުއެވެ. އުރީދޫ ގްރޫޕުން ފީފާ އަދި ވޯލްޑް ކަޕް 2022 އަށް ދޭ މި ވަރުގަދަ އެއްބާރުލުމާ އެއްގޮތްވާގޮތުގެ މަތިން، އުރީދޫ މޯލްޑިވްސް އިން ވެސް ރާއްޖޭގައި ތިބި ފުޓުބޯޅައަށް ލޯބިކުރާ ފަރާތްތަކަށް ކުލަގަދަ އަދި އުފާވެރި ފުޓުބޯޅަ ފެސްޓިވަލެއް ތަޖުރިބާކުރުމުގެ މަގުފަހިކޮށްދިނުމަށް އުރީދޫއިން ވަނީ މަސައްކަތް ފަށާފައެވެ.\nފީފާ ވޯލްޑް ކަޕް ގަތަރު 2022 – ދުނިޔޭގެ އެންމެ ބޮޑު ކުޅިވަރު މުބާރާތް ބޭއްވުމަށް ހަމަޖެހިފައިވަނީ–21 ނޮވެމްބަރ އިން 18 ޑިސެމްބަރ 2022 ގަ އެވެ. މިއީ އަރަބި ދުނިޔޭގައި ބާއްވާ ފުރަތަމަ ފީފާ ވޯލްޑް ކަޕެވެ. އުރީދޫ އަކީ ގަތަރުގައި ބޭއްވި ފީފާ ކްލަބް ވޯލްޑް ކަޕްގެ 2019 އަދި 2020 ވަނަ އަހަރުގެ ވެސް ގައުމީ ސަޕޯޓަރެކެވެ.


Colombo ga barricade jahai vehicle check kuran fashaifi - vNews.mv\nކޮޅުނބުގައި ބެރިކޭޑް ޖަހައި ވެހިކަލްތައް ޗެކްކުރަން ފަށައިފި\nސައިފް އަޒްހަރު 06 March 2016, 16:12\n30 އަހަރުވަންދެން ސްރީލަންކާގައި ހިނގައިދިޔަ ދާޚިލީ ހަނގުރާމައިގެ ދުވަސްވަރު ކަންކުރަމުންދިޔަ އުސޫލުން، ސްރީލަންކާގެ ވެރިރަށުގައި ބެރިކޭޑްތައް ޖަހައި، ފުލުހުން ވެހިކަލްތައް ޗެންކުރަން ފަށައިފިއެވެ.\nމަގުހުރަސް ނުވަތަ ބެރިކޭޑްތައް ޖަހައިގެން ދޭރެ ދޭތެރެއިން ވެހިކަލްތައް ޗެކްކުރަން ކޮޅުނބުގެ ފުލުހުންގެ 100 ސްޓޭޝަނަށް މިހާރު އަންގާފައިވާ ކަމަށް ސްރީލަންކާ ފުލުހުންގެ ތަރުޖަމާނު ރުވާން ގުނަސޭކަރަ ވިދާޅުވިއެވެ.\nމިއީ، ސްރީލަންކާގެ ދާޚިލީ ހަނގުރާމަ 2009 ވަނަ އަހަރު ނިމުމަކަށް އައުމުގެ ކުރިން ސްރީލަންކާ ފުލުހުން އަބަދުވެސް ކުރަމުންދިޔަ ކަމެކެވެ. ހަނގުރާމަ ނިމުމާއެކު ސްރީލަންކާ ސަރުކާރުން ވަނީ މަގުހުރަސްތައް ރޫޅާލައި، ވެހިކަލްތައް ޗެކްކުރުން ހުއްޓާލާފައެވެ. އެގޮތުން، ކޮޅުނބަށް ވަންނާން އޮންނަ މައި ޕޮއިންޓްތަކުގައި ގާއިމްކޮށްފައިހުރި ދާއިމީ ޗެކްޕޮއިންޓްތައްވެސް ރުޅާލިއެވެ.\nކޮޅުނބުގެ މަގުތަކުގައި ބެރިކޭޑް ޖަހައި ވެހިކަލްތައް ޗެކް ކުރުމުގެ މަސައްކަތް ފުލުހުން އަލުން މިފެށީ، ގޭންގްތަކުގެ މެދުގައި ކޮޅނބުގައި ހިނގި ބަޑިޖެހުމުގެ ހާދިސާއަށް ފަހުގައެވެ.\nފުލުހުންގެ ތަރުޖަމާނު ރުވާން ވިދާޅުވީ، މަގުތަކުގައި ހުރަސްތައް ބަހައްޓައިގެން ވެހިކަލްތައް ޗެކްކުރަން ފެށީ، ނުރައްކާތެރި ޖަރީމާތައް ހުއްޓުވުމާއި، މަސްތުވާތަކެތި ކޮޅުނބަށް އެތެރެކުރުން ހުއްޓުވުމާއި، އެފަދަ ޖަރީމާތައް ހިންގާ މީހުން ހައްޔަރުކުރުމުގެ ބޭނުމުގައި ކަމަށެވެ.\nކޮޅުނބުގައި މަސްތުވާތަކެތީގެ ވިޔަފާރި ފުޅާވެ، އޭގެ ސަބަބުން އުފެދޭ މައްސަލަތައް ވަރަށްބޮޑުތަން އިތުރުވެފައި ވާކަމަށްވެސް ފުލުހުންގެ ތަރުޖަމާނު ވިދާޅުވިއެވެ.\nގޭންގްތަކުގެ މެދުގައި މިދިޔަ ހަފްތާގައި ކޮޅުނބުގައި ހިންގި ބަޑިޖެހުމުގެ ހާދިސާގައި ތިން މީހެއްގެ ގަޔަށް ބަޑިޖަހާ ވަނީ މަރާލާފައެވެ. މިހަމަލާތަކުގެ ތެރޭގައި އެތައް ބަޔަކު ޒަޚަމްވެސް ކޮށްލާފައިވެއެވެ.\nމީގެތެރެއިން، ގޭންގަކާ ގުޅުންހުރި މީހަކު މިދިޔަ ހަފްތާގައި ކޯޓަށް ހާޟިރުކުރުމަށްފަހު އަނބުރާ ޖަލަށް ގެންދަނިކޮށް، ހަތިޔާރުއެޅި ބަޔަކު ވަނީ އޭނާ ގެންދިޔަ ބަހަށް ބަޑިން ހަމަލާދީ ޒަޚަމް ކޮށްލާފައެވެ. މަސްތުވާތަކެތީގެ މައްސަލަތަކުގެ ތުހުމަތުގައި ހައްޔަރުކޮށް، ކޯޓްގައި ފައިސާ ބަހައްޓައިގެން ވަގުތީގޮތުން މިނިވަންވެފައި ހުރި މީހަކު އޭނާގެ ގޭގައި ހުއްޓައި ބަޔަކުވަނީ ބަޑިޖަހާ މަރާލާފައެވެ.\nއަދި ކޮޅުނބުގައި ހުންނަ މައި ޖަލު ކުރިމަތީގައި ހުރި އަންހެނެއްގެ ގަޔަށްވެސް މިދިޔަ ހަފްތާގައި ބަޔަކު ވަނީ ބަޑިޖަހާ ޒަޚަމް ކޮށްލާފައެވެ. އެ އަންހެންމީހާގެ ގަޔަށް ބަޑިޖެހީ ޖަލުގައި ހުރި އޭނާގެ ފިރިމީހާއަށް ޒިޔާރަތް ކުރުމަށްފަހު ޖަލުން ނުކުތްތަނާއެވެ.\nކޮޅުނބުގައި ބަޑިޖެހުމުގެ ހާދިސާތަކެއް ހިނގައިގެން ދިއުމަކީ ރައްކާތެރިކަމުގެ ފިޔަވަޅުތަކެއް އަޅަން ފުލުހުންނަށް މަޖުބޫރުކުރުވި ސަބަބެއް ކަމަށްވެސް ތަރުޖަމާނު ވިދާޅުވިއެވެ.\nގޭންގްތަކާ ގުޅުންހުރި ޖަރީމާތައް ހުއްޓުވުމަށްޓަކައި ފުލުހުންގެ ޚާއްސަ 10 ޔުނިޓްވެސް މިހާރު އުފައްދާފައިވާކަމަށް ފުލުހުންގެ ތަރުޖަމާނު ވިދާޅުވިއެވެ.\nމަގުހުރަސްތައް ބަހައްޓައި، ފުލުހުން ވެހިކަލްތައް ޗެކްކުރަން ފެށުމުން، ހަނގުރާމައިގެ ދުވަސްވަރުގެ ހަނދާންތައް އާވެގެންދާނެ ކަމަށް މުރާސިލުން ބުނެއެވެ. ސަލާމަތީ ޗެކްކުރުން ތަކުގެ ސަބަބުން އާންމުންނަށްވެސް އެކަމުގެ ތަކުލީފުތައް ކުރިމަތިވާނޭ ކަމަށް ބުނެއެވެ.


މުއިއްޒަށް އުފުލާފައިވާ ދޮގު ބަޔާން ދިނުމުގެ މައްސަލައިގެ ޝަރީއަތް މާދަމާ – Hathaavees\nމާލޭގެ މޭޔަރު ޑރ. މުއިއްޒު: ފޮޓޯ / ހަތާވީސް\nދިވެހި ދައުލަތުން ބޮޑު ބަދަލެއް ދޭންޖެހުނު "ނޫމަޑި މައްސަލާގައި" މިހާރުގެ މާލެ ސިޓީ ކައުންސިލްގެ މޭޔަރު އަދި ކުރީގެ ހައުސިން މިނިސްޓަރު ޑރ. މުހައްމަދު މުއިއްޒުގެ މައްޗަށް އުފުލާފައިވާ ދައުވާގެ އިބްތިދާއީ އަޑުއެހުންތައް މާދަމާ ފެށުމަށް ތާވަލުކޮށްފިއެވެ.\nކްރިމިނަލް ކޯޓުގައި ބާއްވާ އެ އަޑުއެހުން ފެށުމަށް ތާވަލު ކޮށްފައި ވަނީ މާދަމާގެ ހެނދުނު 10:30ގައެވެ. މުއިއްޒުގެ މައްޗަށް އެ މައްސަލާގައި ދައުވާ ކޮށްފައި ވަނީ މިދިޔަ އަހަރުގެ ޖޫން މަހުގެ 14ވަނަ ދުވަހުއެވެ.\nޕީޖީ އޮފީހުން އޭރު ބުނީ މުއިއްޒުގެ މައްޗަށް ދައުވާ ކުރަން ހުށަހެޅީ ދޮގު ބަޔާން ދިނުމުގެ ކުށުގެ ދައުވާ ކަމަށެވެ.\nމުއިއްޒުގެ މައްޗަށް ޖިނާއީ ދައުވާ އުފުލާފައި ވަނީ، އާބިޓްރޭޝަންގައި އެކަން ހިނގައިދިޔަ ގޮތާ ގުޅިގެން، މުއިއްޒުގެ މައްޗަށް ޖިނާއީ ތަހުގީގު ހިންގައިދިނުމަށް އެޓަރނީ ޖެނަރަލް އިބްރާހިމް ރިފްއަތު ފުލުހުންނަށް ހުށަހަޅުއްވާފައިވަނިކޮށެވެ. ފުލުހުންނަށް ހުށަހެޅި މައްސަލާގައި ބުނެފައި ވަނީ ނޫމަޑި މައްސަލައިގައި މުއިއްޒު އަމަލުކުރައްވާފައިވާ ގޮތާއި އާބިޓްރޭޝަނަށް ދެއްވާފައިވާ ބަޔާނަށް ރިއާޔަތްކޮށް ރަސްމީ ހައިސިއްޔަތު ނަހަމަ ގޮތުގައި ބޭނުންކޮށްފައިވާ ކަމާއި ދައުލަތުގެ މުވައްޒަފެއްގެ ހައިސިއްޔަތުން ލިބިގެންވާ ސިއްރު މައުލޫމާތެއްގެ ނަހަމަ ބޭނުންކޮށްފައިވާ ކަމާއި ރަސްމީ އިދާރާއަކަށް ދޮގު މައުލޫމާތު ދީފައިވާކަން ނުވަތަ ނޫންކަން ތަހުގީގުކޮށް ދިނުމަށެވެ.


މިކޮމިޝަނުން ދޭ މަޢުލޫމާތާއި އެއްގޮތަށް އޮޓޯމެޓިކް ގްލޫ ބައިންޑިންގ މެޝިނެއް ސަޕްލައިކޮށްދޭނެ ފަރާތެއް ހޯދުމަށް ކުރި ނަންބަރ A)AD-2019/277) (ޑިސެމްބަރ, 05 2019) އިޢުލާނާއި ގުޅިގެން މައުލޫމާތު ކަރުދާހަށް ބަދަލު ގެންނަން ބޭނުންވާތީ ހުށަހަޅާފައިވާ އަންދާސީ ހިސާބުތަށް ބާޠިލްކޮށް އޮޓޯމެޓިކް ގްލޫ ބައިންޑިންގ މެޝިނެއް ސަޕްލައިކޮށްދޭނެ ފަރާތެއް ހޯދުމަށް އަލުން އިޢުލާން ކުރަމެވެ.\nބީލަމާ ގުޅޭ މައުލޫމާތު ކަރުދާސް މި އިޢުލާނާ އެޓޭޗް ކުރެވިފައިވާނެއެވެ. މި ތަކެއްޗާއި ބެހޭގޮތުން އެއްވެސް ސުވާލެއްވާނަމަ އީމެއިލް ކުރައްވާނީ 2020 ފެބްރުއަރީ 01 ވާ ހޮނިހިރު ދުވަހުގެ 11:00 ގެ ކުރިން، [email protected] އީމެއިލް އެޑްރެހަށެވެ.\nބީލަން ހުޅުވުން އޮންނާނީ 2020ފެބްރުއަރީ 02 ވާ އާދީއްތަ ދުވަހުގެ 11:00 ގައި އިލެކްޝަންސް ކޮމިޝަން (ޕޯޓް ކޮމްޕްލެކްސް5ވަނަ ފަންގިފިލާ، ހިލާލީމަގު) ގައެވެ. ގަޑިޖެހުމަށްފަހު ހުށަހަޅާ ބީލަންތައް ބަލައިނުގަނެ އަނބުރާ ރައްދު ކުރެވޭނެއެވެ. ބީލަންތައް ހުންނަންވާނީ ސިޓީ އުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ޕްރޮޖެކްޓް ނަންބަރ، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ކޮންޓްރެކްޓަރުގެ ނަން ލިޔެވިފައި އޮންނަންވާނެއެވެ.


Khashoggi ge gaathilunnah aailaa in maaf koffi | Mihaaru\nއިސްތަންބޫލްގައި ހުންނަ ސައުދީ ކޮންސިއުލޭޓް ތެރޭ މަރާލި ޖަމާލް ޚާޝުގްޖީ. --ފޮޓޯ:އޭއެފްޕީ\n22 މެއި 2020 - 16:52 10 comments\nސައުދީ ސަރުކާރާ ދެކޮޅަށް ވޮޝިންޓަން ޕޯސްޓުގައި ލިޔަމުން ދިޔަ ޚާޝުގްޖީގެ ފިރިހެން ދަރިފުޅު ސަލާހު ޚާޝުގްޖީ ޓްވިޓާ މެދުވެރިކޮށް ނެރުނު ބަޔާނެއްގައި ބުނެފައި ވަނީ 2018 ވަނަ އަހަރު ބައްޕަ މަރާލުމުގައި ބައިވެރިވި އެންމެންނަށް އާއިލާ އިން މާފްކޮށްފައިވާ ކަމަށެވެ.\n"ރޯދަ މަހުގެ މި މާތް ރޭ، މާތް ﷲ ގެ މަތިވެރި ބަސްފުޅުގެ މަތިން ހަނދާން އާކުރާ ހާލު، "މީހަކަށް މާފްކޮށް، ސުލްހަވެއްޖެ ނަމަ، ﷲ ގެ ހަޟުރަތުން މަތިވެރި ދަރަޖަ ލިބޭނެ" ކަމަށްވާތީ، އަޅުގަނޑުމެން (ޝަހީދު ޖަމާލް ޚާޝުގްޖީގެ ފިރިހެން ދަރިން) ވަނީ ބައްޕަ މަރާލި ގާތިލުންނަށް މާފްކޮށްފައި،" ސަލާހު ރޭ ކުރި ޓްވީޓުގައި ބުނެފައިވެ އެވެ.\nޚާޝުގްޖީގެ ދަރިކަލުން ސަލާހު (ވ) ސައުދީ ވަލީ އަހުދު މުހައްމަދު ބިން ސަލްމާންއާ ސަލާމް ކުރައްވަނީ. --ފޮޓޯ:އޭއެފްޕީ\nވޮޝިންޓަން ޕޯސްޓުގައި ލިޔަމުން ދިޔަ ކޮލަމިސްޓް މަރާލީ އޮކްޓޯބަރު 2، 2018 ގައި، ސައުދީ ކޮންސިއުލޭޓަށް ވަން ފަހުންނެވެ. ޚާޝުގްޖީ މަރާލި ކަމަށް ތުރުކީން ތުހުމަތުކޮށްފައި ވަނީ ސައުދީން ފޮނުވި 15 މީހުންގެ ޓީމަކުންނެވެ.\nއޮކްޓޯބަރު2ވަނަ ދުވަހު ކޮންސިއުލޭޓަށް ވަން މަންޒަރު ސީސީޓީވީގައި ރެކޯޑްކޮށްފައި ހުއްޓެވެ. އޭނާގެ ތުރުކީ ލޯބިވެރިޔާ ހުރީ ކޮންސިއުލޭޓުގެ ބޭރުގަ އެވެ. ކޮންސިއުލޭޓަށް ވަން ގޮތަށް ޚާޝުގްޖީ ނުކުމެފައެއް ނުވެ އެވެ. ޖެހިގެން އައި ދުވަހު ވޮޝިންޓަން ޕޯސްޓުން ވަނީ ޚާޝުގްޖީ ގެއްލުނު ކަމަށް ރިޕޯޓްކޮށްފަ އެވެ.\nއޮކްޓޯބަރު 20 ވަނަ ދުވަހު ސައުދީ ސަރުކާރުން ވަނީ ކޮންސިއުލޭޓް ތެރޭ ޚާޝުގްޖީ މަރާލާފައިވާ ކަމަށް އެއްބަސްވެފަ އެވެ. އަދި އެއީ ކޮންސިއުލޭޓް ތެރޭ ހިންގި ތަޅާފޮޅުމެއްގައި ކަމަށް ވެސް ބުނެފައިވެ އެވެ. ސައުދީގެ އޭރުގެ ފޮރިން މިނިސްޓަރު އާދިލް އަލް ޖުބައިރު ފޮކްސް ނިއުސް އަށް އޮކްޓޯބަރު 21 ވަނަ ދުވަހު ވިދާޅުވެފައި ވަނީ ޚާޝުގްޖީ މަރާލުމަކީ ބަޔަކު ހިންގި ވަރަށް ގޯސް އަމަލެއް ކަމަށާއި އެ ބަޔަކު އެކަން ކޮށްފައި ވަނީ "ސައުދީ ސަރުކާރުގެ ބާރުގެ ބޭރުން" ކަމަށެވެ.\nޝުގްޖީގެ މަރާލުމުގައި ބައިވެރި ކަމަށް ބެލެވޭ 11 މީހެއްގެ ޝަރީއަތް ފެށިކަން މިދިޔަ އަހަރުގެ ޖެނުއަރީ3ވަނަ ދުވަހު ސައުދީގެ އެޓާނީ ޖެނެރަލް އިއުލާން ކުރެއްވި އެވެ. އަދި ޑިސެމްބަރު 2019 ގައި ވަނީ އެ މައްސަލާގައި ފަސް މީހަކު މަރަން ސައުދީގެ ކޯޓަކުން ހުކުމްކޮށްފަ އެވެ.\nއިތުރު ލިޔުންތައް ޖަމާލްޚަޝޯގްޖީ ސައޫދީ އަރަބިއްޔާ


Mihaaru nerefai oiy Guideline ge dhashun magumatheegai Kasrathu nukureveyne: Police | Atoll News\nމިހާރު ނެރެފައި އޮތް ގައިޑްލައިންގެ ދަށުން މަގުމަތީގައި ކަސްރަތު ނުކުރެވޭނެ: ޕޮލިސް\nޝާއިޢުކުރީ: މުޙައްމަދު އަފްރާޙް މެއި 27, 2021, 07:27\nމިހާރު މި ނެރެފައި އޮތް ގައިޑްލައިންގެ ދަށުން މަގުމަތީގައި ކަސްރަތު ކުރުމުގެ ފުރުސަތެއް ނޯންނާނެ ކަމަށް ފުލުހުން ބުނެފި އެވެ.\nއެޓޯލްނިއުސް އިން ކުރި ސުވާލަކަށް ޖަވާބު ދެއްވަމުން ޗީފް ސްޕްރިޓެންޑެންޓް އަބްދުﷲ ޝަރީފް ވިދާޅުވީ ކޮވިޑް-19 އިން ރައްކާތެރިވުމަށް އަޅާފައިވާ ފިޔަވަޅުތައް ހަރުކަށި ކޮށްފައިވާއިރު، ކަސްރަތަށް ނިކުންނަށް ހުއްދަ ނުދޭނެ ކަމަށެވެ.\nހުއްދަ ހޯދައިގެން ކަސްރަތު ކުރުމަށް މަގު މައްޗަށް ނުކުމެވޭނެ ކަމަށް ބައެއް މީޑިއާގައި ރިޕޯޓުކޮށްފައިވާތީ، އެޓޯލްނިއުސް އިން އެކަން ސާފު ކުރުމަށް އެޗްއީއޯސީގެ ޕްރެސްގައި ސުވާލުކުރުމުން ޝަރީފް ވިދާޅުވީ ޕާމިޓަކުން އެ ހުއްދައެއް ދޫނުވެސް ކުރެވޭނެ ކަމަށެވެ. އަދި އެއްވެސް ހާލަތެއްގައި މިހާރުގެ އެއްވެސް ގަޑިއެއްގައި އެކަމެއް ހުއްދަ ނުކުރާނެ ކަމަށް ވެސް ޝަރީފް ވިދާޅުވި އެވެ.\n“އެއްވެސް ހާލަތެއްގައި މިހާރަކު އެއްވެސް ގަޑިއެއްގައި ހުއްދައެެއް ނުކުރަން މަގުމައްޗަށް ނިކުމެ ކަސްރަތު ކުރާކަށް. ދެން ބޭފުޅަކު މަގުމައްޗަށް ނިކުމެ ކަސްރަތު ނުކުރާނެ ވާހަކައެއް ނޫން އަދި ދުވަންވެސް ނުދާނެ ވާހަކައެއް ނޫން. އެހެން ނަމަވެސް އެކުރެވެނީ ގައިޑްލައިނާ ޚިލާފު ކަމެއް.” ޝަރީފް ވިދާޅުވި އެވެ.\nމީގެ ކުރިންވެސް ފިޔަވަޅުތައް ހަރުކަށި ކުރި ދުވަސްތަކުގައި އުމުރުން ދުވަސްވީ މީހުންނާއި ސިއްހީ މައްސަލަތަކާއި ގުޅިގެން ކަސްރަތު ކުރާ މީހުންނަށް ޚާއްސަ ވަގުތުތަކެއް ވަނީ ކަނޑައަޅާފަ އެވެ.\nއެގޮތުން ފަތިހު ފަހަކުން ހެނދުނު އަށަކަށް އެ ހުއްދަ ދިން އިރު، އެއީ މާލެ ސިޓީ ލޮކްޑައުންގެ ހާލަތުގައި އޮތް ވަގުތެވެ.\nމިހާރު އަމަލުކުރަން ފެށި އާ ފިޔަވަޅުތަކާއެކު މާލެ ސަރަހައްދުގައި ހަވީރު ހަތަރަކުން ހެނދުނު އަށަކަށް ވަނީ ކާފިއު ހިންގާފަ އެވެ. އަދި ކާފިއު ނޫން ވަގުތުވެސް ބޭރުގައި އުޅެވޭނީ ފުލުހުން ދޭ އެ ޚާއްސަ ހުއްދައަކާއެކުގަ އެވެ.


Russia ge Javvee jaasoosu "skybot" Faza ah\nރަޝިއާގެ ޖައްވީ ޖާސޫސު "ސްކައިބޮޓް" ފަޒާ އަށް!\nސްކައިބޮޓް އެފް 850: މިއީ ޖައްވީ ޖާސޫސެއް\nމާދަމާ ރަޝިއާގެ ސޯޔޫޒް، ޖައްވީ އުޅަނދު ކަޒަކަސްތާނުން އިންޓަނޭޝަނަލް ސްޕޭސް ސްޓޭޝަން (އައިއެސްއެސް) އަށް ނައްޓާލާއިރު، އެ އުޅަނދު ދަތުރު ކުރާނީ މީގެ ކުރިން ޖައްވަށް ފޮނުވާފައިނުވާ ކަހަލަ ތަފާތު ރޮބަޓެއް ވެސް ގޮވައިގެނެވެ. މީގެ ކުރިން ޖައްވީ ހޯދުންތައް ހޯދާ އެއްވެސް ގައުމަކުން އާޓިފިޝަލް އިންޓެލިޖެންސް ނުވަތަށް މަސްނޫއީ ވިސްނުން ބޭނުން ކޮށްގެން އުފައްދާފައިވާ ރޮބަޓެއް ޖައްވައް ފޮނުވާފައެެއް ނުވެ އެވެ.\nމަސްނޫއީ ވިސްނުން ހިމަނައިގެން ރަޝިއާއިން ތައްޔާރުކުރި ރޮބަޓަށް ކިޔަނީ ސްކައިބޮޓް އެފް 850 އެވެ. މި ރޮބަޓް އިންނާނީ ސޯޔޫޒްގެ ކޮމާންޑަރަށް ހާއްސަ ކޮށްފައިވާ ގޮނޑީގައި ކަމަށްވެސް ރަޝިއާއިން ބުނެ އެވެ. ސްކައިބޮޓަކީ ރަޝިއާގެ ފިޑޯރް ވާޝަންގައި އެންމެ ފަހުން ތައްޔާރުކުރި ރޮބަޓެވެ. މި ރޮބަޓް ތައްޔާރުކޮށްފައި ވަނީ، އެންމެ ފަހުގެ ޓެކްނެލޮޖީ ބޭނުން ކޮށްގެނެވެ.\nމި ރޮބަޓް އުފެއްދި ރަޝިއާއިން ބުނަނީ، ރޮބަޓުގައި ބޭނުންކުރާ މަސްނޫއީ ވިސްނުމުގެ ސަބަބުން، އިންސާނުން ކަންކަން ދެނެގަންނަ ގޮތަށް މި ރޮބަޓަށް ވެސް ކަންކަން ދަނެގެނެވޭނެ ކަމަށެވެ. އަދި 90 ޕަސަންޓް އިންސާނުންގެ ހަރަކާތްތަކާ އެއްގޮތަށް އެ ރޮބަޓް ވެސް ހަރަކާތްކުރާނެ އެވެ. އެހެން ގޮތަކަށް ބުނާނަނަ އިންސާނުން ކުރާ ކަންތައް ނަކަލު ކުރުމުގެ ގާބިލްކަން މި ސްކައިބޮޓުގައި "އިންދާފައި" ވެއެވެ.\nސްކައިބޮޓް ތަމްރީނު ކުރުމުގެ ތެރެއިން: ސްކައިބޮޓަށް އިންސާނުން ކުރާ ކަންތައް ނަކަލު ކުރުމުގެ ގާބިލްކަން ލިބިގެންވޭ\nސޯޔޫޒްގައި ސްކައިބޮޓް ދަތުރު ކުރިއިރު ވެސް ޕައިލެޓުން އެއާޓްރެފިކް ކޮންޓްރޯލަށް މައުލޫމާތު ފޯރުކޮށްދޭ ފަދައިން ކަޒަކަސްތާނުގައި ގާއިމް ކޮށްފައިވާ ސްޕޭސް ޝަޓުލް ލޯންޗް ސްޓޭޝަނަށް މައުލޫމާތު ފޯރުކޮށް ދެމުން ގެންދާނެ އެވެ.\nރަޝިއާއިން ދަނީ 2014 ވަނަ އަހަރުން ފެށިގެން ފިޑްރޯ ރޮބަޓުތައް އުފެއްދުމުގެ މަސައްކަތް ކުރަމުންނެވެ. ސްކައިރޮބަޓް އުފެއްދުމުގެ މައިގަނޑު ބޭނުމަކީ އެސްޓްރޮނޯޓުން ޖައްވަށް ފޮނުވާއިރު ދިމާވާ އެކްސިޑެންޓުތަކުން ސަލާމަތް ކުރުމާއި، ޖައްވުގެ ތެރޭގެ ޖައްވީ ހޯދުންތަކަށް ލުއި ފަސޭހަ ހޯދުމެވެ. އެގޮތުން ޖައްވީ އުޅަނދެއްގައި ނޫނީ ނުދެވޭ ހިސާބުތަކަށް ސްކައިރޮބަޓް ފޮނުވައިގެން ތަހުލީލު ކުރެ އެވެ.\nސްކައިރޮބަޓަށް ދިމާވެދާނެ ގެއްލުމަކުން ރައްކާތެރި ކުރަން ސްޕެޝަލް މޫވްމެންޓް އަލްގޯރިދަމްސް އޭގައި އިންސޓޯލްކޮށްފައި ވެއެވެ. އެހެންކަމުން މިއީ ޖައްވުގައި ހަރަކާތްތެރިވާނެ އެންމެ މޮޅު އެޑްވާންސް ރޮބަޓަށް ވެގެންދާނެ އެވެ. އަދި ބައިނަލް އަގުވާމީ ޖައްވީ ސްޓޭޝަން (އައިއެސްއެސް) އަށް ދިމާވެދާނެ ޖައްވީ ނުރައްކަލެއްގެ މައުލޫމާތު ސްކައިރޮބަޓް މެދުވެރިކޮށް ލިބޭނެ އެވެ.\nފިޑްރޯގެ އެންމެ ޒަމާނީ އުޅަނދު ކަމަށްވާ ސްކައިރޮބަޓަށް ވަނީ ޖައްވުގައި ހުންނަ އެހެން ގައުމުތަކުގެ ރާޑަރުތަކާއި ސެޓެލައިޓުތަކަށް ނާރާނެހެން ޖައްވީ ހޯދުންތައް ހޯދުމުގެ ގާބިލްކަން ލިބިދޭފަދަ ސޮފްޓެވެއާއެއް ވެސް އިންސްޓޯލްކޮށްފަ އެވެ. އަދި އެހެން ގައުމަކަށް މި ރޮބަޓް ހެކް ނުކުރެވޭނެ ގޮތް ވެސް ހަދާފައި ވެއެވެ.\nމިއީ ޖައްވީ އިންޓެލިޖެންސް ނުވަތަ ޖައްވުގައި ހަރަކާތްތެރިވާ ފުރަތަމަ ޖާސޫސް ކަމަށް ވެސް ރަޝިއާއިން ވަނީ ބުނެފަ އެވެ. އެހެން ގައުމުތަކުގެ ސްޓެލައިޓުތަކަށް ފިލައި ޖައްވީ މަންޒަރުތައް ވީޑިއޯ އާއި ފޮޓޯ މެދުވެރިކޮށް އަދި ޖައްވުގައި ހުންނަ އެހެން ގައުމުތަކުގެ ސެޓްލައިޓުތަކުގެ މައުލޫމާތާއި ރާޑަރުތަކުގެ މައުލޫމާތު ސްކައިރޮބަޓުން ރަޝިއާގެ ބިމާ ހަމައަމަށް ތިރި ކުރާނެ އެވެ. -- ރަޝިއާއިން ޖައްވުގައި ވެސް ޖާސޫސު ކުރަން ފެށީ އެވެ.\nސްކައިބޮޓް ތަމްރީނު ކުރުމުގެ ތެރެއިން\nޖައްވީ ޖާސޫސުން ރަޝިއާއިން އުފައްދާ ކަމަށް ބުނެ، ސްކައިރޮބަޓުގެ މައްސަލަ މިހާރު ވަނީ ޖައްވީ ކަންތައް ބަލަހައްޓާ ބައިނަލްއަގްވާމީ އޯގަނައުޒޭޝަންތަކުގެ ސަމާލުކަމަށް ވެސް ގެނެސްފަ އެވެ. ނަމަވެސް ރަޝިއާގެ ޑެޕިއުޓީ ޕްރައިމް މިނިސްޓަރު ކަމާއި، އަސްކަރިއްޔާގައި މަސައްކަތްކުރެއްވި އަދި މިހާރު ޑައިރެކްޓާ ޖެނެރަލް އޮފް ދަ ރޮސްކޮމޮސް ސްޓޭޓް ކޯޕަރޭޝަން، ޑިމްޓްރީ ރޮގޯޒިން ވިދާޅުވީ، ރަޝިއާއިން މަސްނޫއީ ވިސްނުން ބޭނުން ކޮށްގެން ރޮބަޓް އުފައްދާ އެތަކެތި ހަތިޔާރުގެ ގޮތުގައި ޖައްވުގައި ބޭނުންކުރަމުން ނުދާ ކަމަށެވެ.\nނާސާއިން އާއި ޔޫރަޕިއަން ސްޕޭސް އެޖެންސީ (އީއެސްއޭ) އިން ވެސް ޖައްވީ ޖާސޫސެއް އުފެއްދުމުގެ މަސައްކަތް މީގެ އަހަރުތަކެއް ކުރިން ފަށާފަ އެވެ. ނަމަވެސް އަދި ކާމިޔާބާ ހަމައަށް ވާސިލުވާ ގޮތެއް ނުވެ އެވެ.


މި ސްކޫލުގެ ގުދަނުގެ ޖާގައިގެ ދަތިކަން ހައްލުކުރުމަށްޓަކައި ގުދަން ބޮޑުކޮށްދޭނެ ފަރާތެއް ހޯދަން ބޭނުންވެއެވެ.\nވީމާ، މި މަސައްކަތް ކުރުމަށް ޝަޢުޤުވެރިވެލައްވާ ފަރާތްތަކުން މަޢުލޫމާތު ސާފުކުރެއްވުމަށްފަހު، 2019 ޑިސެމްބަރ 18 ވާ ބުދަ ދުވަހުގެ 11:30 ށް ގުޅީ ސްކޫލް އިދާރާއަށް ދުރުވެ ކޯޓޭޝަން ހުށަހެޅުއްވުން އެދެމެވެ. މަޢުލޫމާތު ފޯމް ރަސްމީ ގަޑީގައި ސްކޫލް އިދާރާއިން ލިބެން ހުންނާނެއެވެ.\nސުންގަޑި: 18 ޑިސެންބަރު 2019 1130


vnews - Hatharu anhenkudhinge Aadheys: Gehllifaivaivaa mainbafain hoadhan enmmenves ehee vedhee!\nހަތަރު އަންހެންކުދިންގެ އާދޭސް: ގެއްލިފައިވާ މައިންބަފައިން ހޯދަން އެންމެންވެސް އެހީވެދީ!\nގެއްލިފައިވާ އުޅަނދު "މާރިޔާ-3" ގައި ތިބި ދިވެހި ދެމަފިރިން: އާދަމް ނައީމް، ފިނިހިޔާގެ ތ ވިލުފުށި އަދި ޒުލައިޚާ އުސްމާން، ކޮށިބިއްލޫރިގެ ތ ވިލުފުށި. ފޮޓޯ: ރާއްޖެ އެމްވީ\nކ ތުލުސްދޫއިން ފުރައިގެން ލ ގަމަށް ދަތުރުކުރަނިކޮށް ގެއްލިފައިވާ "މާރިޔާ-3" ކޮޅުވެއްޓީގައި ތިބި ދެމަފިރިންނަކީ ކޮޅުމަޑުލު ވިލުފުށީ ދެމަފިރިންނެވެ. އެއީ އެއުޅަނދުގެ ކެޕްޓަން ތ ވިލުފުށީ ފިނިޔާގޭ އާދަމް ނައީމާއި، ތ ވިލުފުށީ ކޮށިބިއްލޫރިގޭ ޒުލައިޚާ އުސްމާނެވެ. އެދެމަފިރިންގެ އިތުރުން ދެން އެއުޅަނދުގައި ތިބީ ސެނޯކް ޕްރައިވެޓް ލިމިޓެޑުގެ ބިދޭސީ4މުވައްޒަފުންނެވެ.\nކޮޅުވެއްޓި "މާރިޔާ-3" ގެ ޚަބަރެއް ނުވެގެން އެންމެ ބޮޑު ކަންބޮޑުވުމަކާއި ހިތާމައެއް ލިބިފައި ވަނީ ނައީމާއި ޒުލޭޚާގެ ހަތަރު އަންހެންކުދިންނަށެވެ. ފިރިހެން ކުއްޖަކު ނެތް އެއާއިލާގެ އެންމެ ދޮށްޓަށްހުރި ކުއްޖާ ޚަދީޖާ ނަސްފާ ވީނިއުސް އާއި ވާހަކަ ދައްކަމުން ބުނީ، އެކުދިންގެ މައިންބަފައިން ތިބި އުޅަނދު ހޯދުމުގެ މަސައްކަތް ކޯސްޓްގާޑާއި ކަމާއި ބެހޭ ފަރާތްތަކުން ކުރަމުން ގެންދާއިރު، އެކަމުގައި މަސްވެރިންނާއި އާއްމުން އެންމެހާ ރައްޔިތުންގެ އެހީތެރިކަންވެސް ވަރަށް ބޮޑަށް ބޭނުންވާ ކަމުގައެވެ.\n"އަޅުގަނޑުމެން އެދެން އެއުޅަނދު ފެނޭތޯ މަސްވެރިންނާއި އެސަރަހައްދުން ދަތުރު ކުރާ ފަރާތްތަކުން ބަލައިދޭން. އަދި އެއުޅަނދު ދަތުރު ކުރަމުން ދިޔަ އިރު އެއްވެސް ފަރާތަކަށް ފެނިފައިވާނަމަ ވީއެންމެ އަވަހަކަށް އެމައުލޫމާތު ކަމާއި ބެހޭ ފަރާތްތަކަށް ހިއްސާކޮށްދޭން" ނަސްފާ ބުންޏެވެ.\nވީނިއުސް އާއި ވާހަކަދެއްކި ނައީމު އާއި ޒުލޭޚާގެ އާއިލާގެ ވަރަށް ގާތް މީހަކު ބުނީ، ތުލުސްދޫން އެއުޅަނދު ފުރީ ބުދަ ވިލޭރޭގައި ކަމަށާޢި އެއުޅަނދު ފުރިފަހުން އެދެމަފިރިންނަށް ފޯނުން ނުގުޅޭ ކަމަށެވެ.\n"ބުދަ ދުވަހު ހެނދުނު އެތައް ފަހަރަކު ގުޅަން އުޅެ ނުގުޅުނު. ދެން ހީކުރީ ރޭންޖު ނުލިބެނީ ކަމަށް. އޭރުން ފެށިގެން ކަންބޮޑުވެފައި މިތިބެނީ. އެކަމަކު އަޅުގަނޑުމެންނަކަށް ނޭނގޭ އެކުންފުނީގެ ނަމެއް ގުޅޭނެ ގޮތެއް. ދެން އެކުންފުނީގައި މަސައްކަތްކުރި ތިމާގެ އެހެން ކުއްޖަކު ލައްވައި މަސައްކަތް ކުރުމުން ޚަބަރު ލިބުނީ އެ އުޅަނދު ޚަބަރެއް ނުވެގެން އުޅޭކަން." އޭނާ ބުންޏެވެ.\nއޭނާ ބުނީ ޑޮކްޓަރަށް ދައްކަން މާލެ އައި ޒުލޭޚާ އޭނާ ފިރިމީހާ އާއި އެކު ރަށަށް އައުމަށް އެއުޅަނދަށް އެރީ، އެއުޅަނދު ލ އަތޮޅަށް ދަތުރު ކުރާތީ ފިރިމީހާ އާއި އެކުގައި ރަށަށް ދިޔުމަށް ކަމަށެވެ. އަދި އެދެމަފިރިންގެ4އަންހެންކުދިންގެ ތެރެއިން ދެކުއްޖަކު ދިރިއުޅެނީ ވިލުފުށީގައި ކަމަށް ވާއިރު އަނެއް ދެކުދިން ދިރިއުޅެނީ މީހުންނާއި އިނދެގެން ލ އަތޮޅު ފޮނަދޫގައި ކަމަށެވެ.\nއާދަމް ނައީމް ސެނޯކް ޕްރައިވެޓް ލިމިޓެޑްގައި ވަޒީފާ އަދާކުރަން ފެށީ މީގެ އަހަރެއްހާ ދުވަސް ކުރިންނެވެ. އާދަމް ނައީމާއި ޒުލައިޚާއަކީ އުމުރުން ފަންސާހަކަށް އަހަރުގެ ދެމަފިރިންނެވެ.\nގަމު ތުނޑީގައި ހަދަމުންދާ ބަނދަރުގެ މަސައްކަތަށް ބޭނުންވާ ސާމާނު ހިފައިގެން ދަތުރު ކުރި ސެނޯކް ޕްރައިވްޓް ލިމިޓެޑްގެ "މާރިޔާ-3" ކޮޅުވެއްޓީގެ ޚަބަރެއް ނުވެގެން އެކުންފުނީގެ ފަރާތުން އެމްއެންޑީއެފަށް ރިޕޯޓްކުރީ އެ އުޅަނދުގެ ޚަބަރެއް ނުލިބޭތާ 33 ގަޑިއިރު ފަހުން އިއްޔެ ހަވީރު 4:16 ގައެވެ. އެވަގުތުން ފެށިގެން އެއުޅަނދު ހޯދުމަށް ޚާއްސަ އޮޕަރޭޝަނެއް ވަނީ ފަށާފައެވެ. މިގޮތުން ކަނޑު މަގުންނާއި ވައިގެ މަގުން އެއުޅަނދު ފެނޭތޯ އެމްއެންޑީއެފުން ދަނީ މަސައްކަތް ކުރަމުންނެވެ.\nމިއުޅަނދާއި ބެހޭ އެއްވެސް މަޢުލޫމާތެއް ލިބިއްޖެނަމަ ލަސްނުކުރައްވާ ކޯސްޓްގާޑްގެ ހިލޭ ގުޅޭނަމްބަރު 191 ނުވަތަ 3395981 އަދި 3398898 ފޯނަށް ގުޅުއްވައި ދެއްވުމަށާއި ފެކްސް ކުރައްވާނަމަ 3391665 ނަމްބަރަށް ފެކްސް ކުރެއްވުމަށް އެމްއެންޑީއެފުން ވަނީ އެދިފައެވެ.


ރައީސް ޔާމީންގެ މައްޗަށް އަނެއްކާވެސް މަނީ ލޯންޑްރިންގގެ ކުށުގެ ދައުވާއެއް! | Voice.mv\nރައީސް ޔާމީންގެ މައްޗަށް އަނެއްކާވެސް މަނީ ލޯންޑްރިންގގެ ކުށުގެ ދައުވާއެއް!\nއެމްއެމްޕީއާރްސީގެ ޚިޔާނާތުގެ ފައިސާއިން މަންފާވެފައިވާކަމަށް ބުނެ، ކުރީގެ ރައީސް ޔާމީން އަބްދުލްޤައްޔޫމްގެ މައްޗަށް އަނެއްކާވެސް މަނީ ލޯންޑްރިންގގެ ކުށުގެ ދަޢުވާއެއް އުފުލައިފިއެވެ.\nމިއީ އެމަނިކުފާނުގެ މައްޗަށް މަނީ ލޯންޑްރިންގގެ ކުށުގެ ދަޢުވާ އުފުލި3ވަނަ ފަހަރެވެ. މީގެ ކުރިން ދަޢުވާ އުފުލާފައިވަނީ އެމްއެމްޕީއާރްސީ މެދުވެރިކޮށް ގއ.ވޮޑަމުއްލާ އަދި ރ.ފުއްގިރި ވިއްކާލުމުން ދައުލަތަށް ލިބެންވާ ފައިސާ، އެމަނިކުފާނުގެ އެކައުންޓަށް ޖަމާކުރިކަމުގެ ތުހުމަތާއި ގުޅިގެންނެވެ.\nޕްރޮސެކިއުޓަރ ޖެނެރަލްގެ އޮފީހުން ބުނީ، ރައީސް ޔާމީނާއި ވ.ފެލިދޫ ހަނދުވަރީގެ ޔޫސުފް ނަޢީމް، މިނިސްޓްރީ އޮފް ޓުއަރިޒަމް އާއި މޯލްޑިވްސް މާރކެޓިންގ އެންޑް ޕަބްލިކް ރިލޭޝަން ކޯޕަރޭޝަން މެދުވެރިކޮށް ޓުއަރިސްޓް ރިޒޯޓް ތަރައްޤީ ކުރުމަށްޓަކައި ވ.އާރަށް ކުއްޔަށް ދޫކުރުމުގެ މުއާމަލާތުގެ ތެރެއިން އޭރުގެ ރައީސުލްޖުމްހޫރިއްޔާ މަޤާމުގެ ނުފޫޒު ބޭނުންކޮށްގެން ރިޝްވަތުގެ ގޮތުގައި އެއްމިލިއަން ޔޫއެސް ޑޮލަރ ނަގައި ލޯންޑަރ ކޮށްފައިވާ ކަމަށް ތުޙުމަތުކުރެވޭ މައްސަލައެއްގައި އެ ދެ މީހުންގެ މައްޗަށް މިއަދު ކްރިމިނަލް ކޯޓުގައި ދައުވާ އުފުލާފައިވާ ކަމަށެވެ.\nއެގޮތުން ރައީސް ޔާމީންގެ މައްޗަށް ކުރާ ދަޢުވާތަކަކީ މަނީ ލޯންޑްރިންގ އަދި ޓެރަރިޒަމަށް ފައިނޭންސްކުރުން ހުއްޓުވުމުގެ ޤާނޫނުގެ ދަށުން މަނީ ލޯންޑްރިންގެ ދަޢުވާ އަދި ދިވެހިރާއްޖޭގެ ޤާނޫނުލްޢުޤޫބާތުގެ 510 ވަނަ މާއްދާގެ (ހ) އާ ޙަވާލާދީ، އެ މާއްދާގެ (ރ) ގެ ދަށުން ރިޝްވަތު ޤަބޫލުކުރުމުގެ ކުށުގެ ދަޢުވާއެވެ.\nއަދި ޔޫސުފް ނަޢީމްގެ މައްޗަށް ކުރާ ދަޢުވާއަކީ ދިވެހިރާއްޖޭގެ ޤާނޫނުލްޢުޤޫބާތުގެ 510 ވަނަ މާއްދާގެ (ށ) އާ ޙަވާލާދީ، އެ މާއްދާގެ (ރ) ގެ ދަށުން ރިޝްވަތު ދިނުމުގެ ދަޢުވާއެވެ.\nމަނީ ލޯންޑްރިންގގެ ކުށުގެ ދައުވާއެއް ސާބިތުވެ ރައީސް ޔާމީން މިހާރުވެސް ގެންދަވަނީ5އަހަރު ދުވަހުގެ ޖަލުހުކުމެއް ތަންފީޒުކުރައްވަމުންނެވެ. އެ މައްސަލައިގެ ފަހު އިސްތިއުނާފީ މަރުހަލާ ސުޕްރީމް ކޯޓުގައި ކުރިއަށްދާއިރު، އެމަނިކުފާނު ވަގުތީ ގޮތުން ހުންނެވީ ގޭބަންދުގައެވެ.\nރައީސް އަބްދުالله ޔާމީން އަބްދުލް ޤައްޔޫމް, ޔާމީން ޝަރީއަތް


Trump Raeeskamun Vakikohfaanekamuge Kolhumathi | Thiladhun\nޓްރަމްޕް، ރައީސްކަމުން ވަކިކޮށްފާނެކަމުގެ ކޮޅުމަތި\nއިބްރާހިމް މުހައްމަދު ސެޕްޓެމްބަރ 26, 2019\nއެމެރިކާގެ ރައީސްކަމުގެ މަޤާމުން، ޑޮނަލްޑް ޓްރަމްޕް ދުރުކުރައްވަފާނެކަމުގެ ކޮޅުމަތި ފެންނަން ފަށައިފިއެވެ. މިކަމުގެ ކޮޅުމަތި ފެންނަން ފަށާފައިވަނީ، މަޤާމުގެ ބޭނުން ނާޖާއިޒު ގޮތުގައި، ޓްރަމްޕް ހިއްޕެވި މައްސަލައެއް، އާއްމު ފަރުދަކު ފެންމަތިކޮށް، އެމައްސަލަ އެޤައުމުގެ ޤާނޫނު ހަދާ މަޖިލީހަށް ހުށަހެޅުމުންނެވެ.\nޓްރަމްޕްގެ މި މައްސަލަ ފަޅާއަރުވާލާފައިވަނީ ކާކުކަމެއް ނޭނގެއެވެ. އަދި، މި މީހާ ޤާނޫނު ހަދާ މަޖިލީހަށް ހާޟިރުކުރުމަށްވެސް ނިންމިއެވެ. އެހެންނަމަވެސް، ފަހުން އެކަން އެގޮތަށް ނުކުރަންވަނީ ނިންމާފައެވެ. އަދި އެއީ ކާކުކަން، މަޖިލީހުގެ މެންބަރުންނަށްވެސް އަންގާފައިނުވެއެވެ.\nވިޝްލްބްލޯވަރ ހުށަހަޅާފައިވާ މައްސަލައިގައިވަނީ، އެމެރިކާގެ ކުރީގެ ނައިބު ރައީސް ޖޯ ބައިޑެން އާއި ބައިޑެންގެ ދަރިކަލުންގެ މައްސަލައެއް ބެލުމަށް، ޓްރަމްޕް، ޔޫކްރެއިންގެ ރައީސް ވޮލޮޑްމިޔަރ ޒެލެންސްކީގެ ގާތުގައި ވިދާޅުވި މައްސަލައެކެވެ. ދެ ރައީސުންގެ މެދުގައި ކުރިއަށް ދިޔަ ފޯން ކޯލެއް ހެކީގެ ގޮތުގައި ހުށަހަޅާފައިވާއިރު، ޖޯ ބައިޑެން އާއި ހަންޓަރ ބައިޑެންގެ މައްސަލަ ބެލުމަށް ޓްރަމްޕް އެދުނީ، އެފަރާތްތަކުން ޤާނޫނާ ޚިލާފަށް އެއްވެސް ކަމެއް ކޮށްފައިވާކަން އެނގެން އޮއްވާ ނޫންކަން ހާމަވެފައިވެއެވެ.\nއާއްމު މީހަކު ފަޅާއަރުވާލި ރިޕޯޓު މަޖިލީހަށް ހުށަހަޅާ އިއްވީ، އެރިކް ސްވޮލްވެލް އެވެ. ސްވޮލްވެލް ވަނީ މިއީ ބަލަން ޖެހޭ މައްސަލަތަކެއްކަން ހާމަކޮށްފައެވެ. މައި ދެ ޕާޓީގެ މެންބަރުންވެސް ބުނެފައިވަނީ މިއީ ވަރަށް ތަފްސީލީ ރިޕޯޓެއްކަމަށާއި، ރިޕޯޓުގައި ހުރި ކަންކަމާމެދު ކަންބޮޑުވާކަމަށެވެ.\nމިކަންކަމާ ގުޅިގެން، އެމެރިކާގެ އެކްޓިންގ ޑިރެކްޓަރ އޮފް ނޭޝަނަލް އިންޓެލިޖެންސް، ޖޯސެޕް މެގްޔާ މާދަމާ މަޖިލީހުގެ ކޮމިޓީއެއްގައި ބަޔާން ދޭނެއެވެ. ހަމައެހެންމެ، އިންޓެލިޖެންސް ކޮމިއުނިޓީގެ އިންސްޕެކްޓަރ ޖެނެރަލް، މައިކަލް އެޓްކިންސަންވެސް މި މައްސަލައިގައި މަޖިލީހުގެ ކޮމިޓީއަކަށް ހާޟިރު ކުރާނެއެވެ.


China: Dhooni roagaa ge aa strain eh, insaaneh ge hashigandun fenijje | ThePress\nޗައިނާ: ދޫނި ރޯގާގެ އާ ސްޓްރެއިނެއް އިންސާނެއްގެ ހަށިގަނޑުން ފެނިއްޖެ\n01 June 2021, 17:10\nދޫނި ރޯގާގެ ސްޓްރެއިންއެއް ކަމަށްވާ އެޗް10އެން3، ފުރަތަމަ ފަހަރަށް އިންސާނެއްގެ ހަށިގަނޑުން ފެނިފައި ވާ ކަން، ޗައިނާގެ ނޭޝަނަލް ހެލްތު ކޮމިޝަން (އެންއެޗްސީ) އިން ކަށަވަރުކޮށްދީފިއެވެ.\nދޫނި ރޯގާގެ ސްޓްރެއިން ފެނިފައި ވަނީ، ޗައިނާގެ އިރުމަތީ ޖިއާންގްސޫ ޕްރޮވިންސްއަށް ނިސްބަތްވާ، އުމުރުން 41 އަހަރުގެ ފިރިހެއްނެގެ ހަށިގަނޑުން ކަމަށް މައުލޫމާތު ލިބެއެވެ.\nއެންއެޗްސީއިން އާންމު ކުރި ބަޔާނެއްގައި ބުނެފައި ވާ ގޮތުގައި، ހުން އައުމާ، އެނޫންވެސް ބައެއް އަލާމާތްތަކާއެކު އެމީހާ ހޮސްޕިޓަލުގައި އެޑްމިޓް ކުރީ އޭޕްރިލް 28، 2021 ވަނަ ދުވަހުއެވެ. އޭނާއަށް ޖެހިފައި ވަނީ އެޗް10އެން3 އޭވިއަން އިންފްލުއެންޒާ ކަން ކަށަވަރުވީ މެއި 28 ވަނަ ދުވަހު ކަމަށް އެންއެޗްސީއިން ބުނާއިރު، މިކަމާ ބެހޭ އިތުރު އެއްވެސް ތަފްސީލެއް ހާމަކޮށްފައެއް ނުވެއެވެ. އަދި އެމީހާގެ ހަށިގަނޑަށް ވައިރަސް ފޯރި ގޮތުގެ ތަފްސީލެއްވެސް އެންއެޗްސީއިން ހާމަކޮށްފައެއް ނުވެއެވެ.\nމައުލޫމާތު ލިބޭ ގޮތުގައި އެ މީހާގެ ހާލު ސްޓޭބަލްއެވެ. މިހާރު ދަނީ، ހޮސްޕިޓަލުން ދޫކޮށްލުމަށް ތައްޔާރު ވަމުންނެވެ. އެމީހާއާ އެކީ އެއްތާވީ މީހުންގެ މެޑިކަލް ޗެކަޕްތަކުން، އިތުރު މީހަކަށް އެ ބަލި ޖެހިފައި ވާއތީ ފެނިފައި ނުވާ ކަމަށް ހަބަރު ލިބެއެވެ.\nއެންއެޗްސީއިން ބުނީ އެޗް10އެން3 ސްޓްރެއިންއަކީ ދޫނި ރޯގާގެ މާ ސީރިއަސް ނޫން ސްޓްރެއިންއެއް ކަމަށާ، އިންތިހާ ހަލުވި މިނުގައި މި ސްޓްރެއިން ފެތުރިގެން ދިއުމުގެ ނުރައްކާ ވަރަށް ކުޑަ ކަމަށެވެ.\nދޫނި ރޯގާގެ އެކި ސްޓްރެއިންތައް ޗައިނާއިން ރިޕޯޓް ކޮށްފައިވެއެވެ. ދޫނި ރޯގާގެ ސްޓްރެއިންއެއް ކަމަށްވާ އެޗް7އެން9 ގެ އަސަރު ކޮށްގެން 2016-2017 ވަނަ އަހަރު 300 އެއްހާ މީހުން މަރުވި ފަހުން، ދޫނި ރޯގާގެ ބަލިމަޑުކަމެއް، ދުނިޔޭގެ އެއްވެސް ހިސާބަކުން އަދި ރިޕޯޓް ކޮށްފައެއް ނުވެއެވެ.\nދޫނި ރޯގާ (އޭވިއަން އިންފުލުއެންޒާ) ލައިފްސްޓައިލް ސިއްހަތު ޗައިނާ


INTERPOL Database Immigration ah dhinumu ge ebbasvumugai soikohfi\nއިންޓަޕޯލް ޑޭޓާބޭސް އިމިގްރޭޝަނަށް ދިނުމުގެ އެއްބަސްވުމުގައި ސޮއިކޮށްފި\nއިމިގްރޭޝަނަށް އިންޓަޕޯލްގެ އެކްސެސް ދިނުމުގެ އެއްބަސްވުމުގައި ސޮއިކުރުމުގެ ރަސްމިއްޔާތުގައި -- ފޮޓޯ: އަހުމަދު ޝުރާއު | އަވަސް\nއިންޓަޕޯލް ޑޭޓާބޭސްގެ އެކްސެސް މޯލްޑިވްސް އިމިގްރޭޝަނަށް ދިނުމުގެ އެއްބަސްވުމުގައި މިއަދު ސޮއިކޮށްފި އެވެ.\nއިސްކަންދަރު ކޮށީގައި މިއަދު ބޭއްވި ރަސްމިއްޔާތެއްގައި އެ އެއްބަސްވުމުގައި މޯލްޑިވްސް އިމިގްރޭޝަންގެ ފަރާތުން ސޮއި ކުރެއްވީ އެ އިމިގްރޭޝަންގެ ކޮންޓްރޯލާ ޖެނެރަލް މުހައްމަދު އަހްމަދު ހުސައިން (ހަނަފީ) އެވެ. އަދި އިންޓަޕޯލް ނޭޝަނަލް ސެންޓްރަލް ބިއުރޯ އޮފް މާލޭގެ ފަރާތުން ސޮއިކުރެއްވީ އެ ބިއުރޯގެ ހެޑް އަދި ކޮމިޝަނާ އޮފް ޕޮލިސް މުހައްމަދު ހަމީދެވެ.\nފުލުހުންގެ އިދާރާއިން ބުނި ގޮތުގައި މޯލްޑިވްސް އިމިގްރޭޝަން އަދި އިންޓަޕޯލް ނޭޝަނަލް ސެންޓްރަލް ބިއުރޯއާ ދެމެދު ސޮއިކުރެވުނު އެއްބަސްވުމުން ގާއިމު ކުރެވޭ ނިޒާމުގެ ސަބަބުން ދިވެހިރާއްޖެއަށް އެތެރެވާ މީހުންނާއި ތަކެއްޗާއި އުޅަނދުތައް ފާހަގަ ކުރުމުގެ ނިޒާމު އިތުރަށް ހަރުދަނާވެ ބޯޑާ ސެކިއުރިޓީ ވަރުގަދަވެގެން ދާނެ އެވެ.\nއިންޓަޕޯލަކީ ދުނިޔޭގެ އެންމެ ބޮޑު ބައިނަލްއަގްވާމީ ފުލުހުންގެ ޖަމިއްޔާއެވެ. އެ ޖަމިއްޔާގެ މެންބަރުންގެ ގޮތުގައި ޖުމުލަ 194 ގައުމެއްގެ ފުލުހުންގެ އިދާރާ ބައިވެރިވެ އެވެ. އަދި އިންޓަޕޯލްގެ 194 ސެންޓްރަލް ބިއުރޯގެ ޑޭޓާބޭސްތައް ހުންނާނީ އެއް ވިއުގައަކުން ގުޅާލެވިފަ އެވެ.\nމޯލްޑިވްސް ޕޮލިސް ސާވިސް އިންޓަޕޯލް އިމިގްރޭޝަން\nބޯޑާ ސެކިއުރިޓީއާ ކައުންޓާ ޓެރަރިޒަމްގެ ވޯކްޝޮޕެއް\nޑްރަގު ބޯޓުގެ މީހުން މާލޭގައި މަގުމަތިވެފައި!\nއިންސާނީ ވަގުފާރި ކުރާ ކުންފުނިތަކެއްގެ މައްސަލަ ބަލަން ހުށައަޅައިފި


ފާއިތުވި އަހަރު ފުލުހުންނަށް ހުށަހެޅުނު މައްސަލަތައް މަދު\nފުލުހުންނަށް ހުށަހެޅިފައިވާ މައްސަލަތައް\nބަދުއަހުލާގީ މައްސަލަތަކާއި، ޖިންސީ ފުރައްސާރައިގެ މައްސަލަތަކާއި، ގެވެށި އަނިޔާގެ މައްސަލަތަކުގެ އިތުރުން ކައުންޓަރ ފީޑް ފޯޖަރީގެ މައްސަލަތަކާއި، މަކަރާ ހީލަތުގެ މައްސަލަތައް ހުށަހެޅުނު އަދަދު ގިނަ\nއެކްސިޑެންޓް ތަކުގައި 2019 އަހަރު ފަސް މީހަކު ނިޔާވެފައިވާއިރު މިދިޔަ އަހަރު މީހަކު ނިޔާވެފައެއް ނުވޭ\n21 ޖެނުއަރީ 2021 | ބުރާސްފަތި 20:57\nކުށުގެ ވެށިން ބަޔަކު ހުއްޓުވައި ފުލުހުން ބަލާ ފާސްކުރަނީ\nފުލުހުންނަށް ހުށަހެޅިފައިވާ މައްސަލަތަކަށް ބަލާއިރު 2019 ވަނަ އަހަރު ފުލުހުންނަށް ހުށަހެޅުނު މައްސަލަތަކަށްވުރެ މިދިޔަ އަހަރު ފުލުހުންނަށް ހުށަހެޅުނު މައްސަލަތައް މަދުވެއްޖެއެވެ.\nފުލުހުންގެ ތަފާސް ހިސާބަށް ބަލާއިރު، 2019 ވަނަ އަހަރުގެ ޖަނަވަރީ މަހުން ފެށިގެން ޑިސެމްބަރު މަހުގެ ނިޔަލަށް ޖުމްލަ 16482 މައްސަލައެއް ފުލުހުންނަށް ހުށަހެޅިފައިވެއެވެ. އަދި ފާއިތުވި އަހަރުގެ ޖަނަވަރީ މަހުން ފެށިގެން ޑިސެމްބަރުމަހުގެ ނިޔަލަށް ހުށަހެޅިފައިވަނީ 12787 މައްސަލައެކެވެ. މިދިޔަ އަހަރު ފުލުހުންނަށް ހުށަހެޅުނު މައްސަލަތަކުގެ ތެެރެއިން މާލެ ސަަރަހައްދުން 8060 މައްސަލަ ހުށަހަޅާފައިވާއިރު މިދިޔަ އަހަރު އަތޮޅުތަކުން 4727 މައްސަލަ ހުށަހަޅާފައިވެއެވެ.\nމިދިޔަ އަހަރު ފުލުހުންނަށް ހުށަހެޅިފައިވާ މައްސަލަތަކަށް ބަލާލާއިރު، ވައްކަމާއި މަސްތުވާތަކެއްޗާއި ފޭރުމާއި މާރާމާރީގެ މައްސަލަތަކުގެ އިތުރުން މުދަލަށް ގެއްލުން ދިނުމުގެ މައްސަލަތަކާއި ޓްރެފިކްގެ މައްސަލަތައް، މިދިޔަ އަހަރު ހުށަހެޅުނު އަދަދު ވަނީ މަދުވެފައެވެ.\nއެގޮތުން މާރާމާރީގެ 661 މައްސަލައެއް މިދިޔަ އަހަރު ހުށަހެޅިފައިވާއިރު 2019 ވަނަ އަހަރު ހުށަހެޅިފައިވަނީ 633 މައްސަލައެވެ. ވައްކަމުގެ 3581 މައްސަލައެއް މިދިޔަ އަހަރު ހުށަހެޅިފައިވާއިރު 2019 ވަނަ އަހަރު ހުށަހެޅިފައިވަނީ 4551 މައްސަލައެވެ. މަސްތުވާތަކެތީގެ މައްސަލަތަކަށް ބަލާއިރު 2019 ވަނަ އަހަރު 2186 މައްސަލައެއް ހުށަހެޅިފައިވެއެވެ. އަދި މިދިޔަ އަހަރު މަސްތުވާތަކެތީގެ 1425 މައްސަލަ ހުށަހެޅިފައިވެއެވެ. މުދަލަށް ގެއްލުން ދިނުމުގެ މައްސަލަތަކަށް ބަލާއިރު، 2019 ވަނަ އަހަރު 467 މައްސަލައެއް ހުށަހެޅިފައިވާއިރު މިދިޔަ އަހަރު ހުށަހެޅިފައިވަނީ 394 މައްސަލައެވެ.\nޓްރެފިކް މައްސަލަތަކަށް ބަލައިލާއިރު 2019 ވަނަ އަހަރު ޓްރެފިކް އެކްސިޑެންޓްގެ 2323 މައްސަލައެއް ހުށަހެޅިފައިވާއިރު، މިދިޔަ އަހަރު ހުށަހެޅިފައިވަނީ 1390 މައްސަލައެވެ. ޓްރެފިކް އެކްސިޑެންޓްތަކުގައި 2019 އަހަރު ފަސް މީހަކު ވަނީ ނިޔާވެފައެވެ. ނަމަވެސް އެކްސިޑެންޓްތަކުގައި މިދިޔަ އަހަރު މީހަކު ނިޔާވެފައެއް ނުވެއެވެ.\nކަނޑުމަތީގެ އެކްސިޑެންޓްގެ 172 މައްސަލައެއް 2019 ވަނަ އަހަރު ހުށަހެޅިފައިވާއިރު މިދިޔަ އަހަރު މިފަދަ 86 މައްސަލައެއް ހުށަހެޅިފައިވެއެވެ. ކަނޑުމަތީ އެކްސިޑެންޓްތަކުގައި 2019 ވަނަ އަހަރު މީހަކު ނިޔާވެފައިވާއިރު ފާއިތިވެ ދިޔަ އަހަރު މީހަކު ނިޔާވެފައެއްނުވެއެވެ.\nގެވެށި އަނިޔާގެ މައްސަލަތަކަށް ބަލާއިރު 219 މައްސަލައެއް 2019 ވަނަ އަހަރު ހުށަހެޅިފައިވާއިރު، މިދިޔަ އަހަރު ހުށަހެޅިފައިވަނީ 245 މައްސަލައެވެ. އަދި ކައުންޓަރ ފީޑް ފޯޖަރީގެ 87 މައްސަލައެއް 2019 ވަނަ އަހަރު ހުށަހެޅިފައިވާއިރު 108 މައްސަލައެއް މިދިޔަ އަހަރު ހުށަހެޅިފައިވެއެވެ. މަކަރާއި ހީލަތުގެ 498 މައްސަލައެއް 2019 ވަނަ އަހަރު ވަނީ ހުށަހަޅާފައެވެ. މިދިޔަ އަހަރު ހުށަހަޅާފައިވަނީ މަކަރާއި ހީލަތުގެ 609 މައްސަލައެކެވެ.\nފުލުހުންނަށް ހުށަހެޅޭ މައްސަލަތަކާ ގުޅިގެން ހައްޔަރުކޮށްފައިވާ މީހުންގެ ތަފާސް ހިސާބަށް ބަލާއިރު، އެކި މައްސަލަތަކާ ގުޅިގެން 2019 ވަނަ އަހަރު 3327 މީހުން ހައްޔަރުކޮށްފައިވާއިރު، ފާއިތުވި އަހަރު ހައްޔަރުކޮށްފައިވަނީ 3849 މީހުންނެވެ.\nމީގެއިތުރުން ފުލުހުންނަށް ހުށަހެޅުނު މައްސަލަތަކުގެ ތަހުގީގު ނިންމައި ޕީޖީ ކުރެވުނު މައްސަލަތައް 2019 ވަނަ އަހަރާ އަޅާބަލާއިރު ފާއިތުވި 2020 ވަނަ އަހަރު ވަނީ އިތުރުވެފައެވެ. އެގޮތުން 2019 ވަނަ އަހަރު 1571 މައްސަލައެއް ޕީޖީ ކޮށްފައިވާއިރު ފާއިތުވި އަހަރު 1724 މައްސަލައެއް ވަނީ ޕީޖީ އޮފީހަށް ފޮނުވާފައެވެ.